ম’য়া ম’য়া ৰোগৰ কৰ্মশালাঃ\nউত্তৰ-পূৰ্বাঞ্চলৰ ব্যক্তিগত খণ্ডৰ উচ্চ-মানবিশিষ্ট চিকিৎসা প্ৰতিষ্ঠান জি এন আৰ চি হস্পিতালৰ সহযোগত গুৱাহাটী নিউৰ’লজিকেল ছ’চাইটীয়ে গুৱাহাটীৰ তাজ ভিভাণ্টাত ম’য়া ম’য়া ৰোগ সন্দৰ্ভত এখন উচ্চ পৰ্যায়ৰ অবিৰত চিকিৎসা শিক্ষাৰ আয়োজন কৰা হৈছিল। জাপানৰ আচাহিকাৱাৰ জাপানীজ ৰেডক্ৰছ হস্পিতালৰ স্নায়ুশল্য বিভাগৰ অধ্যক্ষ কাটছুমি টাকিজাৱা অনুষ্ঠানটিত মুখ্য সমল ব্যক্তিৰূপে উপস্থিত থাকে।\nঅনুষ্ঠানটিত উপস্থিত থাকি জি এন আৰ চিৰ গ্ৰুপ অব্ হস্পিতালৰ স্নায়ুশল্য বিভাগৰ সঞ্চালক তথা গুৱাহাটী নিউৰ’লজিকেল ছচাইটীৰ প্ৰতিষ্ঠাপক সভাপতি ডাঃ নভনীল বৰুৱাই কয়- ‘অনুষ্ঠানটিত উপস্থিত সকলো চিকিৎসকৰ হৈ মই অধ্যাপক কাটছুমি টাকিজাৱাৰ প্ৰতি গভীৰ কৃতজ্ঞতা জ্ঞাপন কৰিছো। ৰোগটিৰ বিষয়ত জনসচেতনতাৰ অভাৱ তথা লক্ষণসমূহ আৰু কাৰণ আদিৰ বিষয়ে অজ্ঞতাৰ কাৰণে দিনে দিনে বহু লোক ম’য়া ম’য়া ৰোগত আক্ৰান্ত হ’বলগীয়া হৈছে। চি এম ইখনে এই অঞ্চলত ম’য়া ম’য়া ৰোগৰ চিকিৎসা ব্যৱস্থাক বহু দূৰ আগবঢ়াই নিব’।\nমগজুৰ নিম্নাংশত বন্ধ হৈ যোৱা ধমনীৰ বাবে ম’য়া ম’য়া ৰোগ হ’ব পাৰে। ই শিশু তথা প্ৰাপ্তবয়স্ক সকলোকে আঘাত কৰিব পাৰে। এই ৰোগ প্ৰথমে জাপানত আৱিষ্কাৰ হৈছিল আৰু জিনীয় সম্বন্ধৰ ফলত উত্তৰ-পূৰ্বাঞ্চলতো ইয়াৰ প্ৰাদুৰ্ভাৱ দেখা যায়। যিবোৰ শিশু ষ্ট্ৰ’কত আক্ৰান্ত হয়, তাৰে ছয় শতাংশৰে কাৰণ এই ম’য়া ম’য়া ৰোগ। ম’য়া ম’য়া এক প্ৰকাৰৰ সময়ৰ লগত বাঢ়ি গৈ থকা ৰোগ। য’ত মগজুলৈ ৰক্ত পৰিবাহী ধমনীসমূহ ক্ৰমান্বয়ে ঠেক হৈ আহে আৰু এটা পৰ্যায়ত বন্ধ হৈ পৰে। ইয়াৰ ফলত মগজুলৈ তেজ চলাচল কমি যায় আৰু ই ষ্ট্ৰ’কৰ কাৰক হৈ পৰে। ষ্ট্ৰ’কত আক্ৰান্ত ব্যক্তি পৰৱৰ্তী পৰ্যায়ত সম্পূৰ্ণ পক্ষাঘাতত ভোগে বা খুব কম বয়সতে মৃত্যুমুখত পৰে। কেৱল অস্ত্ৰোপচাৰৰ জৰিয়তেহে এই ৰোগৰ চিকিৎসা সম্ভৱ। অস্ত্ৰোপচাৰৰ পৰৱৰ্তী পৰ্যায়ত মগজুলৈ তেজৰ চলাচল বাঢ়ি যায়, ফলত ৰোগীগৰাকী ষ্ট্ৰ’কৰ পৰা ৰক্ষা পৰে।\nজি এন আৰ চি হস্পিতালৰ দিছপুৰৰ স্নায়ুশল্য বিভাগৰ মুখ্য পৰামৰ্শদাতা ডাঃ এন কে দাসৰ তত্ত্বাৱধানত ৰোগটি সম্পৰ্ভত এখন কৰ্মশালাও অনুষ্ঠিত হয়। জি এন আৰ চিৰ গ্ৰুপ অব হস্পিতালৰ স্নায়ুশল্য বিভাগৰ সঞ্চালক তথা গুৱাহাটী নিউৰ’লজিকেল ছ’চাইটীৰ প্ৰতিষ্ঠাপক সভাপতি ডাঃ নভনীল বৰুৱাই কয়- ‘আমাৰ কৰ্মশালাখনৰ জৰিয়তে আমি তাৎক্ষণিকভাৱে ৰোগীক সহায় কৰিবলৈ সমৰ্থ হওঁ। তদুপৰি এই চি এম ইখন আৰু কৰ্মশালাখনে আমাক পৰৱৰ্তী পৰ্যায়ত ম’য়া ম’য়া ৰোগীসকলক চিকিৎসা প্ৰদানত যথেষ্ট সহায় কৰিব’।\n(উৎসঃ অসমীয়া খবৰ, মৃণাল আলি হাজৰিকা)।\nকলেষ্টেৰ’ল আৰু স্বাস্থ্যঃ\nদুবছৰমান আগৰ কথা। মুম্বাইৰ ৩৮ বছৰীয়া ৰঘুৰাম থাকেৰেই হঠাতে সামান্য বুকুৰ বিষ অনুভৱ কৰে। কেইমিনিটমানৰ ভিতৰতে বিষ নাইকিয়া হয়। পিছদিনা পুৱাতে পুনৰ তেওঁৰ বুকুৰ বিষ হয়। ক্ষন্তেকৰ পাছতে নাইকিয়া হয়। সিদিনা কেইবাবাৰো তেনেকুৱা বিষ হয়। তেওঁ পৰিয়ালৰ চিকিৎসকজনৰ পৰামৰ্শ লয়, কিয়নো তেওঁ জানে যে তেওঁৰ পৰিয়ালৰ কেইবাজনৰো হৃদৰোগ হোৱাৰ ইতিহাস আছে। দুবছৰমান আগেয়ে ভায়েকৰ হৃদপিণ্ডৰ বাইপাছ অস্ত্ৰোপচাৰ হৈ গৈছে। পিছৰ বছৰত মাকৰ পেচমেকাৰ ল’বলগীয়া হয়। ৰঘুৰামৰ ই চি জি (ই চি জি- ইলেক্ট্ৰ’কাৰ্ডিঅ’গ্ৰাম) কৰা হয়। দেখা গ’ল তেওঁৰ হৃদপিণ্ডৰ কোনো ৰোগ হোৱা নাই। চিকিৎসকজনে ৰায় দিলে, বুকুৰ মাংসপেশীৰ সংকোচন হোৱাৰ ফলত বুকুৰ বিষ হৈছে। কিন্তু কিছুদিন পাছত নিচেই পুৱাতে তেওঁৰ তীব্ৰ বুকুৰ বিষ হ’ল। সেই বিষ হনুলৈকে বিস্তাৰিত হৈছে। শোৱাৰ পৰা উঠি তেওঁ বিছনাতে বহিল। ক্ষন্তেক পাছতে জ্বৰঘামে ঘামিলে। সেইদিনা বৰষুণ হৈছিল। বতৰ কিছু ঠাণ্ডা আছিল। তথাপি প্ৰচুৰ ঘাম নিঃসৰণ হোৱা বাবে তেওঁ চিন্তিত হয়। পুনৰ বিছনাত বাগৰ দিয়ে। তাৰ পাছত অচেতন হৈ পৰে। কিছু সময়ৰ পাছত তেওঁৰ জ্ঞান ফিৰি আহে। পৰিবাৰক কথাটো কৈ চাহ একাপ খালে। ৰঘুৰামে চিন্তা কৰিলে, তেওঁৰ হৃদৰোগ হ’ব পাৰে, নহ’বও পাৰে। আগদিনা নিশা তেওঁৰ ভাল টোপনি নহ’ল। তাৰ ফলতো এনেকুৱা হ’ব পাৰে বুলি ভাবিলে। কিন্তু তেওঁৰ পৰিবাৰে ঘটনাটো সহজভাৱে ল’ব নোৱাৰি ৰঘুৰামৰ মাকলৈ ফোন কৰিলে। ততাতৈয়াকৈ মাক আহিল। দুয়ো আলোচনা কৰি ৰঘুৰামক এগৰাকী হৃদৰোগ বিশেষজ্ঞৰ ওচৰলৈ লৈ গ’ল। বিশেষজ্ঞজনে প্ৰয়োজনীয় পৰীক্ষা কৰাৰ পাছত ৰায় দিলে, ৰঘুনাথৰ হাৰ্ট এটেক হৈছে। ৰঘুনাথে গ’মেই পোৱা নাছিল যে তেওঁৰ তেজত কলেষ্টেৰ’লৰ মাত্ৰা যথেষ্ট বৃদ্ধি হৈছে। ইয়াৰ ফলত হৃদপিণ্ডলৈ ৰক্ত-সৰহবৰাহকাৰী ধমনীৰ বেৰত কলেষ্টেৰ’ল জমা হৈছে। তাৰ ফলত ধমনীৰ ভিতৰত ফলকৰ সৃষ্টি হৈছে। এইবাবেই হৃদপিণ্ডলৈ অক্সিজেনযুক্ত ৰক্তপ্ৰবাহত বাধাৰ সৃষ্টি হৈছে। ইয়াৰ ফলতেই তেওঁৰ হাৰ্ট এটেক হৈছে। তদুপৰি কিছু ক্ষেত্ৰত কলেষ্টেৰ’লৰ ফলক ভাঙি যায়। এনেকুৱা হ’লে তেজত খলমাৰ সৃষ্টি হয়। ৰঘুৰামৰ ক্ষেত্ৰত তেনেকুৱাই ঘটিছিল। খলমাও ৰক্তসঞ্চাৰণত বাধাৰ সৃষ্টি কৰে। ধূমপান কৰিলে হাৰ্ট এটেক হোৱাৰ সম্ভাৱনা বৃদ্ধি হয়। ৰঘুৰামে ধূমপান কৰিছিল। সকলো মিলি তেওঁৰ কম বয়সতে হাৰ্ট এটেক হয়। ৰঘুৰামৰ ক্ষেত্ৰত হৃদপিণ্ডৰ দুডাল ধমনীত বাধাৰ সৃষ্টি হৈছিল। ‘এণ্ডিঅ’প্লাষ্টী’ কৰি ৰঘুৰামক আসন্ন মৃত্যুৰ পৰা বচোৱা হৈছিল।\nকলেষ্টেৰ’লনো কি ? ই হ’ল স্নেহ পদাৰ্থসদৃশ দ্ৰব্য। সৰহখিনি কলেষ্টেৰ’ল তৈয়াৰ কৰে যকৃতে। আমাৰ শৰীৰৰ কোষবোৰৰ আৱৰণীৰ সংহতিক ৰক্ষণাবেক্ষণ দিয়ে। তদুপৰি হৰম’ন আৰু ডি এন এ তৈয়াৰ কৰাৰ ক্ষেত্ৰতো কলেষ্টেৰ’ল অতি প্ৰয়োজনীয়। কলেষ্টেৰ’ল অবিহনে মগজুৰ ক্ৰিয়াকলাপ সূচাৰুৰূপে সংঘটিত নহয়।\nকলেষ্টেৰ’ল বুলিলে একাধিক কলেষ্টেৰ’লসদৃশ দ্ৰব্যসমূহ বুজায়। চিকিৎসকে তেওঁৰ জৈৱমেদ সংৰচনা দিলে কলেষ্টেৰ’ল, ট্ৰাইগ্লিচাৰাইড, উচ্চ ঘনত্বৰ জৈৱমেদ (এইচ ডি এল- হাই ডেনচিটি লিপিড), নিম্ন ঘনত্বৰ জৈৱমেদ (এল ডি এল- ল’ ডেনচিটি লিপিড) আৰু অতি নিম্ন ঘনত্বৰ জৈৱমেদক (ভি এল ডি এল- ভেৰী ল’ ডেনচিটি লিপিড) বুজায়। উচ্চ ঘনত্বৰ জৈৱমেদক স্বাস্থ্য সহায়কাৰী জৈৱমেদ বোলা হয়। নিম্ন আৰু অতি নিম্ন ঘনত্বৰ জৈৱমেদক বোলা হয় স্বাস্থ্য হানিকাৰক জৈৱমেদ।\nতেজত জৈৱমেদসমূহৰ স্বাভাৱিক মাত্ৰা এনেধৰণৰঃ\nকলেষ্টেৰ’লঃ সৰ্বাধিক ২০০ মিলিগ্ৰাম\nউচ্চ ঘনত্বৰ জৈৱমেদঃ\nপুৰুষ- ৫০ মিলিগ্ৰাম বা ততোধিক\nমহিলা- ৪০ মিলিগ্ৰাম বা ততোধিক\nনিম্ন ঘনত্বৰ জৈৱমেদঃ সৰ্বাধিক ১০০ মিলিগ্ৰাম\nঅতি নিম্ন ঘনত্বৰ জৈৱমেদঃ ০ৰ পৰা ৩০ মিলিগ্ৰাম।\nকলেষ্টেৰ’লৰ মাত্ৰা হ্ৰাস-বৃদ্ধিৰ ক্ষেত্ৰত খাদ্যৰ অৰিহনা আছে। স্নেহ পদাৰ্থৰ দৈনিক ৩০০ মিলিগ্ৰামৰ ভিতৰত থাকিলে ভাল। সংপৃক্ত স্নেহ পদাৰ্থ (ঘি, মাখন, ক্ৰীম, কেতবোৰ জন্তুৰ চৰ্বি) পৰিহাৰ কৰাই শ্ৰেয়। পৰিহাৰ্য আন এবিধ স্নেহ পদাৰ্থ হ’ল ট্ৰেন্সফেট। সংসাধিত খাদ্যত (প্ৰচেচড্ ফুড) যথেষ্ট পৰিমাণৰ ট্ৰেন্সফেট থাকে। অসংপৃক্ত ভেষজ তেল ব্যৱহাৰ কৰক। অত্যধিক চেনিযুক্ত খাদ্য কলেষ্টেৰ’লৰ মাত্ৰা বৃদ্ধি কৰে। অৱশ্যে কণী আৰু মাছৰ স্নেহ পদাৰ্থ সংপৃক্ত নহয়। তদুপৰি মাছৰ চৰ্বিত স্বাস্থ্যবৰ্ধক অ’মেগা- ৩ ফেটী এচিড থাকে। যথেষ্ট পৰিমাণৰ টাটকা শাক-পাচলি, দাইল, গোটা শস্য, ফলমূল, বাদাম আৰু মাছ খাওক। তদুপৰি গজালি মগু আৰু বুটমাহেও কলেষ্টেৰ’লৰ মাত্ৰা স্বাভাৱিক কৰি ৰখাত সহায় কৰে।\nকলেষ্টেৰ’লৰ মাত্ৰা নিয়ন্ত্ৰিত কৰি ৰখাৰ ক্ষেত্ৰত জীৱনশৈলীৰ পৰিৱৰ্তনেও অৰিহণা যোগায়। আৰামৰ আৰু এলেহুৱা জীৱনশৈলী পৰিহাৰ কৰক। সক্ৰিয় হওক। নিয়মিতভাৱে ব্যায়াম কৰক। খোজকঢ়া এবিধ সহজ আৰু ভাল ব্যায়াম। দৈনিক কমেও ৩০ মিনিট খৰকৈ খোজ কাঢ়ক। চাইকেল চলোৱা, সাঁতোৰা আদিও ভাল ব্যায়াম। মেদবহুলতা হ’লে অধিক পৰিশ্ৰমী ব্যায়াম কৰাৰ প্ৰয়োজন হয়। জীমৰ সহায়ো ল’ব পাৰে। খাদ্য নিয়ন্ত্ৰিত কিন্তু সন্তুলিত হোৱা উচিত। তেজত কলেষ্টেৰ’লৰ মাত্ৰা অধিক হ’লে ঔষধ ব্যৱহাৰো কৰিবলগীয়া হব। এইক্ষেত্ৰত চিকিৎসকসকলে টেষ্টিন’জাতীয় ঔষধ খোৱাৰ পৰামৰ্শ দিয়ে।\nশিশুৰ উদ্বেগজনিত ৰোগঃ\nহঠাতে কাষৰ বৰুৱাৰ ঘৰত হুৱাদুৱা লাগিল। বৰুৱাৰ লগত পৰীক্ষাৰ ৰিজাল্ট আনিবলৈ ওলোৱা আঠ বছৰীয়া পুত্ৰ ৰাহুল মূৰ ঘূৰাই বাগৰি পৰিল। লগে লগে ৰাহুলক ওচৰতে থকা চিকিৎসালয়খনলৈ লৈ যোৱা হ’ল।\nসকলোৱে পৰীক্ষালৈ ভয় কৰে। শিশুসকলো ইয়াৰ ব্যতিক্ৰম নহয়। কিন্তু ৰিজাল্টৰ কথা শুনিলেই যিসকলৰ মূৰ ঘূৰাই, শৰীৰৰ উত্তাপ বাঢ়ে, বমি হয় তেন্তে ই এক ভাবিবলগীয়া কথা। ইয়াৰ আৰম্ভণি কিন্তু পৰীক্ষাৰ সময়ৰ পৰাই। আগৰ পৰা অমনোযোগী হোৱাৰ বাবে পৰীক্ষাৰ ফলাফললৈ ভয় কৰে। এনেধৰণে এনজাইটিত ভোগা শিশুৱে যেতিয়া কোনো কথাতে মন বহুৱাব নোৱাৰে, তেতিয়া হতাশাত ভোগে।\nপ্ৰত্যেক শিশুৰে এখন কাল্পনিক জগত আছে। সিহঁতে সেই কাল্পনিক জগতখনত থাকি ভাল পায়। শিশুসকলে যদিও সহজে যিকোনো পৰিস্থিতিত মিলি যাব পাৰে, তাৰে ভিতৰত কিছুমান ব্যতিক্ৰমী শিশুও আছে। এইসকল শিশুৱে সহজে কাৰো লগত মিলা-মিচা কৰিব নিবিচাৰে। অকলশৰে থাকি এওঁলোকে ভাল পায়। এনে ধৰণৰ শিশুৱে বিদ্যালয়লৈ যাব নিবিচাৰে, লগত সমনীয়াৰ ওচৰ নাচাপে আৰু পঢ়াতো মন বহুৱাব নোৱাৰে। ই এক মানসিক ৰোগ। কেতিয়াবা স্নায়ুৰ দুৰ্বলতাৰ কাৰণেও এনে ৰোগ হ’ব পাৰে। কিছুমান শিশুৱে লাজ আৰু ভয়ৰ কাৰণেও জনা কথাও সুধিলে নকয়। তেওঁলোকৰ মনত ভয়- উত্তৰ ভুল হয় যদি! সকলোৰে আগত লাজ পাব লাগিব।...ইত্যাদি কথা চিন্তা কৰি উত্তৰ দিবলৈ আগ্ৰহ নকৰে আৰু মানসিক অশান্তিত ভোগে। পঢ়া-শুনাত মন বহুৱাব নোৱাৰাৰ কাৰণেই পৰীক্ষা আহিলে শিশুটি হতাশাত ভোগে। পৰীক্ষাৰ কাৰণে নহয় ভয়ৰ কাৰণে মনত উদ্বেগৰ সৃষ্টি হয়। ৰিজাল্ট বেয়া হ’লে কি হ’ব- এই কথাটো চিন্তা কৰি শিশুটিয়ে মানসিক অস্থিৰতাত ভোগে। এনে ব্যতিক্ৰমী শিশুক পিতৃ-মাতৃ বা অভিভাৱকে মানসিকভাৱে সকাহ দিবলৈ চেষ্টা কৰা উচিত। শিশুটিক বুজাব লাগে যে পৰীক্ষাত কিমান নম্বৰ পালে সেইটো ডাঙৰ কথা নহয়। বিষয়বস্তুৰ জ্ঞানহে আচল কথা। একো নুবুজাকৈ ভাটোৰ দৰে মুখস্থ কৰি ভাল ৰিজাল্ট কৰাতকৈ বিষয়বস্তুটো ভালকৈ বুজি নিজে লিখি কম নম্বৰ পালেও একো ভাবিবলগীয়া নাই। এই ক্ষেত্ৰত শিশুটিয়ে কম নম্বৰ পালেও অভিভাৱক বা পিতৃ-মাতৃয়ে ঠাট্টা কৰিব নালাগে বা মাৰ-পিট, গালি-গালাজ কৰিব নালাগে। আনৰ ওচৰতো এই বিষয় লৈ কথা ক’লে শিশুটি সংকোচিত হৈ পৰিব। সেয়ে কেতিয়াও শিশুটিক কম নম্বৰ পোৱাৰ কাৰণে আনৰ ওচৰত বেয়াকৈ ক’ব নালাগে। বৰং শিশুটিক নিৰ্ভয়তাহে দিব লাগে যাতে মনৰ ভিতৰত থকা সকলো ভয়, সংকোচ আঁতৰাই স্বাভাৱিকভাৱে সকলোৰে লগত মিলিব পাৰে। অভিভাৱকৰ অকণমান নিৰ্ভয়তাই শিশুটিক স্বাভাৱিকভাৱে আগবাঢ়িবলৈ সহায় কৰিব। অৱশ্যে শিশুটি যদি বেছিকৈ মানসিকভাৱে ভাগি পৰে তেন্তে অতি সোনকালে চিকিৎসকৰ পৰামৰ্শ লোৱা উচিত।\n(উৎসঃ অসমীয়া খবৰ, ললিতা শৰ্মা লহকৰ)।


পশ্চিমবঙ্গ - অসমীয়া ৱিকিপিডিয়া\n(West Bengalৰ পৰা পুনঃনিৰ্দেশিত)\nOfficial seal of পশ্চিমবঙ্গ\nভাৰতত পশ্চিমবঙ্গৰ অৱস্থান\nমুঠ ২০ খন\nএম কে নাৰায়ণন\nএককক্ষীয় (২৯৫টি* আসনবিশিষ্ট)\nকলকাতা উচ্চ ন্যায়ালয়\n(৩৪,২৬৭.৩ বৰ্গ মাইল)\n- জনঘনত্ব ১,০২৯.২ প্ৰতি বৰ্গ কি.মি.\n(২,৬৬৫.৭ প্ৰতি বৰ্গ মাইল)\nমানৱ উন্নয়ন সূচক\nমানৱ উন্নয়ন সূচক স্তৰ\nবঙালী •নেপালী •ইংৰাজী\n^* ২৯৪ জন নিৰ্বাচিত, ১ জন মনোনীত\nপশ্চিমবঙ্গ ভাৰতবৰ্ষৰ এখন ৰাজ্য। জনসংখ্যাৰ ঘনত্বৰ বিচাৰত এই ৰাজ্য ভাৰতৰ চতুৰ্থ সৰ্বাধিক জনবহুল ৰাজ্য। পশ্চিমবঙ্গ মুঠ ঘৰুৱা উৎপাদনত ভাৰতৰ তৃতীয় বৃহত্তম অৱদানকাৰী। এই ৰাজ্যৰ পূৰ্ব সীমান্তত বাংলাদেশ; উত্তৰ পূৱত অসম; উত্তৰে ভূটান আৰু ছিকিম; উত্তৰ পশ্চিম দিশত নেপাল; পশ্চিমে বিহাৰ আৰু ঝাৰখণ্ড; আৰু দক্ষিণ পশ্চিমে উৰিষ্যা অৱস্থিত। আধুনিক "পশ্চিমবঙ্গ" নামে পৰিচিত এই ভূখণ্ডটি বিগত দুই হাজাৰ বছৰ ধৰি একাধিক ৰাজবংশ আৰু সাম্ৰাজ্যৰ অন্তৰ্ভুক্ত হয়। ১৭৫৭ চনত পলাশীৰ যুদ্ধত জয়লাভ কৰি ব্ৰিটিছ ইষ্ট ইণ্ডিয়া কোম্পানিয়ে এই অঞ্চলত নিজ আধিপত্য বিস্তাৰ কৰিবলৈ সক্ষম হৈছিল। ইয়াৰ পিছত সুদীৰ্ঘকাল কলকাতাই ব্ৰিটিছ ভাৰতৰ ৰাজধানীৰ মৰ্যাদা পায়। বিংশ শতাব্দীৰ প্ৰথমছোৱাত পূৰ্ববংগ (বৰ্তমান বাংলাদেশ) আৰু পশ্চিম বংগক একেলগে বেঙ্গল প্ৰেসিডেন্সি বোলা হৈছিল। বৃটিচ ভাৰতৰ প্ৰথম ৰাজধানী হিচাবে কলিকতা (বৰ্তমানৰ কলকাতা) পশ্চিমীয়া শিক্ষাৰ এক কেন্দ্ৰস্থল স্বৰূপ হৈ পৰে। পশ্চিমীয়া শিক্ষাৰ সুপ্ৰভাবত অঞ্চলটোত শিক্ষা, সংস্কৃতি আৰু প্ৰগতিবাদী চিন্তাধাৰাৰ প্ৰভাৱত নবজাগৰণস্বৰূপৰ সূচনা হয়। ইয়াৰ ফলত ৰাজা ৰামমোহন ৰায়, দয়ানন্দ সৰস্বতী, স্বামী বিবেকানন্দ, ৰবীন্দ্ৰনাথ ঠাকুৰ, অৰবিন্দ আদি মণিষীৰ উত্থান ঘটে। তেওঁলোকৰ মুক্ত চিন্তাধাৰাৰ আৰু সংস্কাৰপন্থী কাৰ্যকলাপৰ ফলত ইয়াতে ভাৰতীয় জাতীয়তাবাদৰ শক্তিশালী ধাৰণাৰ উদ্ভৱ হয় আৰু ই ভাৰতৰ স্বাধীনতা আন্দোলনৰ এক পীঠস্থানত পৰিণত হয়। ১৯৪৭ চনৰ দেশ বিভাজনৰ বঙালী দ্বিখণ্ডিত হ’ল আৰু পশ্চিমবঙ্গ ভাৰতীয় প্ৰজাতন্ত্ৰৰ অন্তৰ্ভুক্ত হয়। পৰবৰ্তীকালত স্বাধীন ভাৰতৰ পশ্চিমবংগত সমসাময়িক ছ'ভিয়েট সংঘৰ লেনিনপন্থী মাৰ্ক্সবাদৰ প্ৰভাৱত সমাজবাদী চিন্তাধাৰাৰ সূচনা হয় আৰু স্বাধীনতাৰ পাচত ইয়াত বৰ্তমানলৈকে (২০১১) মাৰ্ক্স-লেনিনবাদী ৰাজনৈতিক সংস্কৃতিৰ প্ৰাধান্যৰে পৰিচালিত বামপন্থী আঞ্চলিক দলে ৰাজ্যিক শাসনকাৰ্য্য চলাই আহিছে।\nপশ্চিমবঙ্গ এখন কৃষিনিৰ্ভৰ ৰাজ্য হ'লেও বৰ্তমান ভাৰতৰ অন্য অংশৰ বিকাশৰ লগত সংগতি ৰাখি ইয়াৰ ৰাজনৈতিক নেতৃত্বই ঔদ্যোগীকিকৰণৰ প্ৰয়াস আৰম্ভ কৰিছে।[উদ্ধৃতিৰ প্ৰয়োজন] ১৯৭৭ চনৰ পৰা ২০১১ চনলৈ পশ্চিমবঙ্গত ভাৰতীয় কমিউনিষ্ট পাৰ্টি (মাৰ্ক্সবাদী) (সিপিআই(এম)) নেতৃত্বাধীন বামফ্ৰণ্ট চৰকাৰ প্ৰতিষ্ঠিত। এই চৰকাৰ আছিল বিশ্বৰ ইতিহাসত দীৰ্ঘতম গণতান্ত্ৰিক পদ্ধতিত নিৰ্বাচিত কমিউনিষ্ট চৰকাৰ। বৰ্তমানে বামফ্ৰণ্টকে পৰাজিত কৰি দক্ষিণপন্থী দল তৃণমূল কংগ্ৰেছ ক্ষমতালৈ আহিছে।\nপশ্চিমবঙ্গত দুটি ইউনেস্কোৰ বিশ্ব ঐতিহ্যবাহী স্থান আছে। সেয়া হৈছে দাৰ্জিলিং হিমালয়ান ৰেল (ভাৰতীয় পাৰ্বত্য ৰেলপথৰ অংশ হিচাপে) আৰু সুন্দৰবন ৰাষ্ট্ৰীয় উদ্যান।\n↑ "West Bengal front final printing" (html). http://www.censusindia.gov.in/2011-prov-results/indiaatglance.html। আহৰণ কৰা হৈছে: 30 July 2009.\n↑ "India: Administrative Divisions (population and area)". Census of India. Archived from the original on 2012-12-17. http://archive.is/FFLe। আহৰণ কৰা হৈছে: 2009-04-17.\n↑ Gross Domestic Product by prices as of 28 February, 2008\n↑ "Bengal Presidency, British India". indianetzone.com. http://www.indianetzone.com/34/bengal_presidency_british_india.htm। আহৰণ কৰা হৈছে: December 09, 2011.\n↑ "Why India’s Stalinists oppose the US nuclear deal" (aspx). WSWS. http://www.wsws.org/articles/2008/jul2008/indi-j15.shtml। আহৰণ কৰা হৈছে: March 27, 2010.\n↑ "Fresh gunfight between police, Naxals in West Bengal" (aspx). DNA. http://www.dnaindia.com/india/report_fresh-gunfight-between-police-naxals-in-west-bengal_1364127। আহৰণ কৰা হৈছে: March 27, 2010.\n↑ "A slaughter reveals the inadequacy of India’s counterinsurgency effort" (aspx). The Economist. http://www.economist.com/world/asia/displaystory.cfm?story_id=15869400। আহৰণ কৰা হৈছে: Apr 8th 2010.\n↑ "While the debate goes on whether trade unions must be allowed in the IT sector, the CITU forms one in West Bengal". FrontLine. http://www.hindu.com/fline/fl2323/stories/20061201002503300.htm। আহৰণ কৰা হৈছে: Dec. 01, 2006.\n↑ "Waking up too late". The Statesman. http://www.thestatesman.net/index.php?option=com_content&view=article&id=325041&catid=51। আহৰণ কৰা হৈছে: 11 April 2010.\n↑ "CPI(M) architect of misrule in Bengal". Government of India (2001). IBNLive. http://ibnlive.in.com/blogs/mamatabanerjee/2446/53353/cpim-architect-of-misrule-in-bengal.html। আহৰণ কৰা হৈছে: April 15, 2009.\n↑ "The question is not who will win but what lies behind the Left Front's impending electoral victory, its 15th in succession". Government of India (2001). The Hindu. http://www.hindu.com/2006/04/16/stories/2006041609221200.htm। আহৰণ কৰা হৈছে: April 15, 2009.\n↑ "CPI dominana in West Bengal". RUDRANGSHU MUKHERJEE. http://www.india-seminar.com/2010/605/605_rudrangshu_mukherjee.htm। আহৰণ কৰা হৈছে: Jun 10, 2009.\nপশ্চিমবঙ্গ চৰকাৰৰ ৱেবচাইট\nভাৰতৰ মানচিত্ৰত পশ্চিমবঙ্গৰ অৱস্থান\nপশ্চিমবঙ্গৰ জিলাসমূহৰ মানচিত্ৰ\nপশ্চিমবঙ্গৰ ৰেল মানচিত্ৰ\nপশ্চিমবঙ্গ সম্পৰ্কে আৰু তথ্য\nনেপাল ছিক্কিম ভূটান\nপশ্চিমবংগ সম্পৰ্কীয় বিযয়সমূহ\nWest Bengal topics by district\nৱিকিমিডিয়া কমন্সত থকা পশ্চিমবংগ সম্পৰ্কীয় চিত্ৰসমূহ\n"https://as.wikipedia.org/w/index.php?title=পশ্চিমবঙ্গ&oldid=235947"ৰ পৰা সংকলিত\nএই পৃষ্ঠাখন ০৫ জুন, ২০২০ তাৰিখে ০৯:৩৬ বজাত অন্তিম সংশোধন কৰা হৈছিল।


Download and installaunicode font (Click here to download), if your system does not support Assamese text. History of Vaishnavism in IndiaInauguration Speech of the Film 'Joymoti' Inauguration Speech of the Film 'Joymoti'\nআজ বৰ মঙ্গলৰ দিন। আজ অসমৰ এটা গৌৰৱৰ দিন। ‘জয়মতী’ শ্ৰীমান জ্যোতি বোপাৰ অশেষ চেষ্টা, অপৰিসীম ধৈৰ্য্য আৰু ধনব্যয়ৰ ফল। তেওঁ প্ৰকৃততে এজন শিল্পী। তৰুণ অসমৰ জয়মতী এখন উজ্জ্বল দাপোণ। মই আশা কৰোঁ, যাতে অইন প্ৰদেশৰ লগে লগে মই লাগতিয়াল প্ৰতিষ্ঠানটোৱে অসমত ভালকৈ শিপায়, জকাইচুকৰ অসম যাতে গোটেই ভাৰততে নিজৰ গৌৰৱ আৰু জাতীয়তা বিলাই ফুৰিব পাৰে, মই দেখিছোঁ, জয়মতী ছবিৰ পুৰণি গীত-মাত, বচন, ঘৰ-দুৱাৰ কাৰুকাৰ্য্য সকলো অসমীয়া ঠাচত কৰিবলৈ শ্ৰীমান জ্যোতি বোপাই অশেষ চেষ্টা কৰিছে। মোৰ অপাৰ আনন্দ যে মোৰো মানসী কন্যা কল্পনাৰ নাগিনী প্ৰকৃতিৰ ছোৱালী ডালিমীক মই ভবামতে, মই কল্পনা কৰা মতে দিঠকত দেখিবলৈ পালোঁ।\nযি কালৰ ঘটনা আৰু কাৰ্য্যৰ চিত্ৰ ফিল্মখনে প্ৰকাশ কৰিছে, সেইবোৰ সাইলাখ সেই কালৰ যেন লাগে। ভাৰতৰ নানা ঠাইত আন আন ভাৰতীয় ভাষাত ঐতিহাসিক আৰু পৌৰাণিক ঘটনা আৰু কাৰ্য্যৰ সবাক চিত্ৰ মই দেখিছোঁ। আন নেলাগে ই কলিকতাতে আগেয়ে বঙলা আৰু হিন্দী ভাষাৰ তেনে ফিল্ম দেখিছোঁ। কিন্তু সেইবোৰ মোৰ মনৰ সেই পুৰণি কালোপযোগী পাৰিপাৰ্শ্বিকতা এনেদৰে সৃষ্টি কৰিব পৰা নাছিল। দ্বিতীয় কথা মোৰ মনত লাগিছে যে আগেয়ে কেতিয়াও ফিল্ম নেদেখা বা ফিল্মত ভাও নিদিয়া অসমীয়া মতা আৰু তিৰোতাই এনে সুন্দৰকৈ এই জয়মতী ফিল্মত ভাও দিব কেনেকৈ পাৰিলে? মুঠতে কব পাৰি যে জয়মতী ফিল্মত ভাৱৰীয়া-ভাৱৰীয়ানীয়ে সপ্তদশ শতিকাৰ অসমক এই ফিল্মত পুনৰ্জ্জীৱন দি দেখুৱালে সতীৰ সতীত্বৰ সনাতন তেজ,প্ৰকৃত বীৰৰ দুৰ্জ্জয় মহিমা পোহৰাই দিলে। মোৰ নাটখনৰ সৰহ ভাগ মানুহ তেওঁ আৰু তেওঁলোকৰ চৰিত্ৰ ঐতিহাসিক, কিন্তু ডালিমীক মোৰ মানসপটৰ বাহিৰে ইহজনমত দেখিবলৈ পাম,কিন্তু ডালিমীক মোৰ জয়মতী ফিল্মৰ ডালিমীয়ে মোৰ সপোন দিঠক কৰিলে। মোৰ মনৰ চিত্ৰপটত থকা সেই চঞ্চল, সৰল,আনন্দময়ী প্ৰকৃতিৰ জীয়ৰী, এঘাৰ বছৰীয়া ডালিমীক মই ফিল্মত সোঁশৰীৰে পখিলাটিৰ দৰে উৰি ফুৰা দেখিলোঁ। যিটী ছোৱালীয়ে জয়মতী ফিল্মত মোৰ মানস প্ৰতিমা ডালিমীক মোৰ চকুৰ আগত থিয় কৰি দিলে, সেই ভাৱৰিয়ানী ছোৱালীটিক মই লগ পোৱাহেঁতেন তাইৰ মূৰত হাত দি আশীৰ্ব্বাদ দিলোঁহেতেন। আশাকৰো চিত্ৰলেখা মুভিটোনৰ গৰাকীয়ে মোৰ আশীৰ্ব্বাদ-নিৰ্ম্মালি ফুলপাহি তাইৰ খোপাৰ বনফুলত একাশে গুজি দিব। Web Copyright © 2014 enajori.com, All Rights Reserved


৩৩ বছৰীয়া হ’ল বিৰাট কোহলী, ইনষ্টাগ্ৰামযোগে পত্নী অনুস্কাই শ্বেয়াৰ কৰিলে এই বিশেষ পোষ্ট… – Pratham Khabar\nঘৰ/জীৱনশৈলী/৩৩ বছৰীয়া হ’ল বিৰাট কোহলী, ইনষ্টাগ্ৰামযোগে পত্নী অনুস্কাই শ্বেয়াৰ কৰিলে এই বিশেষ পোষ্ট…\n৩৩ বছৰীয়া হ’ল বিৰাট কোহলী, ইনষ্টাগ্ৰামযোগে পত্নী অনুস্কাই শ্বেয়াৰ কৰিলে এই বিশেষ পোষ্ট…\nডুবাইত দেৱালী উদযাপনৰ সময়তে তোলা হৈছিল এই ফটোখন। উল্লেখ্য যে, ডুবাইত হৈ থকা টি ২০ ক্ৰিকেট বিশ্বকাপৰ বাবে ডুবাইত আছে বিৰাট দম্পতী\n0 370 1 মিনিট পঢ়া\n৩৩ বছৰত ভৰি দিলে ভাৰতীয় ক্ৰিকেট দলৰ কেপ্টেইন বিৰাট কোহলীয়ে। ক্ৰিকেটৰ জৰিয়তে অনুৰাগীৰ মন মুহিবলৈ সক্ষম হোৱা ক্ৰিকেটাৰ বিৰাট কোহলীক জন্মদিনৰ দিনটোত শুভকামনাৰে ওপচাই পেলাইছে সকলোৱে।\nআকৌ বিতৰ্কত বিৰাট কোহলি! বিৰাটক কিয় বেয়া পালে অনুৰাগীয়ে?\nবিৰাট কোহলীৰ জন্মদিনটোত প্ৰতি বছৰৰ দৰে এইবাৰো বিশেষভাৱে উদযাপন কৰিছে অনুস্কাই। স্বামী বিৰাট কোহলীৰ জন্মদিনৰ দিনটোত বলিউডৰ অভিনেত্ৰী অনুস্কা শৰ্মাই ইনষ্টাগ্ৰামত শ্বেয়াৰ কৰে এক বিশেষ পোষ্ট। বিৰাটৰ সৈতে বৰ্তমান ডুবাইত থকা অনুস্কাই শুকুৰবাৰে ইনষ্টাগ্ৰামত দুয়োৰে এখন ফটো আপলোড কৰি দিয়ে জন্মদিনৰ শুভেচ্ছা।\nএই পোষ্টটোত অনুস্কাই কোহলীক এজন সত্যবান আৰু সাহসী মানুহ বুলি উল্লেখ কৰে। অনুস্কাই লিখে যে, ‘এই ফটোখনৰ বাবে কোনো ফিল্টাৰৰ প্ৰয়োজন নাই। তুমি যথেষ্ট সুন্দৰভাৱে মোৰ জীৱনটোৰ নেতৃত্ব লৈছা। তুমি যথেষ্ট সত্যৱান আৰু সাহসী মানুহ। মই এনে কোনো লোকক নাজানো যিয়ে অন্ধকাৰ ঠাইৰ পৰা নিজকে তুলি ল’ব পাৰে।’\nইয়াৰ লগতে জীৱন পোহৰাই তোলাৰ বাবে অনুস্কাই ধন্যবাদ জ্ঞাপন কৰে বিৰাটক। অনুস্কাই লগতে কয় যে, মই জানো যে আমি ছ’চিয়েল মিডিয়াত কথা পতা ধৰণৰ মানুহ নহয়, কিন্তু কেতিয়াবা মই সমগ্ৰ বিশ্বকে চিঞৰি চিঞৰি ক’ব বিচাৰো তুমি কিমান ভাল মানুহ।\nএই পোষ্টটোৰ লগতে অনুস্কাই শ্বেয়াৰ কৰে দুয়োৰে এখন বিশেষ ফটো। ডুবাইত দেৱালী উদযাপনৰ সময়তে তোলা হৈছিল এই ফটোখন। উল্লেখ্য যে, ডুবাইত হৈ থকা টি ২০ ক্ৰিকেট বিশ্বকাপৰ বাবে ডুবাইত আছে বিৰাট দম্পতী।\nকেৱল এজন ভাল খেলুৱৈয়েই নহয়, বিৰাট কোহলী হৈছে এজন ভাল মডেলো। নিজৰ ক্ৰিকেট পাৰদৰ্শিতাৰে সকলোৰে আদৰ্শ স্বৰূপ হৈ পৰা বিৰাট কোহলীৰ সু-স্বাস্থ্য কামনা কৰি জন্মদিনৰ দিনটোত সকলো অনুৰাগীয়ে দিছে শুভেচ্ছা বাৰ্তা। আমিও বিৰাটৰ জন্মদিনৰ দিনটোত শুভেচ্ছা জ্ঞাপন কৰিছো।\n'ভূপেন দা' বিহীন দহটা বছৰ, অসমীয়াৰ বুকু শুদা কৰি গুচি যোৱা 'ভূপেন দা'ক ৰাজ্যজুৰি স্মৰণ


মুখথেকেচা মহাচীনৰ! ৭ দীপৰাষ্ট্ৰই চীনৰ জালত নিদিলে ভৰি! | Asom Live 24\nপ্ৰশান্ত মহাসাগৰীয় অঞ্চলৰ ১০ খন দ্বীপ ৰাষ্ট্ৰক একত্ৰিত কৰাৰ বাবে চীনৰ প্ৰচেষ্টা প্ৰায় ব্যৰ্থ হৈছে। শেহতীয়াকৈ ছোলেমন দ্বীপপুঞ্জৰ সৈতে নিৰাপত্তা চুক্তি স্বাক্ষৰ কৰি আমেৰিকা, জাপান, অষ্ট্ৰেলিয়াৰ দৰে দেশৰ প্ৰত্যাহ্বান বৃদ্ধি কৰা চীনে ১০ খন দেশৰ সৈতে চুক্তি স্বাক্ষৰ কৰাৰ সম্ভাৱনা আছিল।\nচীনৰ বৈদেশিক মন্ত্ৰী ৱাং য়িয়ে এই আশাৰে এই বৈঠকৰ বাবে ফিজিত উপস্থিত হৈছিল যদিও কোনো চুক্তিত উপনীত হ’ব নোৱাৰিলে। অষ্ট্ৰেলিয়াৰ সংবাদ মাধ্যমৰ গোট এবিচি নিউজে নিজৰ প্ৰতিবেদনত কয় যে, ‘চীনে প্ৰশান্ত মহাসাগৰ অঞ্চলৰ ১০খন দ্বীপ ৰাষ্ট্ৰৰ সৈতে চুক্তিবদ্ধ হোৱাৰ পৰিকল্পনা কৰিছিল, যিটোত ব্যৰ্থ হৈছে।’\nপ্ৰতিবেদন অনুসৰি, বহু দ্বীপ ৰাষ্ট্ৰই চুক্তিখনৰ কিছুমান উপাদানৰ ওপৰত আপত্তি দাঙি দৰ্শাই। দৰাচলতে চীনে দক্ষিণ প্ৰশান্ত মহাসাগৰীয় অঞ্চলত নিজৰ কূটনৈতিক হস্তক্ষেপ বৃদ্ধি কৰাৰ চেষ্টা কৰি আহিছে। ইফালে অষ্ট্ৰেলিয়া আৰু আমেৰিকাই ইয়াৰ সৈতে মিলি নিজৰ আধিপত্য বজাই ৰাখিবলৈ চেষ্টা কৰি আহিছে।\nলগতে পঢ়ক UPSCৰ পৰীক্ষাৰ ফলাফল ঘোষণা, প্ৰথম তিনি স্থান দখল মহিলাৰ\nচীনৰ হস্তক্ষেপক লৈ উদ্বেগ প্ৰকাশ কৰা হৈছে যদিও চীনে এই দাবীক খাৰিজ কৰি কয় যে কোনো তৃতীয় দেশক লক্ষ্য কৰি লোৱা নাই। সোমবাৰে চীনৰ বৈদেশিক মন্ত্ৰী ৱাং য়িয়ে তেওঁৰ লিখিত বিবৃতিত কয় যে ছি জিনপিঙে আপোনালোক সকলোকে সদায় ভাল বন্ধু হিচাপে গণ্য কৰি আহিছে।\nতেওঁ লগতে কয় যে ‘আমাৰ বাবে প্ৰশান্ত মহাসাগৰৰ দেশবোৰ ভাতৃ আৰু অংশীদাৰৰ দৰে। আন্তঃৰাষ্ট্ৰীয় পৰ্যায়ত কথাবোৰ কেনেকৈ সলনি হয় তাক লৈ আমি চিন্তা নকৰো।’ চীন চৰকাৰে জাৰি কৰা এক বিবৃতিত জিনপিঙৰ উদ্ধৃতিৰে কোৱা হৈছে যে, ‘আন্তঃৰাষ্ট্ৰীয় পৰিৱেশ কেনেদৰে সলনি হয়, সেয়া কোনো কথা নহয়। চীন সদায় আপোনালোকৰ ভাল বন্ধু হৈ থাকিব আৰু একে আদৰ্শ মানি চলিব।’\nচীনে লগতে কয় যে ‘আমি সকলো দেশৰ সমতাৰ বাবে সদায় দায়বদ্ধ হৈ থাকিম। ইয়াৰ বাবে সেই দেশ কিমান ডাঙৰ সেয়া গুৰুত্বপূৰ্ণ নহয়। দ্বীপ দেশসমূহৰ সৈতে শক্তিশালী বন্ধুত্বপূৰ্ণ সম্পৰ্ক বজাই ৰখাটোৱেই আমাৰ লক্ষ্য।’\nলগতে পঢ়ক মাত্ৰ ২৮ বছৰতে হত্যাৰ বলি সিদ্ধু মুছৱালা : কিয় বিখ্যাত আছিল সিদ্ধু?\nবৈঠকৰ অন্তত চীনৰ বৈদেশিক মন্ত্ৰী ৱাং য়িয়ে কয় যে সকলো দেশে ৫ টা বিষয়ত সহযোগিতা সম্পৰ্কে আলোচনা কৰিছে। অৱশ্যে কিছুমান বিষয় এতিয়াও আলোচনাৰ প্ৰয়োজন আছে বুলিও দোহাৰিছে।\nৰয়টাৰ্ছৰ মতে, আলোচনা কৰা ৫ টা বিষয়ৰ ভিতৰত আছে কৰ’নাৰ পিছত অৰ্থনৈতিক উত্থান, কৃষি আৰু দুৰ্যোগৰ ওপৰত নতুন কেন্দ্ৰ ইত্যাদি। অৱশ্যে ইয়াৰ লগত জড়িত নাছিল কোনো নিৰাপত্তাজনিত সমস্যা। এই বৈঠকত সামুৱা, টংগা, কিৰিবাটি, পাপুৱা নিউগিনি, ভানুৱাটু, ছোলেমন দ্বীপপুঞ্জ আদিৰ নেতাসকল উপস্থিত আছিল।\nতাৎপৰ্যপূৰ্ণভাৱে আজিকালি ৭ খন দ্বীপ দেশ ভ্ৰমণত ৱাং য়িয়ে এই দেশসমূহৰ সৈতে চুক্তি স্বাক্ষৰ কৰিব নোৱাৰাটো চীনৰ বাবে এক ডাঙৰ আঘাত বুলিয়ে বিবেচিত হৈছে।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamchina\nইনষ্টাগ্ৰামৰ ট্ৰেণ্ডত মালাইকা আৰোৱা! কিয় ট্ৰেণ্ড আছে বলিউদৰ তাৰকাগৰাকী?\nভিন্সিৰ মনালিছাক আক্ৰমণ! কোনে সানিলে মনালিছাৰ গালত কেক?


হাতখন দিয়া... মোৰ কাৰণে চিন্তা নকৰিবা... টাইটানিকৰ দৰেই 'কৰুণ-মধুৰ' ইন্দ্ৰেশ্বৰ-ৰূপৰেখাৰ কাহিনী -\nHomeআঞ্চলিকহাতখন দিয়া... মোৰ কাৰণে চিন্তা নকৰিবা... টাইটানিকৰ দৰেই 'কৰুণ-মধুৰ' ইন্দ্ৰেশ্বৰ-ৰূপৰেখাৰ কাহিনী\nহাতখন দিয়া… মোৰ কাৰণে চিন্তা নকৰিবা… টাইটানিকৰ দৰেই ‘কৰুণ-মধুৰ’ ইন্দ্ৰেশ্বৰ-ৰূপৰেখাৰ কাহিনী\nডিজিটেল ডেস্ক: নিয়তিয়ে ভালপোৱাৰ পৰীক্ষা কিদৰে লয় সেয়া কোনেও নাজানে। ইন্দ্ৰেশ্বৰ- ৰূপৰেখাৰ ভালপোৱাৰো পৰীক্ষা ল’লে নিয়তিয়ে। ভালপোৱাৰ কাহানিও ম্লান নপৰিবলগীয়া নিদৰ্শন ৰাখি ইন্দ্ৰেশ্বৰ বৰা গুচি গ’ল। তেওঁৰ প্ৰিয়তমা পত্নীয়ে ক’লে- – মানুহজনে, যোৱাৰ পৰতো মোক অনুভৱ কৰাই থৈ গ’ল মোৰ বাবে কিমান মৰম আছিল তেওঁৰ!\nএয়াই প্ৰাপ্তি প্ৰেমিক ইন্দ্ৰেশ্বৰ বৰাৰ। ফেচবুক, হোৱাটছএপৰ এই যান্ত্ৰিক দুনিয়াত অতি সহজেই কাৰোবাক কৈ দিব পাৰি “তোমাৰ প্ৰতি মোৰ ভালপোৱা সন্দেহাতীত”! কন্তু সঁচাকৈয়ে সেই কথা প্ৰমাণ কৰা,প্ৰিয়জনক অনুভৱ কৰোৱা সহজ কাৰৱাৰ নহয়। ইন্দ্ৰেশ্বৰ বৰাই পাৰিলে, পত্নী ৰূপৰেখা বৰাৰ দৃষ্টিত তেওঁ হৈ ৰ’ল এই পৃথিবীৰ সফলতম প্ৰেমিক। যিকোনো প্ৰেমিক পুৰুষৰ বাবে নিসন্দেহে এয়া ঈৰ্ষণীয় প্ৰাপ্তি।\n৮ ছেপ্টেম্বৰ অৰ্থাৎ সেই শোকাৱহ নাও দুৰ্ঘটনাৰ দিনা ইন্দ্ৰেশ্বৰ বৰা আৰু তেওঁৰ পত্নী ৰূপৰেখা সেনাপতি বৰা গৈছিল ঢেকীয়াখোৱা নামঘৰলৈ।আৰু ওভতনি যাত্ৰাতে সংঘটিত হৈছিল সেই হৃদয়বিদাৰক নাও দুৰ্ঘটনা। পানীত পৰি হেৰাই যাবলৈ ওলোৱা প্ৰিয়তমা পত্নীলৈ নিজৰ হাত আগুৱাই দি ইন্দ্ৰেশ্বৰ বৰাই কৈছিল- – “হাতখন দিয়া, হাতখন দিয়া। মোৰ বাবে চিন্তা নকৰিবা”।\nপিছে ইন্দ্ৰেশ্বৰৰ দুহাত বিচাৰি বাট চাই আছিল আৰু অইন বহুজনেও।পত্নীৰ জীৱন ৰক্ষা কৰি উঠিয়েই ইন্দ্ৰেশ্বৰ নামি পৰিছিল সেই সকলৰ উদ্ধাৰকাৰ্যত। সকলোকে পাৰ্যমানে সহায় কৰি গ’ল তেওঁ। বহুকেইজনক নতুন জীৱন দিলে তেওঁ।পত্নীৰ দৃষ্টিত এতিয়া তেওঁ কেৱল এগৰাকী আদৰ্শ স্বামী, আদৰ্শ প্ৰেমিকেই নহয়, আদৰ্শ মানুহো।\nইন্দ্ৰেশ্বৰ বৰাৰ অবৈতনিক শিক্ষকতাৰ চাকৰিটোৰে চলি আছিল দুয়োৰে সংসাৰ। ভঁৰাল নাছিল যদিও আকালো নাছিল।ঘৰত আছিল ইন্দ্ৰেশ্বৰৰ ৰুগীয়া পিতৃ- মাতৃ আৰু ভনীয়েক। সিদিনাও ঘৰলৈ উভতিবলৈ বুলি দৌৰা দৌৰিকৈ নাওত আহি বহিছিল দুয়ো। ৰুগীয়া মাক-দেউতাকৰ চিন্তাই ঘৰ এৰি থাকিব নিদিয়ে দুয়োকে।সিদিনাৰ নাওখনৰ অৱস্থা দেখি ভাল লগা নাছিল ইন্দ্ৰেশ্বৰ বৰাৰ।তথাপি উপায় নাছিল, ঘৰলৈ সোনকালে উভতি অহাটো জৰুৰী। জৰজীৰ্ণ নাওখনত বহিও হেনো তেওঁ ৰূপৰেখাক কৈছিল- – – নাওখনৰ অৱস্থা ভাল নহয় দেই!\nদুয়োৱে সিদিনা বহুদিনৰ মূৰত ঘৰৰ বাজ ওলাইছিল। নিমাতীঘাটত ফোটো উঠিছিল ৰূপৰেখাই। ইন্দ্ৰেশ্বৰে তুলিব বিচাৰিছিল এই পৃথিবীৰ সবাতোকৈ ধুনীয়া ফোটোখন।প্ৰিয় মানুহৰ ফোটোবোৰেই জানো নহয় সবাতোকৈ ধুনীয়া ফোটো!কিন্তু নিজে তোলা ৰূপৰেখাৰ সেই ফোটোখন দুনাই চাবলৈ নাপালে তেওঁ!\nসিদিনা খবৰ আহিল ভাছা টাপুত উদ্ধাৰ হৈছে ইন্দ্ৰেশ্বৰ বৰাৰ মৃতদেহ! আৰু ইয়াৰ পিছতেই শোকৰ সৰগ ভাগি পৰিছে ৰূপৰেখাৰ মূৰত। “তুমি যোৱা” বুলি তেওঁক কৈ থৈ নিজে ভৰা লুইতৰ বুকুলৈ গুছি গ’ল তেওঁৰ মানুহজন! কিমান নিষ্ঠুৰ এই সময়। তেওঁৰ আপোনজন হেৰাই গ’ল, কাষৰ পৰা ক্ৰমশ: দূৰ হৈ গ’ল। শেষত এটা নেদেখা বিন্দুত স্মৃতি হৈ ৰৈ গ’ল ৰূপৰেখাৰ প্ৰেমিক স্বামী ইন্দ্ৰেশ্বৰ।আস,এই কথা খিনি যদিহে এখন ছৱিৰে আঁকি দেখুৱাব পাৰিলোহেঁতেন! সম্ভৱত টাইটানিকৰ সেই শেষৰ দৃশ্যটোৰ দৰে- – – থকথককৈ পানীত কঁপি আছে জেক। নাওত বহি উচুপি উঠিছে ৰ’জ! নাটকত, ছৱিত কথাবোৰ এনেকুৱাই হ’লহেঁতেন। চাই উচুপি উঠিলোহেঁতেন আমি। আৰু আজি নেদেখাকৈয়ে উচুপি উঠিছো আপুনি- মই। উচুপি আছে ৰূপৰেখা বৰা।বিশ্বাস কৰক।তেওঁৰ সেই থোকাথুকি মাতে যিকোনো হৃদয়বান মানুহকেই টানি নিব শোকৰ নেদেখা সাগৰলৈ!\nrup rekha bora\nPrevious articleফৌজদাৰী গোচৰ ৰুজু : নিমাতীঘাট কাণ্ডৰে জড়িত ৬ জন লোকক গ্ৰেপ্তাৰ\nNext articleমানৱতা! ফেৰীঘাটত নিশা কটোৱা যাত্ৰীক অন্নদান এটি পৰিয়ালৰ\nমাজুলীবিমুখ পৰ্যটক : ফেৰী দুৰ্ঘটনাৰ পাছত অৱনতি পৰিস্থিতিৰ, নিমাওমাও বিশ্ব পৰ্যটন দিৱসৰ দিনাও…\nশহুৰৰ ঘৰলৈ গৈ সন্ধানহীন এজন: সন্ধান পালে খবৰ কৰক পৰিয়ালক\nলুইতৰ বুকুত আকৌ অঘটন : কিদৰে উটি গ’ল পাণ্ডুৰ চাৰি ছাত্ৰ?


কাশ্মীৰৰ পৰিস্থিতি সঁচাকৈ গম্ভীৰ নে কি? CJI ৰঞ্জন গগৈয়ে ক’লে মই নিজে যাম শ্ৰীনগৰ– News18 assam\nকাশ্মীৰৰ পৰিস্থিতি সঁচাকৈ গম্ভীৰ নে কি? CJI ৰঞ্জন গগৈয়ে ক’লে মই নিজে যাম শ্ৰীনগৰ\nজম্মু–কাশ্মীৰত এগৰাকী কন্যা শিশুৰ সৈতে জৰিত এখন আৱেদনৰ শুনানি গ্ৰহণ কৰি চিজেআই ৰঞ্জন গগৈয়ে কয়, এই বিষয়টো গম্ভীৰ, মই পৰিস্থিতি চাবলৈ শ্ৰীনগৰ যাম।\nLast Updated : September 17, 2019, 11:36 IST\nজম্মু–কাশ্মীৰত অনুচ্ছেদ ৩৭০ উঠাই লোৱাৰ পিছৰ পৰিস্থিতি সন্দৰ্ভত শুনানি গ্ৰহণ উচ্চতম ন্যায়ালয়ৰ মুখ্য ন্যায়াধীশ ৰঞ্জন গগৈয়ে কয়, এই বিষয়টো অতি গম্ভীৰ, প্ৰয়োজন হ’লে মই নিজে পৰিস্থিতিৰ বুজ ল’বলৈ শ্ৰীনগৰ যাম। দৰাচলতে শিশুৰ শোষণৰ সৈতে জৰিত এক বিষয়ৰ শুনানিৰ সময়ত তেওঁ এই উদ্বিগ্নতা প্ৰকাশ কৰে। আৱেদনকাৰী অধিবক্তাই কৈছিল যে, কাশ্মীৰত বন্ধ চলি থকাৰ কাৰণে অধিবক্তা হাইকৰ্টত উপস্থিত হ’ব পৰা নাই।\nশুনানিৰ সময়ত মুখ্য ন্যায়াধীশ গৰাকীয়ে কয় যে, মানুহে হাইকৰ্টত উপস্থিত হ’ব নোৱাৰাটো এক গম্ভীৰ বিষয়। তেওঁ সোধে যে, মানুহে কৰ্টত উপস্থিত হোৱাত অসুবিধা পাই আছে নে কি? পৰিস্থিতি গম্ভীৰ তেনেহ’লে, এনেকুৱাত প্ৰয়োজন হ’লে মই নিজে শ্ৰীনগৰ যাম। উচ্চতম ন্যায়ালয়ে এই সন্দৰ্ভত জম্মু কাশ্মীৰ হাইকৰ্টক এক ন’টিচ প্ৰেৰণ কৰিছে।\nউচ্চতম ন্যায়ালয়ে জম্মু–কাশ্মীৰ হাইকৰ্টৰ ন্যায়াধীশক এই অভিযোগ সন্দৰ্ভত প্ৰতিবেদন দিয়াৰ নিৰ্দেশ দিছে। ইয়াত সোধা হৈছে যে সঁচাকৈ মানুহে হাইকৰ্টৰ সৈতে সম্পৰ্ক স্থাপন কৰাত সমস্যা পাইছে নে কি? মুখ্য ন্যায়াধীশ ৰঞ্জন গগৈয়ে আৱেদনকাৰী অধিবক্তাক কয় যে, যদি সঁচাকৈ মানুহে উচ্চ ন্যায়ালয়ৰ সৈতে সম্পৰ্ক স্থাপন কৰাত অসুবিধা পাইছে তেনেহ’লে এই পৰিস্থিতি অত্যন্ত গম্ভীৰ, মই নিজে শ্ৰীনগৰ যাম। যদি জম্মু–কাশ্মীৰৰ হাইকৰ্টৰ ন্যায়াধীশৰ প্ৰতিবেদন ইয়াৰ বিপৰীত হয় তেনেহ’লে পৰিণতিৰ কাৰণে সাজু থাকক।\nদুজন শিশু অধিকাৰ কৰ্মীৰ অধিবক্তাই ছুপ্ৰীম কৰ্টত অভিযোগ কৰিছিল যে মানুহে হাইকৰ্টত নিজৰ কথা ক’বলৈ কঠিন পৰিস্থিতিৰ সন্মুখীন হৈছে।\nFirst published: September 16, 2019, 14:53 IST\nJammu KashmirRanjan GogoiSupreme Court


মাইক, এক মুণ্ডবিহীন কুকুৰা - অসমীয়া ৱিকিপিডিয়া\nবিস্ময়কৰ মাইক, Mike the Headless Chicken, Miracle Mike\nফ্ৰুটিয়া, কলৰাডো, আমেৰিকা যুক্তৰাষ্ট্ৰ\nমাৰ্চ ১৯৪৭ (বয়স ২৩ মাহ)\nফিনিক্স, আৰিজোনা, আমেৰিকা যুক্তৰাষ্ট্ৰ\nমাইক, এক মুণ্ডবিহীন কুকুৰা (২০ এপ্ৰিল, ১৯৪৫ - ১৭ মাৰ্চ, ১৯৪৭), যাক বিস্ময়কৰ কুকুৰা হিচাপেও জনা যায়, আচলতে মুণ্ডচ্ছেদ কৰাৰ পাছতো ১৮ মাহ জীয়াই থকা এটা Wyandotte chicken প্ৰজাতিৰ কুকুৰা। প্ৰথমতে এই কথাটো গৰিষ্ঠসংখ্যকে উৰাবাতৰি বুলি ভাবিছিল যদিও কুকুৰাটো গৰাকীয়ে ইউটাহ বিশ্ববিদ্যালয়লৈ নি পাছত এই কথাটো প্ৰতিপন্ন কৰে।\n১৯৪৫ চনৰ ১০ ছেপ্টেম্বৰ তাৰিখে কলৰাডোৰ ফ্ৰুটিয়া নিবাসী কৃষক লইড ওলছেনে ৰাতিৰ সাঁজ খাবৰ বাবে তেওঁৰ ঘৈণীয়েকৰ মতামত অনুসৰি খাবৰ বাবে কুকুৰা মাংস কিনিবলৈ যায়। ওলছেনে গৈ চাৰে পাঁচমহীয়া Wyandotte chicken প্ৰজাতিৰ কুকুৰা 'মাইক'ক কিনি আনে। কুকুৰাটো কাটোতে মূৰটো ছেদ হ'ল, কিন্তু এখন কাণ আৰু মস্তিষ্কৰ শিৰা (brain stem) থাকি যায়। ফলত কুকুৰাটোৰ মৃত্যু নঘটে আৰু সি পুনৰ তেনেদৰেই খোজ কঢ়া মেলা কামবোৰ, মাত মতা, খাদ্য বিচৰা আদি কৰি থাকিব পৰা হয়। কুকুৰাটোৰ তেনে অৱস্থা দেখি ওলছেনে তাৰ প্ৰতিপালন কৰাৰ সিদ্ধান্ত লয় আৰু ড্ৰপাৰৰ জৰিয়তে তাক গাখীৰ-পানীৰ এটা মিশ্ৰণ খাদ্য হিচাপে যোগান ধৰে।\nমাইকৰ কথাটো গম পোৱাৰ লগে লগে ই বিখ্যাত হৈ পৰে আৰু কুকুৰাটোৰ ফটো টাইম, লাইফ আদি বিখ্যাত আলোচনীতো ঠাই পায়। ২৫ চেণ্টৰ টিকটৰ বিনিময়ত তাক চাবলৈ জনসাধাৰণক সুবিধা কৰি দিয়া হৈছিল আৰু তাৰ ফলত মালিক ওলছেনে প্ৰায় ৪,৫০০ আমেৰিকান ডলাৰ (বৰ্তমান ৪৮,৩০০) আৰ্জন কৰিছিল।\n১৯৪৭ চনৰ মাৰ্চৰ এক নিশাত কুকুৰাটোৰ মৃত্যু ঘটে।\n↑ 1.0 1.1 "Mike's Story". Mike the Headless Chicken. 2007. http://www.miketheheadlesschicken.org। আহৰণ কৰা হৈছে: 2012-05-28.\n↑ "The chicken that lived for 18 months withoutahead". BBC News Online. 10 September 2015. http://www.bbc.com/news/magazine-34198390। আহৰণ কৰা হৈছে: 12 September 2015.\n↑ 3.0 3.1 Lloyd, John; Mitchinson, John (2006). The Book of General Ignorance. Faber and Faber. ISBN 0-571-23368-6.\n↑ "The Rooster". Time Inc.. 1945-10-29. http://www.time.com/time/magazine/article/0,9171,776319,00.html। আহৰণ কৰা হৈছে: 2008-11-13.\n"https://as.wikipedia.org/w/index.php?title=মাইক,_এক_মুণ্ডবিহীন_কুকুৰা&oldid=246390"ৰ পৰা অনা হৈছে\nএই পৃষ্ঠাখন ২০ ছেপ্টেম্বৰ, ২০২০ তাৰিখে ২০:২৩ বজাত অন্তিম সংশোধন কৰা হৈছিল।


SBI-ৰ বৃহৎ ঘোষণা! ন্যূনতম বেলেন্স নাৰাখিলে দিব নালাগে জৰিমনা, ফ্রি হ’ল SMS-সেৱাও|sbi-not-charging-for-non-maintenance-of-minimum-balance-sms-service-is-free-too– News18 assam\nHome » photogallery » lifestyle »SBI-ৰ বৃহৎ ঘোষণা! ন্যূনতম বেলেন্স নাৰাখিলে দিব নালাগে জৰিমনা, ফ্রি হ’ল SMS-সেৱাও\nSBI-ৰ বৃহৎ ঘোষণা! ন্যূনতম বেলেন্স নাৰাখিলে দিব নালাগে জৰিমনা, ফ্রি হ’ল SMS-সেৱাও\nএই ন্যূন্যতম বেলেন্স নাৰাখিলে ৫টকাৰ পৰা ১৫টকা পৰ্যন্ত জৰিমনা ভৰিব লাগিছিল গ্ৰাহকে। চেভিংছ একাউণ্টত বৰ্তমান এছবিআই–এ ২.৭ শতাংশ সুত দিছে।\n| August 19, 2020, 16:37 IST\nচেভিংছ একাউণ্টত ন্যূনতম বেলেন্স নাৰাখিলে এইবাৰ আৰু জৰিমনা নাকাটে ষ্টেট বেংক অৱ ইণ্ডিয়া অৰ্থাৎ SBI–এ, অর্থাত্ এছবিআইৰ গ্রাহকে একাউণ্টত ন্যূনতম বেলেন্স নাৰাখিলেও কথা নাই।\nগ্রাহকসকলৰ কাৰণে ষ্টেট বেংকৰ আন এটা ভাল খবৰ হ’ল, এছএমএছৰ বাবদ চার্জো তুলি লৈছে বেংকে। বেংক লেনদেনৰ যি তথ্য এছএমএছৰ মাধ্যমেৰে গ্রাহকসকলক এছবিআইয়ে জনায় তাৰ ওপৰত ইমানদিনে বাৰ্ষিক এটা চাৰ্জ লৈ আহিছিল বেংকে। এইবাৰ সেই চাৰ্জ উঠাই লোৱা হৈছে। ৪৪ কোটিৰ অধিক চেভিংছ একাউণ্ট আছে ষ্টেট বেংকৰ।\nগতিকে যিসকলে এছবিআইৰ চেভিংছ একাউণ্টত বেছি বেলেন্স বজাই ৰাখিব সেইসকলৰ কাৰণেও বিশেষ সুবিধা ঘোষণা কৰিছে ষ্টেট বেংকে। সংশ্লিষ্ট গ্রাহকসকলৰ ATM-ৰ বিনামূলীয়া লেনদেনৰ সংখ্যা বৃদ্ধি কৰা হ’ব।\nযিসকল গ্রাহকে চেভিংছ একাউণ্টত ১ লাখ বা তাৰ অধিক টকাৰ বেলেন্স বজাই ৰাখিব সেইসকলৰ ATM লেনদেন প্রতি মাহত আনলিমিটেড ফ্রি কৰা হ’ব৷\nচলিত বছৰৰ মার্চ মাহত SBI–এ ঘোষণা কৰিছিল মিনিমাম বেলেন্স বজাই ৰখাৰ ক্ষেত্ৰত জৰিমনা তুলি লোৱা হ’ব। ইয়াৰ পূৰ্বে এছবিআইৰ গ্রাহকসকলে মেট্র’ চহৰত ৩ হাজাৰ, আধা-চহৰত ২ হাজাৰ আৰু গ্ৰাম্য এলেকাত ১ হাজাৰ টকা মিনিমাম বেলেন্স চেভিংছ একাউণ্টত বৰ্তাই ৰাখিব লাগিছিল।


ধৰ্মান্ধতা আৰু প্ৰতিক্ৰিয়া\nby হৰেকৃষ্ণ ডেকা\nভাৰতবৰ্ষত ভালেমান দিন ধৰি একশ্ৰেণীৰ হিন্দুধৰ্মৰক্ষকে এই ধৰ্ম ৰক্ষাৰ বাবে আন ধৰ্মাৱলম্বীক, বিশেষকৈ ইছলামধৰ্মী সকলক আৰু কিছু পৰিমাণে খ্ৰীষ্টান সকলক, ভাবুকি আৰু আক্ৰমণৰ লক্ষ্য কৰি লৈছে। শাসকদলে এওঁলোকক সংযত কৰিবলৈ বিশেষ চেষ্টা কৰা নাই, আৰু প্ৰশাসনিক ব্যৱস্থাও এনেধৰণৰ কাৰ্যক বাধা দিয়াৰ ক্ষেত্ৰত দ্বিধাগ্ৰস্ত হোৱা দেখা গৈছে । বৰং প্ৰশাসনে বহুসময়ত এনে ঘটনাৰ প্ৰতি ইঙ্গিতপূৰ্ণ সহযোগিতাৰ ব্যৱস্থা কৰি আহিছে।\nধৰ্মীয় সংখ্যালঘূসকল ভয়ত পেপুৱা লাগিলেও মাজে মাজে তেওঁলোকে প্ৰত্যাহ্বান নকৰাকৈ থকা নাই। যি প্ৰশাসনে সংখ্যাগুৰুৰ আইন-শৃঙ্খলাবিৰোধী কামৰ প্ৰতি আওকণীয়া হৈ পৰিছে, সেই প্ৰশাসনে কিন্তু সংখ্যালঘূৰ আইন-শৃঙ্খলাবিৰোধী কাৰ্য্যৰ বিৰুদ্ধে তৎপৰতাৰে ব্যৱস্থা লৈছে। অৱশ্যেই সামাজিক উচ্ছৃঙ্খলা ৰোধ কৰাটো আইন-শৃঙ্খলাৰ দায়িত্বত থকা সকলৰ কৰ্তব্য। কিন্তু আইন-শৃঙ্খলা ভঙ্গ কৰা কাৰকবোৰ যদি সংখ্যাগুৰুসকলৰ পৰা উৎপন্ন হয় সেইবোৰলৈ উদাসীন দৃষ্টি দি প্ৰশাসনে শান্তি অটুট ৰাখিব নোৱাৰে। কাৰ অদৃশ্য ইঙ্গিতত প্ৰশাসনৰ এই নিষ্ক্ৰিয়তা বা একপক্ষীয় দৃষ্টিভংগী আঙুলিয়াই দিয়াৰ প্ৰয়োজন নাই।\nঅলপতে শশী থাৰুৰে এঠাইত চৰকাৰলৈ আঙুলিয়াই দিছে যে দেশৰ ভিতৰৰ ধৰ্মান্ধতাৰ প্ৰতিক্ৰিয়া দেশৰ বাহিৰত হয়। এই কথাৰ প্ৰসঙ্গ হ’ল শাসকদলৰ এগৰাকী মুখপাত্ৰই দৃশ্যমাধ্যমত হজৰত মহম্মদক লৈ কৰা এক অতি নিকৃষ্ট মন্তব্য আৰু আন এজনৰ সামাজিক মাধ্যমত কৰা একেধৰণৰ মন্তব্যৰ বিৰুদ্ধে আমাৰ ওচৰ-পাজৰৰ ভালেকেইখন মুছলিম ধৰ্মাৱলম্বী দেশত হোৱা প্ৰতিক্ৰিয়া। এই প্ৰতিক্ৰিয়া ব্যাপক হৈছে আৰু এই দেশবোৰৰ লগত থকা ভাৰতৰ কূটনৈতিক সম্পৰ্কও বাধাগ্ৰস্ত হ’বলৈ ওলাইছে।\nএইটো কেৱল এটা ঘটনাৰ প্ৰতিক্ৰিয়াই নহয়। যিবোৰ সংখ্যালঘুবিৰোধী কাৰ্যত আমাৰ দেশৰ একশ্ৰেণী ধৰ্মান্ধ মানুহ তৎপৰ হৈ আছে, তেওঁলোকৰ এজেণ্ডাবোৰ বিদেশী ৰাষ্ট্ৰৰ চকুত পৰা নাই বুলি ভাবিলে ভুল হ’ব। কিছুদিন আগতে মাত্ৰ আমেৰিকাৰ যুক্তৰাষ্ট্ৰই বিভিন্ন দেশৰ ধৰ্মীয় অসহিষ্ণুতাৰ ওপৰত এখন প্ৰতিৱেদন প্ৰকাশ কৰিছে আৰু ভাৰতৰ পৰিস্থিতিৰ ওপৰত উদ্বেগ প্ৰকাশ কৰিছে। ভাৰতীয় উৎসৰ পৰাই সংখ্যালঘূৰ ওপৰত-বিশেষকৈ খ্ৰীষ্টিয়ানসকলৰ ওপৰত কৰা অত্যাচাৰৰ বিভিন্ন ঘটনাৰ তথ্য তাত সন্নিবিষ্ট হৈছে। এই প্ৰতিৱেদনত আমাৰ চৰকাৰক পোনপটীয়াকৈ জগৰীয়া কৰা নাই, কিন্তু চৰকাৰে যে সংখ্যালঘূবিৰোধী ঘটনাবোৰ বন্ধ কৰিবলৈ তৎপৰতা দেখুওৱা নাই তাৰ আওপকীয়া ইঙ্গিত আছে। এই প্ৰতিৱেদন ভাৰত চৰকাৰে মানি লোৱা নাই, কিন্তু এনে প্ৰতিৱেদনে আন্তৰ্জাতিক ক্ষেত্ৰত ভাৰতৰ ধৰ্মনিৰপেক্ষতাৰ ওপৰত বিৰূপ ভাবমূৰ্তি সৃষ্টি কৰি আহিছে আৰু অস্বীকাৰ কৰিয়েই এই নেতিবাচক ভাৱমূৰ্তি গুচাব নোৱাৰি।\nএই শাসকদলৰ চৰকাৰৰ সময়তে বাৰাক ওবামা আমেৰিকাৰ ৰাষ্ট্ৰপতি হিচাপে ভাৰত ভ্ৰমণলৈ আহোঁতে সংবিধানলৈ আঙুলিয়াই দি ধৰ্মৰ ক্ষেত্ৰত আমাৰ দেশত ঘটা একপক্ষীয় আচৰণৰ ইঙ্গিত দি গৈছিল। বৰ্তমান চৰকাৰে এইবোৰ পশ্চিমীয়া প্ৰতিক্ৰিয়াক গুৰুত্ব দিয়া নাই- আমেৰিকান চৰকাৰৰ লগত আন্তৰ্জাতিক ক্ষেত্ৰত কূটনৈতিক স্তৰত হোৱা সহযোগিতাৰ কাৰণে। কিন্তু পশ্চিম এচিয়াৰ আৰু পূব এচিয়াৰ মুছলমান দেশত হোৱা তীব্ৰ প্ৰতিক্ৰিয়াৰ বিৰূপ প্ৰভাৱ ভাৰতৰ বাবে অতি ক্ষতিকাৰক হ’ব। খাৰুৱা তেলৰ কাৰণে পশ্চিম এচিয়াৰ দেশবোৰৰ ওচৰত ভাৰত আটাইতকৈ নিৰ্ভৰশীল, বুজন সংখ্যক ভাৰতীয়ই এই দেশবোৰত কাম ক’ৰে আৰু যথেষ্ঠ বিদেশী মুদ্ৰাৰ আয় দেশে এওঁলোকৰ পৰা পায়। এই দেশবোৰৰ লগত বাণিজ্যিক লেন-দেনো যথেষ্ট পৰিমাণৰ। এই নিৰ্ভৰশীলতা ভাৰতে আওকাণ কৰিব নোৱাৰে, কৰিলে ভাৰতৰেই অৰ্থনীতি ক্ষতিগ্ৰস্ত হ’ব।\nবাংলাত এষাৰ কথা আছে, ‘ঠেলাৰ নাম বাবাজী’। ধৰ্মান্ধসকলক হিন্দুধৰ্ম ৰক্ষাৰ বাবে দায়িত্ব দিওঁতে এওঁলোকৰ অতিচাৰক ইমান বেছি প্ৰৰোচনা দিয়া হ’ল যে এওঁলোকে এতিয়া মুছলমানৰ সকলো ধৰ্মস্থানতে লুপ্ত শিৱলিঙ্গ বা হিন্দুমন্দিৰ আৱিষ্কাৰ কৰিবলৈ লৈছে, যাৰ কাৰণে হিন্দুৰাষ্ট্ৰৰ পোষকতা কৰা ৰাষ্ট্ৰীয় স্বয়ংসেৱক সংঘৰ সৰ্বোচ্চ নেতা মোহন ভাগৱত ডাঙৰীয়াইও কবলগীয়া হ’ল যে প্ৰতিটো মছজিদতে শিৱলিঙ্গ আৱিষ্কাৰ ক’ৰাৰ প্ৰয়োজন নাই। তেওঁ সুৰ মোলায়েম কৰি ক’বলগীয়া হ’ল যে ভাৰতৰ মুছলমান সকল বিদেশী নহয়। এসময়ৰ হিন্দুৰে বংশধৰ আৰু তেওঁলোক ভাৰতীয়। কিন্তু হিন্দু ৰাষ্ট্ৰ প্ৰতিস্থাৰ কাৰণে আঁচনি ল’বলৈ আৰ এছ এছেই জানো হিন্দুসকলক উৎসাহিত কৰি অহা নাই? সেই আঁচনিয়েই এতিয়া সীমা চেৰাই বহুদূৰ পালেগৈ।\nমুছলমান বিদ্বেষ সৃষ্টি কৰিবলৈ প্ৰচাৰ চলোৱা হৈছে যে ভাৰতত এদিন জন্মনিয়ন্ত্ৰণ নকৰা মুছলমানৰ জনসংখ্যা ইমান বাঢ়িব যে হিন্দু নিজৰ দেশতে সংখ্যালঘূ হ’বগৈ। ১৯৫১ৰ পৰা ২০০১লৈ ক’ৰা লোকপিয়লৰ পৰিসংখ্যা ল’লে হিন্দুৰ সংখ্যা কিছু কমাৰ বিপৰীতে মুছলমানৰ সংখ্যা কিছু বাঢ়িছে। কিন্তু অচিৰেই ভাৰত মুছলমান-প্ৰধান দেশ হ’ব বুলি চলোৱা প্ৰচাৰ উদ্দেশ্য-ধৰ্মী। এটা মাৰ্কিন সন্থা পিউ ইন্সটিউটে ভাৰতৰ লোকপিয়লৰ পৰিসংখ্যা পৰীক্ষা কৰি দেখুৱাইছে যে ১৯৫১ চনৰ লোকপিয়লৰ মুছলমান জনসংখ্যা ৯.৮ %ৰ পৰা বাঢ়ি অৱশ্যেই ২০১১ চনত ১৪.০২ % হ’ল আৰু হিন্দুৰ শতাংশ ৮৪.১%ৰ পৰা কমি ৭৯.৮% শতাংশ হ’ল। মুছলমানৰ এই বৃদ্ধি হুৰাওৰাও বৃদ্ধি নহয়। এই সুদীৰ্ঘ সময়ত ৪.৪% মুছলমান বাঢ়িছে।\nকিন্তু মুছলমানসকলৰ মাজতো জন্মনিয়ন্ত্ৰণৰ সচেতনতা যথেষ্ট বৃদ্ধি পাইছে। আজিৰ ১০ জুনৰ The Times of Indiaৰ সম্পাদকীয় পৃষ্ঠাত এটা প্ৰবন্ধ লিখিছে ৰোহিত চৰনে। তেওঁ দেখুৱাইছে ২০৪৫-২০৫০চনৰ ভিতৰত ভাৰতৰ জনসংখ্যা সৰ্বোচ্চ বৃদ্ধি পাই ১.৬ বিলিয়ন হ’ব আৰু মুছলমানৰ সৰ্বোচ্চ জনসংখ্যা মুঠ জনসংখ্যাৰ ১৮% হ’ব। তেওঁ দেখুৱাইছে ভাৰতীয় মুছলমান মহিলাৰ উৰ্বৰতা ক্ৰমাৎ হ্ৰাস পাই আহিছে আৰু এই ধাৰা থাকিলে হিন্দু আৰু মুছলমান মহিলাৰ উৰ্বৰতা সমানৰ হ’ব। ভাৰতলৈ ওচৰ-চুবুৰীয়া দেশৰ পৰা অনুপ্ৰৱেশ কৰা মুছলমানৰ সংখ্যাও কমি আহিছে আৰু আমাৰ দেশৰ শক্তিশালী নেতাই কোৱাৰ দৰে এই পৰিসংখ্যা উইপৰুৱাৰ ধ্বংসমূলক বৃদ্ধিৰ দৰে নহয়। কিন্তু পৰিসংখ্যা অপপ্ৰচাৰত এনেদৰে ব্যৱহাৰ ক’ৰা হৈছে যে দেশত মুছলমান বিদ্বেষ ঘৃণাৰ পৰ্যায় পাইছে। এনে প্ৰচাৰে সাম্প্ৰদায়িক পৰিস্থিতিক উদগনি দি আছে।\nপ্ৰৰোচনামূলক কিছুমান উচটনিৰ বিৰুদ্ধে যিধৰণৰ ব্যৱস্থা ল’ব লাগিছিল সেইবোৰৰ ক্ষেত্ৰতো চৰকাৰী কৰ্তৃপক্ষৰ মনোভাৱ তেনেই শিথিল। এই বছৰৰ এপ্ৰিল মাহত এজন ধৰ্মগুৰু য়াতি নৰসিংহানন্দই (দশনা দেৱী মন্দিৰৰ প্ৰধান পুৰোহিত) এখন হিন্দু মহাপঞ্চায়ত আহ্বান কৰি অস্তিত্ব ৰক্ষাৰ হকে হিন্দুসকলক অস্ত্ৰ তুলি ল’বলৈ আহ্বান কৰিলে। তেওঁ প্ৰৰোচনামূলক বক্তৃতা দি ক’লে যদি এজন মুছলমান দেশৰ প্ৰধানমন্ত্ৰী হয়, তেন্তে ৫০ শতাংশ হিন্দু মুছলিম ধৰ্মলৈ ধৰ্মান্তৰিত হ’ব। ইয়াৰ দ্বাৰা তেওঁ দেখোন হিন্দুধৰ্মীসকলক মেৰুদণ্ডহীন কৰিহে দেখুৱালে। বাক-বিক্ৰমৰ আতিশয্যত ধৰ্মগুৰুজনে নিজৰ ধৰ্মাৱলম্বীকে অৱমাননা নকৰিলেনে?\nভাৰতীয় হিন্দুৱে, যাৰ ভিতৰত এই লেখকো পৰে, হিন্দুত্বৰ এজেণ্ডা পূৰাবলৈ গৈ অন্য ধৰ্মাৱলম্বীক অধিকাৰৰ পৰা বঞ্চিত কৰিব নোৱাৰে। গোলকীয় ৰাজনীতিয়ে সেইটো হ’বলৈ নিদিয়ে। তেনে কৰিবলৈ যাওঁতে আমিহে পৃথিৱীৰ চকুত ক্ষুদ্র স্বাৰ্থৰ ধৰ্মান্ধ হিচাপে পৰিগণিত হ’ম আৰু এঘৰীয়া হ’ম। উগ্ৰ হিন্দুত্ববাদী শাসক দলৰ এম পি তেজস্বী সূৰ্যই অষ্ট্ৰেলিয়াত বক্তৃতা দিবলৈ গৈ দিব নোৱৰাৰ কাৰণ তেওঁৰ উগ্ৰ হিন্দু জাতীয়তাবাদী মনোবৃত্তি। ই এটা উদাহৰণ। পশ্চিম এচিয়াৰ মুছলমান দেশবোৰৰ লগত অৰ্থনৈতিকভাৱে আমাৰ দেশ ইমান ওতপ্ৰোতভাৱে সাঙোৰ খোৱা যে দেশৰ হিত পাহৰি আৰু কেৱল হিন্দুত্বৰ এজেণ্ডা পালন কৰি ভাৰতীয় মুছলমানক এশকনি দিবলৈ যাওঁতে নিজেই এশিকনি পাব লাগিব।\n(হৰেকৃষ্ণ ডেকা, প্ৰাক্তন আৰক্ষী সঞ্চালক প্ৰধান, বিশিষ্ট কবি, সাহিত্য সমালোচক।)


নত একে একানব্বৈ~অনুভৱ-হেমেন হাজৰিকা\nআমি তেতিয়া দ্বিতীয় কি তৃতীয় শ্ৰেণীৰ ছাত্ৰ আছিলো কিজানি | তেতিয়াৰ আমাৰ শিক্ষাগুৰু সকলে আমাৰ উপস্থিতি লোৱাৰ পাছত বিদ্যালয়ৰ সন্মুখৰ মুকলি ঠাইখিনিত অথবা ডাঙৰ গছডালৰ তলত ঘুৰণীয়াকৈ ঠিয় হ'বলৈ দিছিল , মাজত এজন ঠিয় হৈ হাতত ধাৰাপাত ( তেতিয়াৰ নেওঁতাৰ কিতাপ) খন লৈ নেওঁতা আওৰাবলৈ দিছিল | প্ৰত্যেকেই মাজত ঠিয় হৈ পাঠ দিব লাগিছিল | আনন্দও লাগিছিল | নেওঁতা মাতা শেষ হোৱাৰ পাছত শাৰী পাতি এজন এজনকৈ শ্ৰেণী কোঠালৈ যাব লাগিছিল | সেয়া আমাৰ দিনত আমাৰ বিদ্যালয় খনৰ অঘোষিত নিয়ম আছিল | আমি সদাই পালন কৰিছিলো সেই নিয়ম | আমাক শিক্ষাগুৰু সকলে সদায় কব লগা হোৱা নাছিল | কিন্তু আজিৰ ছাত্ৰ সকলক সদায় এটা কথাকে কৈ থাকিব লাগে | দোষ কোনখিনিত ? আমি সেই নিয়ম সদায় পালন কৰিছিলো | সেই নিয়ম কেতিয়াও কোনেও ভংগ কৰা নাছিলো | বৰ আনন্দৰ দিন আছিল সেইবোৰ | বাৰে বাৰে আওৰাই থকা বাবে নেওতা আমাৰ পাহৰিব নোৱাৰাকৈ বিদ্যালয়তে মুখস্থ হৈ গৈছিল | ঘৰত বেলেগকৈ মুখস্থ কৰিব লগা হোৱা নাছিল | আমাৰ শিক্ষাগুৰু সকলে আমাক অনুশাসনৰ মাধ্যমেৰে বান্ধি ৰাখিছিল | আমি সেই অনুশাসন মানি চলিছিলো | সেই বাবেই কিজানি ইয়াৰ ব্যতিক্ৰম দেখিলে খং উঠে | আমি যেতিয়া বাহিৰত নেওঁতা আওৰাই আছিলো , বেলেগ শ্ৰেণীত পাঠদান কৰি থকা চাৰজনে এবীৰ বাৰান্দাত ঠিয় হৈ আমাক লক্ষ্য কৰিছিল আমি কি কৰি আছো | তাৰ প্ৰতিও নজৰ ৰাখিছিল আমাৰ শিক্ষাগুৰু সকলে | যদি তাত কিবা ব্যতিক্ৰম দেখা পাইছিল তেতিয়া চাৰে হাতত চেকনিদাল লৈ পিছফালে হাত দুখন কৰি মনে মনে গৈ ভৰিৰ পিটত কোবাইছিল | তেতিয়া আন সকলো সচকিত হৈছিল | চেকনিৰ আগত বিদ্যা সেয়া আমাৰ দিনত প্ৰতিফলিত হৈছিল | এতিয়া সেই নিয়মবোৰ আমাৰ বিভাগে আতৰালে | সেয়া এতিয়া আইন হ'ল | শিক্ষা অধিকাৰ আইন ২০০৯ অনুসৰি এয়া আইনত পৰিনত কৰিলে | এতিয়া বিদ্যালয়ত ছাত্ৰৰ ওপৰত সকলো ধৰনৰ শাস্তি নিষিদ্ধ ঘোষণা কৰা হ'ল | তাৰ বাবে কিজানি আজিৰ ছাত্ৰখিনি আজিৰ দৰে হ'ল | আমাৰ দৰে নহ'ল | সমস্যাটো ক'ত ? ক'ত সমস্যাটো হ'ল আমি নুবুজিলো | তেতিয়াও আমাৰ গুৰু সকলে আমাৰ লগত বন্ধু সুলভ ব্যৱহাৰেই কৰিছিল | সেইমতে দুষ্ট কৰিলে শাস্তিও বিহিছিল | তেতিয়াটো আমাৰ একো অপকাৰ হোৱা নাছিল | এতিয়া শাস্তি দিলে অপৰাধ বুলি বিবেচিত হয় | সেয়া শাৰিৰীকেই হওক বা মানসিকেই হওক | আজিও মনত পৰে মোৰ প্ৰাথমিকৰ শিক্ষাগুৰু প্ৰয়াত উমেশ চন্দ্ৰ দাস , প্ৰয়াত হেম চন্দ্ৰ বৰা , প্ৰয়াত কমল বৰা আৰু বৰ্তমানেও জীৱিত শ্ৰদ্ধাৰ শ্ৰীযুত থুলেশ্বৰ হাজৰিকা চাৰৰ শিক্ষাৰে শিক্ষিত হৈ মই আজি আজিৰ অৱস্থাত ঠিয় হৈ গৌৰৱেৰে চিনাকি দিব পাৰিছোঁ | হে গুৰু প্ৰণামো তোমাক | আজিও মনত আছে মেৰ প্ৰাথমিকৰ গুৰু উমেশ চন্দ্ৰ দাস চাৰে মোক তেখেতৰ চাইকেলত উঠাই লৈ বিদ্যলয়লৈ লৈ গৈছিল | আমি নেওঁতা পঢ়োতে আমাৰ দহৰ হিচাব , কুৰিৰ হিচাব , সংখ্যাৰ হিচাব সকলো হৈছিল , আতি গুৰি মাৰি শিকিছিলো, আমাক শিকাইছিল | আমাৰ মনত সাঁচ বহাকৈ ৰৈ গৈছিল | যাক আমি আজিও পাহৰিব পৰা নাই | আমি শিকিছিলো এনেদৰে.....\nন'ত একে একানব্বৈ চাৰি কুৰি এঘাৰ ন দহ এক |\nছয়ত পাঁচ পয়সষ্ঠি তিনিকুৰি পাঁচ ছয় দহ পাঁচ |\nএতিয়া সেইবোৰ নিয়ম নাই | শ্ৰেণীত নেওঁতাৰ পাঠদান নোহোৱা হ'ল | গণিতৰ কিতাপ সমূহো সাধুকথাৰ দৰে হ'ল | শিক্ষাত ন ন পদ্ধতি প্ৰবৰ্তন হ'ল | সকলো যন্ত্ৰৰ দৰে হ'ল | প্ৰকৃতিৰ লগত সম্পৰ্ক নোহোৱা হ'ল | মাটিৰ স্পৰ্শ নোপপোৱা হ'ল | সেয়েহে কিজানি আমাৰ দৈনন্দিন জীৱনবোৰো তেনেদৰে আগবাঢ়িবলৈ ললে | অদূৰ ভৱিষ্যতে বা আৰু কি হয় সেয়া যথা সময়ত সময়ে উত্তৰে দিব | আমি আশা ৰাখিম বিজ্ঞমহলে চিন্তা চৰ্চা কৰি আমাৰ নৱ প্ৰজন্মৰ বাবে এনে ব্যৱস্থা কৰক , যাতে সিহঁতৰ মনত গছে ন কুহিঁপাত মেলাৰ দৰে কুহিঁপাত মেলে |


সংখ্যাংকন পদ্ধতি -অনুশীলনী 1.1 - উচ্চ গণিত - নৱম শ্ৰেণী -System Of Numeration - EXERCISE 1.1 - Advanced Mathematics - Class9- Gorajan Goodluck Tutor Centre\nHome advanced maths class ix উচ্চ গণিত নৱম শ্ৰেণী সংখ্যাংকন পদ্ধতি -অনুশীলনী 1.1 - উচ্চ গণিত - নৱম শ্ৰেণী -System Of Numeration - EXERCISE 1.1 - Advanced Mathematics - Class 9\nসংখ্যাংকন পদ্ধতি -অনুশীলনী 1.1 - উচ্চ গণিত - নৱম শ্ৰেণী -System Of Numeration - EXERCISE 1.1 - Advanced Mathematics - Class 9\nAdmin August 07, 2021 advanced maths, class ix, উচ্চ গণিত, নৱম শ্ৰেণী,\nEXERCISE 1.1 ( অনুশীলনী 1.1)\n1. পুৰণি কালত মানুহৰ গণনা পদ্ধতিৰ চাৰিটামান উদাহৰণ দিয়া ৷\n(Give at least four examples of counting systems of people in old days.)\nসমাধানঃ(Solution): (ক) বস্তুৰ হিচাপ ৰাখিবলৈ তেওঁলোক থিয় আঁচ ব্যৱহাৰ কৰিছিল ৷ তেওঁলোক প্ৰতিটো বস্তুৰ বাবে একোটা আঁচ ব্যৱহাৰ কৰি বস্তুৰ হিচাব ৰাখিছিল ৷\n(খ) কিছুমানে প্ৰতিটো বস্তুৰ বাবে একোটা শিলগুটি ৰাখি বস্তুবোৰ হিচাব ৰাখিছিল ৷\n(গ) কিছুমানে প্ৰতিটো বস্তুৰ বাবে একোটা শিলগুটি ৰাখি বস্তুবোৰ হিচাব ৰাখিছিল ৷\n(ঘ) কিছুমান লোকে দণ্ড বা কাঠিৰ সহায়ত বস্তুবোৰৰ গণনা কৰিছিল ৷\n( The ancient people could either comparealarger group of things toasmaller one by means of the one-to-one relation or they could make the idea of numbers. Even without the names of numbers they could make ideas of the amount of their things at hand by means of tally marks, stretched fingers, rope-knots, pebbles or stones or different other marks etc.)\n2. সংখ্যাৰ আধাৰ বা ভূমি বুলিলে কি বুজা ৷\n(What do you mean by the 'base' of numbers?)\nসমাধানঃ(Solution): যিহেতু আমাৰ আটাইবোৰ সংখ্যাক বেলেগ বেলেগ প্ৰতীকেৰে প্ৰকাশ কৰাটো সম্ভৱ নহয় কাৰণ সংখ্যাবোৰৰ সীমা নাই ৷ সেইবাবে সংখ্যাকন পদ্ধতিত ডাঙৰ ডাঙৰ সংখ্যাবোৰক প্ৰকাশ কৰিবলৈ একোটা নিৰ্দিষ্ট সংখ্যক গোট হিচাপ লোৱা হয় ৷ এই সংখ্যাৰ গোটক ভেটি হিচাবে লৈ ডাঙৰ ডাঙৰ সংখ্যাবোৰক লিখা হয় ৷ এই গোটবোৰক উক্ত সংখ্যাকন পদ্ধতিৰ আধাৰ বা ভূমি বোলা হয় ৷\n3. গণনা আৰু সংখ্যাকন পদ্ধতি একেই নে বেলেগ ?\n(Are the systems 'Counting' and 'numeration' same or different?)\nসমাধানঃ(Solution): গণনা আৰু সংখ্যাকন পদ্ধতি একেই নহয় ৷\n(The systems 'Counting' and 'numeration' are not same.)\n4. গণিতৰ ইতিহাসৰ পৰা বিভিন্ন ঠাইত ব্যৱহাৰ কৰা শব্দ-সংখ্যাক কিছুমানৰ উদাহৰণ দিয়া ৷\n(Give some examples of word numerals that were used in different parts of the world from History of Mathematics.)\nসমাধানঃ(Solution): বৈদিক যুগত ভাৰতবৰ্ষত শব্দ-সংখ্যাংক ব্যৱহাৰ কৰা হৈছিল ৷ যেনেঃ\nএক = একা , এশ = শতম , অযুত = অযুতং , দহ = দশা , এক হাজাৰ = সহস্ৰং\nআমাৰ অসমতো সংখ্যা বুজাবলৈ তলত দিয়া ধৰণৰ শব্দ সংখ্যাক ব্যৱহাৰ কৰিছিল ৷\nএক = চন্দ্ৰ ,শশী\nদুই = নেত্ৰ , ভুজ , পাখা\nতিনি = ৰাম , বহ্নি , গুণ\nচাৰি = বেদ , যুগ\n(In Vedic age people of India used the following word numerals\nEka = 1, dasa = 10, satam = 100, sahasram = 1000 , ajutam = 10000 etc.\nIn our ancient Assam the following were in use, such as:\none - chandra,\ntwo - netra, bhuj, pakha\nthree - Ram, bahni, guna\nfour - veda , yuga )\n১/ অংক কি ?\nউত্তৰঃ ্সংখ্যা লিখাৰ বাবে যিবোৰ প্ৰতীক ব্যৱহাৰ কৰা হয়, সেইবোৰক অংক বোলা হয় ৷\nযেনেঃ 0, ১, ২, ৩, ৪, ৫, ৬, ৭, ৮, ৯ এই আটাইবোৰেই অংক ৷\nTags # advanced maths # class ix # উচ্চ গণিত # নৱম শ্ৰেণী\nTags: advanced maths, class ix, উচ্চ গণিত, নৱম শ্ৰেণী\nবীজগণিতীয় ৰাশি - অধ্যায় 12 - গণিত - সপ্তম শ্ৰেণী (...\nআমাৰ চৌপাশৰ বজাৰ- সমাজ বিজ্ঞান -সপ্তম শ্ৰেণী - পাঠ...\nসূচক আৰু ঘাত - অধ্যায় 13 - গণিত - সপ্তম শ্ৰেণী (অন...\nমাধৱদেৱৰ ওপৰত কুইজ\nগোটা আকৃতিৰ দৃশ্যায়ন -সপ্তম শ্ৰেণী -অধ্যায় 15-Vis...\nসমমিতি -অধ্যায় 14 - সপ্তম শ্ৰেণী- গণিত\nছাত্ৰ-ছাত্ৰীৰ বাবে ১৫ দিনীয় স্ব-শিকন সমল- পাঠ নং 1...\nছাত্ৰ-ছাত্ৰীৰ বাবে ১৫ দিনীয় স্ব-শিকন সমল ( গণিত, ...\nSUB -ENGLISH - LESSON 1 : THE PRINCE OF PANIDIHING...\nছাত্ৰ-ছাত্ৰীৰ বাবে ১৫ দিনীয় স্ব-শিকন সমল ( বিজ্ঞা...\nছাত্ৰ-ছাত্ৰীৰ বাবে ১৫ দিনীয় স্ব-শিকন সমল ( সমাজ বি...\nবিষয়ঃ অসমীয়া পাঠ নংঃ নামৰ বেবেৰিবাং ( সপ্তম শ...\nঅধ্যায় ৩ঃ কৃত্ৰিম আঁহ আৰু প্লাষ্টিক- বিজ্ঞান- অষ্ট...\nঅধ্যায় ২ঃ অনুজীৱ মিত্ৰ আৰু শক্ৰু - বিজ্ঞান - অষ্টম...\nঅধ্যায় ১ঃ শস্য উৎপাদন আৰু ব্যৱস্থাপনা -বিজ্ঞান- অষ...\nসংখ্যাংকন পদ্ধতি -অনুশীলনী ১.২ - উচ্চ গণিত - নৱম ...\nমৌলিক অধিকাৰ - পাঠ ২৩ - সমাজ বিজ্ঞান - অষ্টম শ্ৰেণ...\nআমাৰ মৌলিক কৰ্তব্য - পাঠ ২৪ - সমাজ বিজ্ঞান - অষ্ট...\nসংখ্যাংকন পদ্ধতি -অনুশীলনী 1.1 - উচ্চ গণিত - নৱম শ...\nসংহতি - অনুশীলনী 1.1 - দশম শ্ৰেণী -উচ্চ গণিত- SETS...


লেনিন আৰু ভাৰতৰ স্বাধীনতা সংগ্ৰাম-(ভবেশ নাথ) - মুক্ত চিন্তা\nলেনিন আৰু ভাৰতৰ স্বাধীনতা সংগ্ৰাম-(ভবেশ নাথ)\nযোৱা ৬ মাৰ্চ তাৰিখে স্বাধীন ভাৰতৰ অংগ ৰাজ্য ত্ৰিপুৰাত বিশ্ব ৰাজনীতিৰ জনক, মহান অক্টোবৰ বিপ্লৱৰ জৰিয়তে মাৰ্ক্সবাদৰ প্ৰথম সফল প্ৰয়োগেৰে পৃথিৱীত প্ৰথমখন সমাজবাদী অৰ্থনীতিৰ দেশ গঢ়া, পৃথিৱীৰ কোটি কোটি মুক্তি পিয়াসী জনতাৰ আজিও প্ৰেৰণাৰ উৎস হৈ ৰোৱা মহান বিপ্লৱী মহামতি লেনিনৰ প্ৰতিমূৰ্তি এটি ভাঙি দিয়া হৈছিল কিছুমান দুষ্কৃতিকাৰীৰ দ্বাৰা। উক্ত ঘটনাটোৱে ৰাজ্য খনৰ লগতে সমগ্র ভাৰতবৰ্ষত এনে এক প্ৰতিক্ৰিয়াৰ সৃষ্টি কৰিছিল যে ভাৰতবৰ্ষৰ বাহিৰেও ৰাছিয়াকে আদি কৰি পৃথিৱীৰ অন্যান্য দেশতো ইয়াৰ প্ৰতিবাদ হৈছিল। আনকি বৰ্তমানেও এই ঘটনাৰ প্ৰতিক্ৰিয়া স্তিমিত হোৱা নাই। প্ৰশ্ন হ'য়, প্ৰতিমূৰ্তি এটা ভাঙি দিলেই জানোঁ প্ৰতিমূৰ্তি থকা সেই নিৰ্দিষ্ট ব্যক্তিজনৰ আদৰ্শ, দৰ্শন তথা কৰ্মৰাজীক নসাৎ কৰিব পৰা যায়? নিশ্চয় নাযায়। যাৰ বাবে কোৱা হয় প্ৰতিমূৰ্তিক ধ্বংস কৰিব পাৰি , কিন্তু আদৰ্শক নোৱাৰি।\nসাধাৰণতে দেখা যায় যে পৃথিৱীৰ বিভিন্ন দেশত সেইসকল মহান ব্যক্তিৰ প্ৰতিমূৰ্তি স্থাপিত হৈছে, যি সকলে তেওঁলোকৰ আদৰ্শ, দৰ্শন, চিন্তা তথা কৰ্মৰে এই বিশাল পৃথিৱীৰ সৰ্বসাধাৰণ মানুহলৈ নিজস্ব অৱদান আগবঢ়াই থৈ গৈছে। লেনিনো হৈছে তেনে এক ব্যক্তি যিয়ে প্ৰথম বিশ্বযুদ্ধৰ পৰৱৰ্তী সময়ত এছিয়া , ইউৰোপকে আদি কৰি ঔপনিৱেশিক শাসনৰ কবলত থকা বিশ্বৰ বিভিন্ন দেশৰ স্বাধীনতা পিয়াসী সংগ্ৰামী জনতাক মুক্তিৰ প্ৰেৰণা যোগাইছিল। ১৯১৭ চনত ৰাছিয়াত সংঘটিত হোৱা মহান "অক্টোবৰ বিপ্লৱ"ৰ জনক আছিল এইজন লেনিন। যি অক্টোবৰ বিপ্লৱ তথা ৰুছ বিপ্লৱে সেই সময়ত পৃথিৱীৰ বিভিন্ন দেশত চলি থকা স্বাধীনতা সংগ্ৰামক যোগাইছিল অফুৰন্ত প্ৰেৰণা আৰু সাহস। যাৰ বাবে এইজনা মহান বিপ্লৱীৰ প্ৰতিমূৰ্তি আজিও পৃথিৱীৰ বিভিন্ন দেশত সদম্ভে থিয় দি আছে। আনকি সমাজবাদী ধাৰণাৰ সম্পূৰ্ণ বিপৰীত মেৰুত অৱস্থান কৰা পূজিবাদী দেশ আমেৰিকাতো আছে লেনিনৰ প্ৰতিমূৰ্তি।\nএছিয়া আৰু ইউৰোপ সহিতে পৃথিৱীৰ আন আন দেশত ক্ৰমশঃ উত্থান হোৱা স্বাধীনতা সংগ্ৰামবোৰৰ প্ৰতি লক্ষ্য ৰাখিয়েই লেনিনে ৰাছিয়ান বিপ্লৱৰ এটা দশক পূৰ্বেই সমগ্র পৃথিৱীৰ বিপ্লৱীসকলৰ বাবে এক আন্তঃৰাষ্ট্ৰীয় সংগঠনৰ প্ৰয়োজনীয়তা সজোৰে উত্থাপন কৰিছিল। ১৯০৮ চনত তেখেতে লিখা " Inflammable material in world politics" ত গোটেই বিশ্বৰ বিপ্লৱী পৰিস্থিতিবোৰক পুংখানুপুংখ ভাৱে বিশ্লেষণ কৰিছিল। এছিয়া আৰু ইউৰোপৰ স্বাধীনতা সংগ্ৰাম সম্পৰ্কত ১৯১৩ চনৰ ৯ মে ত তেখেতে লিখিছিল -- " ..... বিশ্ব পুজিবাদ আৰু ৰাছিয়াৰ ১৯০৫ চনৰ আন্দোলনে অৱশেষত এছিয়া জগাই তুলিছে। মধ্যযুগীয় জড়তা-নিশ্চলতাৰপৰা কোটি কোটি পদদলিত আৰু অন্ধকাৰাচ্ছন্ন মানুহ নতুন জীৱনৰ অভিমুখে জাগি উঠিছে, আৰু সেই জনতাই প্ৰাথমিক মানৱিক অধিকাৰসমূহৰ আৰু গণতন্ত্ৰৰ কাৰণে সংগ্ৰামত দৃঢ় ভাৱে থিয় দিছে। পৃথিৱীৰ প্ৰত্যেক অংশতে বিভিন্ন ৰূপত মুক্তি আন্দোলনৰ এই প্ৰবল বিকাশৰ প্ৰতি অগ্ৰসৰ দেশসমূহৰ শ্ৰমিকসকলে আগ্ৰহ আৰু উদ্দীপনাৰে লক্ষ্য ৰাখিছে। ...... এছিয়াৰ জাগৰণ আৰু ইউৰোপৰ অগ্ৰগামী প্ৰলিতাৰিয়েতৰ ক্ষমতা লাভৰ কাৰণে সংগ্ৰামৰ আৰম্ভণি হৈছে বিশ্ব ইতিহাসৰ নতুন পৰ্যায়ৰ এক প্ৰতীক, যি ইতিহাস এই শতিকাৰ জোৰণিত আৰম্ভ হৈছে ।"\nআনহাতে ভাৰতৰ স্বাধীনতা সংগ্ৰামৰ কথা যদি আমি আলোচনালৈ আনো তেতিয়া দেখিম যে ভাৰতৰ স্বাধীনতা সংগ্ৰামক প্ৰত্যক্ষ বা পৰোক্ষভাৱে আটাইতকৈ বেছি পৰিমাণে প্ৰভাৱিত কাৰকটোৱেই আছিল লেনিনৰ ৰুছ বিপ্লৱ। লেনিনে ভাৰতত কমিউনিষ্ট আন্দোলনৰ উত্থানৰ লগে লগে ঔপনিবেশিক বিৰোধী সংগ্ৰামৰ উত্থানৰো পোষকতা কৰিছিল যিটোৱে পৰৱৰ্তী পৰ্যায়ত এখন স্বাধীন ভাৰত ৰাষ্ট্ৰৰ জন্ম দিছিল। ১৯২০ চনৰ ১৭ ফেব্ৰুৱাৰীত কেইজনমান ভাৰতীয় বিপ্লৱীয়ে কাবুলত মিলিত হৈ লেনিনৰ নেতৃত্বত গঢ় লৈ উঠা ৰাছিয়ান বিপ্লৱৰ সফলতাক শুভেচ্ছা প্ৰদানৰ উদ্দেশ্য লেনিনলৈ বুলি এক প্ৰস্তাৱ প্ৰেৰণ কৰিছিল। উক্ত প্ৰস্তাৱ লেনিনে পোৱাৰ পিছত ভাৰতীয় বিপ্লৱী সংঘলৈ বুলি লেনিনে লিখিছিল এইদৰে --- " বিদেশী আৰু স্বদেশী পুজপতিবিলাকৰ শোষণৰ পৰা নিপীড়িত জনসাধাৰণৰ আত্মনিয়ন্ত্ৰণ আৰু মুক্তিৰ যি নীতি শ্ৰমিক কৃষক প্ৰজাতন্ত্ৰ ই ঘোষণা কৰিছে তাৰ প্ৰতি স্বাধীনতাৰ কাৰণে বীৰত্বপূৰ্ণ সংগ্ৰাম চলাই যোৱা প্ৰগতিশীল ভাৰতীয়সকলৰ মাজত অতি দ্ৰুত সহাৰি জাগি উঠা বুলি শুনি পৰম সন্তোষ পাইছোঁ ( I am glad to hear that the principales of self determination and the liberation of oppressed nations from exploitation by foreign and native capitalists , proclaimed by the worker's and peasant's Republic, have met with suchaready response among progressive Indians , who are wagingaheroic fight for freedom -- Lenin.) ব্যক্তিগত ভাৱেও লেনিনে ভাৰতৰ নেতৃস্থানীয় স্বাধীনতা সংগ্ৰামী সকললৈ ব্যক্ত কৰিছিল মুকলি সমৰ্থন। উদাহৰণস্বৰূপে উনৈছ শতিকাৰ আৰম্ভণিতে লৰ্ড কাৰ্জনৰ বংগ বিভাজনৰ সময়ছোৱাত বাল গংগাধৰ তিলকৰ নেতৃত্বত স্বদেশী আন্দোলনে এক নতুন জোৱাৰ তুলিছিল সমগ্র ভাৰতত যাৰ বাবে লোকমান্য তিলক ব্ৰিটিছৰ প্ৰধান লক্ষ্য হৈ পৰিছিল। পৰৱৰ্তী পৰ্যায়ত ১৯০৯ চনত দেশদ্ৰোহৰ অপৰাধত লোকমান্য তিলকক ছয়বছৰৰ বাবে বাৰ্মালৈ নিৰ্বাসন দিয়া হৈছিল। সেই সময়তে নিজে নিৰ্বাসিত হৈ থকা লেনিনে লোকমান্য তিলকৰ বিৰুদ্ধে বৃটিছ সকলে কৰা অন্যায়ৰ বিৰোধিতা কৰি ব্ৰিটিছ সকলক ব্ৰুটিছ হিচাপে উপহাস কৰি কৈছিল ---" "The most liberal and radical personalities of free Britain…become regular Genghis Khans when appointed to govern India, and are capable of sanctioning every means of 'pacifying' the population in their charge, even to the extent of flogging political protestors!” লগতে --- ভাৰতীয় গণতন্ত্ৰৰ সমৰ্থক তিলকৰ বিষয়ে ন শিকাৰু বৃটিছ সকলে কৰা বক্তব্যৰ বিৰোধিতা কৰি লেনিনে কৈছিল যে " ভাৰতীয় সকলৰ সৈতে ৰাজনৈতিক গণ সংগ্ৰামৰ সোৱাদ লৈয়েই বৃটিছ শাসন ভাৰতবৰ্ষত ধ্বংস হ'ব( “infamous sentence pronounced by the British jackals on the INDIAN DEMOCRAT TILAK”, Lenin predicted that with the Indians having gotataste of political mass struggle, the “British regime in India is doomed")\nউল্লেখযোগ্য যে ভাৰতৰ স্বাধীনতা আন্দোলনৰ মহান সংগ্ৰামী ভগৎ সিং , সুখদেৱ, চন্দ্ৰশেখৰ আজাদ, আচফাকুল্লাহ আদিবোৰ আছিল লেনিনৰ ঘোৰ সমৰ্থক। যিবোৰে লেনিনৰ নেতৃত্বত গঢ় লৈ উঠা সমাজতান্ত্ৰিক ছোভিয়েট ৰাছিয়াৰ দৰে ভাৰতবৰ্ষকো এখন স্বাধীন সমাজতান্ত্ৰিক দেশ হিচাপে গঢ়াৰ সপোন দেখিয়েই মৃত্যুবৰণ কৰিছিল। মৌলানা হাছৰাত মহানিৰ দ্বাৰা আৰোপিত আৰু ভগৎ সিং ৰ দ্বাৰা জনপ্ৰিয় হোৱা " ইনকিলাৱ জিন্দাবাদ" সংলাপটিও ৰাছিয়ান বিপ্লৱৰ অনুপ্ৰেৰণাতে গঢ় লৈ উঠা। ভাৰতৰ স্বাধীনতা সংগ্ৰামৰ ভৰপক সময়তেই ১৯২০ চনত উত্তৰ ভাৰতত Hindustan Republic Army নামৰ সশস্ত্ৰ সংগঠনটো শক্তিশালী হৈ উঠিছিল। ভগৎ সিং আৰু আজাদৰ নেতৃত্বত গঢ় লৈ উঠা HRA ক পিছলৈ S-Socialist শব্দটো সংযোগ কৰি HSRA কৰা হয়। ভগৎ সিং আৰু আজাদ ক লেনিনৰ সমাজতান্ত্ৰিক ৰাছিয়াই আকৰ্ষিত কৰিছিল বাবেই তেওলোকে তেওঁলোকৰ সংগঠনকো ছছিয়েলিষ্ট আদৰ্শৰে গঢ়ি সমাজতান্ত্ৰিক ভাৰতবৰ্ষ গঢ়াৰ সপোন দেখিছিল। আনকি ১৯৩০ চনৰ ২১ জানুৱাৰীত ভগৎ সিং আৰু তেওঁৰ সতীৰ্থ বৃন্দই বৃটিছ কৰ্টৰ পৰা লেনিনৰ মৃত্যু বাৰ্ষিকী উপলক্ষে ৰাছিয়ালৈ শুভেচ্ছা বাৰ্তা প্ৰেৰণ কৰিছিল। তাৰোপৰি ১৯২৯ চনত লেনিনৰ সমৰ্থক যতীন্দ্ৰ নাথৰ ভগৎ সিং হতে জেইলত থকা সময়ত আমৰণ অনশনত মৃত্যু বৰণ কৰিছিল। উল্লেখযোগ্য যে ভগৎ সিঙে তেওঁক ফাচী দিব অনা সময়ত পঢ়ি থকা কিতাপ খন আছিল লেনিনৰ।\nআনহাতে লেনিনৰ ৰুছ বিপ্লৱে প্ৰভাৱিত কৰিছিল ভাৰতৰ স্বাধীনতা সংগ্ৰামৰ মূল নেতৃত্ব বহন কৰা মহাত্মা গান্ধী, জৱাহৰলাল নেহৰু আদিকে কৰি ভালেমান মূলসূতিৰ স্বাধীনতা সংগ্ৰামীক। ৰুছ বিপ্লৱ সম্পৰ্কত মহাত্মা গান্ধীৰ বক্তব্য আছিল এনেধৰণৰ -- “nations have progressed both by evolution and revolution”, and that "history is morearecord of wonderful revolution than of so-called ordered progress”. অৰ্থাৎ " ৰাষ্ট্ৰ সদায় ক্ৰমবিৱৰ্তন আৰু বিপ্লৱৰ দ্বাৰা আগবাঢ়ে আৰু সেইবাবেই ইতিহাস হৈছে তথাকথিত প্ৰগতিতকৈ আটাইতকৈ গুৰুত্বপূৰ্ণ বিপ্লৱ।" একেই প্ৰসংগত জৱাহৰলাল নেহৰুদেৱে কৈছিল -- " ৰাছিয়াত লেনিনৰ নেতৃত্বত অক্টোবৰ বিপ্লৱ চলি থকা সময়ত, আমিও আমাৰ ভাৰতবৰ্ষত স্বাধীনতা আন্দোলনৰ এক নতুন ধাৰা আৰম্ভ কৰিছোঁ। আমাৰ জনতাই বহু বছৰ ধৰি নিষ্ঠা আৰু সাহসেৰে এই সংগ্ৰামত জড়িত হৈ আছে। যদিও মহাত্মা গান্ধীৰ নেতৃত্বত আমি অন্য এক পথ বাছি লৈছোঁ, তথাপি আমি লেনিনে দি থৈ যোৱা বলছেভিক বিপ্লৱৰ উদাহৰণৰে প্ৰভাৱিত (almost at the same time as the October Revolution led by the great Lenin, we in India begananew phase in our struggle for freedom. Our people for many years were engaged in this struggle with courage and patience. And although under the leadership of Gandhi we followed another path, WE WERE INFLUENCED BY THE EXAMPLE OF LENIN. )" উল্লেখযোগ্য যে জৱাহৰলাল নেহৰুৱে স্বাধীন ভাৰত ছোভিয়েট ৰাছিয়াৰ আৰ্হিতে গঠন কৰিব বিচাৰিছিল । ৰুছ বিপ্লৱৰ প্ৰেৰণাত ক্ৰমশ শক্তিশালী হৈ উঠিব ধৰা ভাৰতৰ স্বাধীনতা আন্দোলনৰ উত্থানত ত্ৰস্তমান হৈ ব্ৰিটিছ ইণ্ডিয়ান অথ'ৰিটিয়ে লেনিনৰ বিৰুদ্ধে অপপ্ৰচাৰত নামি পৰিছিল। কিন্তু স্বাধীনতা সংগ্ৰামী লোকমান্য তিলকে লেনিনৰ এই অপপ্ৰচাৰৰ বিৰুদ্ধে মুকলিকৈ তেওৰ সংবাদ পত্ৰ 'কেশৰী'ত লেনিনৰ প্ৰতি সমৰ্থন ব্যক্ত কৰি লিখিছিল --- "LENIN WAS IN FAVOUR OF PEACE...he only wants justice for oppressed...he is popular among the people and the army because he distributed land amongst the peasantry".\nতাৰোপৰি লেনিনৰ ছোভিয়েট ৰাছিয়া হৈছে পৃথিৱীৰ ভিতৰতে প্ৰথম দেশ যিখন দেশে শ্ৰমিকৰ আঠ ঘণ্টা কামৰ মৰ্যদাক পোন প্ৰথম বাৰৰ বাবে প্ৰৱৰ্তন কৰিছিল। মহিলা সকলক পোন প্ৰথমবাৰৰ বাবে ভোটাধিকাৰ প্ৰদান কৰা দেশখনো আছিল লেনিনৰ ছোভিয়েট ৰাছিয়া। তাৰ পৰৱৰ্তী পৰ্যায়ত হে পৃথিৱীৰ অন্যান্য দেশবোৰে লেনিনৰ ছোভিয়েট ৰাছিয়াৰ এই পদক্ষেপ সমূহক গ্ৰহণ কৰিছিল। আটাইতকৈ উল্লেখযোগ্য দিশটো হৈছে স্বাধীন ভাৰতবৰ্ষৰ প্ৰথমটো তীখা উদ্যোগ গঢ় লৈ উঠিছিল লেনিনে গঢ়ি থৈ যোৱা ছোভিয়েট ৰাছিয়াৰ সহযোগত। পৃথিৱীত ফেচিজিমক পৰাস্ত কৰোৱাৰ ক্ষেত্ৰত লেনিনৰ ছোভিয়েট ৰাছিয়াৰ ভূমিকাক সচেতন আৰু গণতন্ত্ৰপ্ৰেমী ব্যক্তিমাত্ৰেই জানে। গতিকে লেনিনৰ প্ৰতিমূৰ্তি যিসকলে ভাঙিব বিচাৰিছে তেওলোকে জনা উচিত যে কেৱল প্ৰতিমূৰ্তি এটা ভাঙিলেই লেনিনৰ আদৰ্শ আৰু কৰ্মৰাজীক নসাৎ কৰিব পৰা নাযায়। লেনিনে যিটো মতবাদক বাস্তৱত ছোভিয়েট ৰাছিয়াত প্ৰয়োগ কৰি দেখুওৱালে সেই মাৰ্ক্সবাদৰ প্ৰাসংগিকতা আজিও পৃথিৱীত হেৰাই যোৱা নাই। যাৰ বাবে মাৰ্ক্সবাদক বাস্তৱত প্ৰয়োগ কৰি দেখুওৱা লেনিনৰ প্ৰতিমূৰ্তিলৈ প্ৰতিক্ৰিয়াশীল চক্ৰৰ ইমান ভয়। লেনিনৰ বোকোচাত নতুনকৈ গঢ় লৈ লৈ উঠা মাৰ্ক্সবাদৰ প্ৰাসংগিকতা যেতিয়ালৈকে পৃথিৱীত থাকিব , তেতিয়ালৈকে দেশে দেশে লেনিনৰ প্ৰতিমূৰ্তি সদম্ভে থিয় হৈ থাকিব।\nNo Comments : "লেনিন আৰু ভাৰতৰ স্বাধীনতা সংগ্ৰাম-(ভবেশ নাথ)"


book-your-lpg-gas-cylinder-by-paytm-get-cashback-offer-of-800-rupees-gh-skd– News18 assam\nমাত্ৰ ৯ টকাতে আপুনি পাব ৮০৯ টকাৰ LGP Gas cylinder, ৩১ মে’লৈকে আছে এই অফাৰ\nঅফাৰটো কেৱল প্ৰথমবাৰৰ বাবে পেটিএমৰ জৰিয়তে ৰন্ধন গেছ বুক কৰা গ্ৰাহকসকলৰ বাবে উপলব্ধ হ'ব। অফাৰটো কেৱল ৩১ মে’লৈকে উপলব্ধ।\nLast Updated : May 19, 2021, 12:45 IST\nকোৰোণাৰ দ্বিতীয় ঢৌৰ মাজত, পেট্ৰ'লিয়ামজাত সামগ্ৰী আৰু ৰন্ধন গেছৰ বৰ্ধিত মূল্যই সকলোকে চিন্তিত কৰি তুলিছে। ৰন্ধন গেছৰ গ্ৰাহকসকলৰ বাবে এটা সকাহৰ খবৰ আছে। বৰ্তমান, ৰাষ্ট্ৰীয় ৰাজধানীত ১৪.২ কিলোগ্ৰাম ৰন্ধন গেছৰ মূল্য ৮০৯ টকা। ৰন্ধন গেছৰ ওপৰত চৰকাৰে ৰাজসাহায্যও বন্ধ কৰিছে। এনে পৰিস্থিতিত, এলপিজি গ্ৰাহকসকলে কোনো সকাহ পোৱা নাই। কিন্তু আজি আমি আপোনাক এটা বিশেষ অফাৰৰ বিষয়ে জনাব ওলাইছো যিয়ে আপোনাক মাত্ৰ ৯ টকাত ৮০৯ টকা মুল্যৰ ৰন্ধন গেছ কিনিবলৈ অনুমতি দিব। এই অফাৰটো কেৱল সীমিত সময়ৰ বাবে। গতিকে, অতি সোনকালে ইয়াৰ সুবিধা লওক।\nএই আকৰ্ষণীয় অফাৰটো Paytmএ ৰন্ধন গেছ চিলিণ্ডাৰ গ্ৰাহকসকললৈ আগবঢ়াইছে। পেটিএমে ৰন্ধন গেছ বুক কৰাৰ ক্ষেত্ৰত ৮০০ টকালৈকে স্ক্ৰেচ কাৰ্ড অফাৰ প্ৰৱৰ্তন কৰিছে। অফাৰটো ৩১ মে’লৈকে উপলব্ধ। পেটিএমে প্ৰতিমাহে এনে ধৰণৰ অফাৰ আগবঢ়ায়। এই অফাৰৰ অধীনত, কেৱল প্ৰথমবাৰৰ বাবে পেটিএমৰ জৰিয়তে গেছ চিলিণ্ডাৰ বুক কৰা গ্ৰাহকে এই সুবিধা লাভ কৰিব। গ্ৰাহকসকলে পেটিএমৰ জৰিয়তে গেছ চিলিণ্ডাৰ বুক কৰাৰ ক্ষেত্ৰত ৮০০ টকালৈকে স্ক্ৰেচ কাৰ্ড পাব। গ্ৰাহকসকলে ১০ টকাৰ পৰা ৮০০ টকালৈকে লাভালাভ লাভ কৰিব পাৰে।\nপেটিএমৰ জৰিয়তে এনেদৰে বুক কৰিব\n১. যদি আপোনাৰ ফোনত পেটিএম এপ নাই, তেনেহ’লে প্ৰথমে এইটো ডাউনলোড কৰক।\n২. তাৰ পিছত আপুনি পেটিএমলৈ যাব লাগিব য'ত আপুনি show moreত ক্লিক কৰিব লাগিব।\n৩. এতিয়া আপুনি Recharge and Pay Billsত যাব লাগিব।\n৪. এতিয়া আপুনি Bookacylinderত ক্লিক কৰক।\n৫. এতিয়া আপুনি Gas provider বাছনি কৰে, যাৰ ভিতৰত আছে ভাৰত গেছ, এইচপিচিএল, ইণ্ডেন।\n৬. এতিয়া আপোনাৰ ম'বাইল নম্বৰ বা LPG ID অন্তৰ্ভুক্ত কৰক।\n৭. তাৰ পিছত আপুনি Payment বিকল্প পাব।\n৮. এতিয়া আপুনি Payment বিকল্প পাব।\nঅফাৰটো কেৱল প্ৰথমবাৰৰ বাবে পেটিএমৰ জৰিয়তে ৰন্ধন গেছ বুক কৰা গ্ৰাহকসকলৰ বাবে উপলব্ধ হ'ব। অফাৰটো কেৱল ৩১ মে’লৈকে উপলব্ধ। গেছ বুকিঙৰ ২৪ ঘণ্টাৰ ভিতৰত আপুনি স্ক্ৰেচ কাৰ্ড এখন পাব। যিখন আপুনি ৭ দিনৰ ভিতৰত ব্যৱহাৰ কৰিব লাগিব। এই অফাৰটো পেটিএমে প্ৰথমবাৰৰ বাবে আগবঢ়োৱা নাই। ইয়াৰ আগতো পেটিএমে কেইবাবাৰো অফাৰ প্ৰদান কৰিছে।\nFirst published: May 19, 2021, 12:44 IST\nLPG CylinderLPG Gas CylinderPaytm


বাছ-ট্ৰাকৰ মুখামুখি সংঘৰ্ষত নিহত ৯, আহত ২৭ - NEWS8 NE\nবাছ-ট্ৰাকৰ মুখামুখি সংঘৰ্ষত নিহত ৯, আহত ২৭\nOctober 7, 2021\t0\tBy NEWS DESK\nএক ভয়ংকৰ পথ দুৰ্ঘটনা। বাছ আৰু ট্ৰাকৰ মুখামুখি সংঘৰ্ষত নিহত হয় ৯ জন লোক। তাৰ বিপৰীতে আহত হয় প্ৰায় ২৭ জন লোক। এই ঘটনা বৃহস্পতিবাৰে পুৱা সংঘটিত হয় উত্তৰ প্ৰদেশৰ বাৰাবাংকীৰ বাবুৰাহিয়া গাঁৱৰ ওচৰৰ কিষাণ পথত।\nখবৰ অনুসৰি, যাত্ৰী সহ দিল্লীৰ পৰা আহি আছিল বাছখন। পুৱা ৪.৪৫ বজাত দেৱ কোতৱালী অঞ্চলৰ মিট্টি চকীৰ অন্তৰ্গত বাবুৰিয়া গাঁৱৰ মাজেৰে যোৱা কিষাণ পথত বিপৰীত দিশৰ পৰা অহা এখন ট্ৰাকৰ সৈতে তীব্ৰ মুখামুখি সংঘৰ্ষ হয় বাছখনৰ।\nসংঘৰ্ষটো ইমানেই তীব্ৰ আছিল যে বাছখন আৰু ট্ৰাকৰ বিভিন্ন অংশ উৰি গৈছিল। চাৰিওফালে চিঞৰ-বাখৰৰ শব্দই কিষাণ পথৰ নীৰৱতা ভাঙি পেলাইছিল।\nAnguished by the road accident in Barabanki, Uttar Pradesh. Condolences to the families of those who lost their lives. Prayers with the injured. Rs.2lakh each from PMNRF would be given to the next of kin of the deceased and Rs. 50,000 to the injured: PM @narendramodi\nঘটনাৰ পিছতেই আৰক্ষী অধীক্ষক যমুনা প্ৰসাদৰ লগতে আৰক্ষী বাহিনী ঘটনাস্থলীত উপস্থিত হয়। তেওঁলোকে সাহায্য আৰু উদ্ধাৰ অভিযান আৰম্ভ কৰে। আৰক্ষীয়ে আঘাতপ্ৰাপ্ত লোকসকলক আনান-ফানন জিলা চিকিৎসালয়লৈ স্থানান্তৰিত কৰে। গুৰুতৰভাৱে আহত কেইবাজনোলোকক ট্ৰমা চেণ্টাৰ লক্ষ্ণৌলৈ প্ৰেৰণ কৰে।\n#Barabanki-बाराबंकी में बड़ा हादसा; तेज रफ़्तार डबल डेकर बस.. ट्रक से टकरायी, हादसे में अबतक 13लोगों की मौत की हुई पुष्टि, करीब 27लोगो के घायल होने की सूचना, घायलों को ट्रामा सेंटर लखनऊ रेफर किया गया है,DM आदर्श सिंह मौके पर मौजूद।#Newslive @BarabankiD@Uppolice @Barabankipolice pic.twitter.com/kp04rE8J8F\n— Newslive (@kanpurtak) October 7, 2021\nআৰক্ষীৰ সূত্ৰ অনুসৰি, এতিয়ালৈকে প্ৰায় ৯ জন লোক নিহত হোৱাৰ খবৰ পোৱা গৈছে। আহতসকলক জিলা চিকিৎসালয়লৈ প্ৰেৰণ কৰা হৈছে। এতিয়ালৈকে মুঠ মৃত্যুৰ সংখ্যা নিশ্চিত হোৱা নাই।\nসকলো আহতক চিকিৎসালয়ত ভৰ্তি কৰোৱাৰ পিছতহে পৰিস্থিতি পৰিষ্কাৰ হ’ব। বাছখন দিল্লীৰ পৰা বাহৰাইচ শ্বৰীফলৈ গৈ আছিল।\nউল্লেখ্য যে উত্তৰ প্ৰদেশৰ মুখ্যমন্ত্ৰী যোগী আদিত্যনাথে বাৰাবাংকী পথ দুৰ্ঘটনাত প্ৰাণ হেৰুওৱা সকলৰ প্ৰতি শোক প্ৰকাশ কৰে।\nতেওঁ মৃতকৰ শোকসন্তপ্ত পৰিয়াললৈ সমবেদনা জ্ঞাপন কৰে। মুখ্যমন্ত্ৰীয়ে আহতসকলক সঠিক চিকিৎসা প্ৰদান কৰিবলৈ আৰু ক্ষতিগ্ৰস্ত লোকসকলক সকলো সম্ভাৱ্য সহায় আৰু সকাহ প্ৰদান কৰিবলৈ নিৰ্দেশ দিয়ে।\nইয়াৰোপৰি তেওঁ মৃতকক দুই লাখ টকা আৰু আহতসকলক ৫০,০০০ টকা প্ৰদানৰ কথা ঘোষণা কৰে।\nমুণ্ডন কৰি গংগাত স্নান, যজ্ঞত বহি তৃণমূলত যােগদান বিজেপি বিধায়কৰ\nপেট্ৰ’লতকৈ পানীৰ দামহে বেছি! আজব যুক্তি পেট্ৰ’লিয়াম মন্ত্ৰী ৰামেশ্বৰ তেলীৰ


জীৱনৰ স্নেপশ্ব’ট (-প্ৰতীপ প্ৰতাপ বৰুৱা) - সাহিত্য ডট অৰ্গ\nএজন লৰা আৰু তেওঁৰ নববিবাহিতা পত্নীক লৰাজনৰ দেউতাক আৰু ককায়েকে সকলোৰে সন্মুখতে গুলীয়াই হত্যা কৰিলে| দেউতাক আৰু ককায়েকৰ মতে লৰাজনৰ দোষ আছিল আন এঘৰে ১০ লাখ টকা আৰু এখন গাড়ী যৌতুকত দিব বুলি কোৱাৰ পিছতো লৰাটোৱে ঘৰৰ অমতত আন জাতৰ ছোৱালী এজনীক জীৱনসংগীনী ৰূপে বাচি লৈছিল| ছোৱালীজনীৰ দোষ আছিল তাই নিম্ন জাতৰ হৈ উচ্চ জাতৰ লৰাজনক প্ৰলোভন দি হাত কৰিছিল|এজনী ছোৱালীয়ে ঘৰৰ অমতত একে জাতৰে লৰা এজনৰ লগত সংসাৰ আৰম্ভ কৰিলে| ছোৱালীজনীয়ে যে প্ৰেম কৰি বিয়া হ’ল সেইটো হলগৈ অপৰাধ | গতিকে এদিন তাইক আৰু জোঁৱায়েকক মৰমেৰে ঘৰলৈ মাতি অনা হ’ল | আহি পোৱাৰ লগে লগে আগৰে পৰা সাজু হৈ থকা ছোৱালীজনীৰ ককায়েকে দুয়োকে পিষ্টলেৰে গুলীয়াই হত্যা কৰিলে |\nএনেধৰণৰ ঘটনা হাৰিয়ানা, দিল্লী, ৰাজস্থান আদিত ঘটি থাকে | এইবিলাকক আজিকালি “অনাৰ কিলিং” বুলি কয় | কিছুমান হত্যাকাৰীক পুলিচে গেপ্তাৰ কৰে, কিছুমানক পুলিচে ঢুকি নাপায়গৈ | এই হত্যাকাৰীসকল যে সমাজৰ একেবাৰে পিছপৰা, নিৰক্ষৰ লোক তেনেও নহয় | এই হত্যাকাণ্ডবোৰ কৰি তেওঁলোকে কিমান অপৰাধবোধত ভোগে, ভোগেনে নোভোগে, সেইটো জানিবলৈ চেষ্টা কৰিছিলোঁ| দিল্লী পুলিচৰ মোৰ কেইজনমান বন্ধুৱে সহায় কৰিছিল| এজন মানুহৰ লগত কথা পাতিছিলোঁ| তেওঁ নিজৰ ২৪ বছৰীয়া ডেকা, ৰেলৱেত চাকৰি কৰিবলৈ আৰম্ভ কৰা ইঞ্জিনিয়াৰ পুত্ৰ আৰু ন-বোৱাৰীক গুলীয়াই হত্যা কৰিছিল| ১৫ একৰ খেতিৰ মাতি, ব্যৱসায়, শিক্ষিত, স্বাৱলম্বী সন্তান সকলো আছে তেওঁৰ| লগতে তেওঁ নিজৰ গাঁৱৰ পঞ্চায়তৰ মুখীয়া| তেওঁ কোৱা মতে পঞ্চায়তৰ মুখীয়াৰ পুতেকে যদি নিম্ন (শব্দটো তেওঁ নীচ্ বুলি কৈছিল) জাতৰ ছোৱালীক বিয়া কৰায় তেন্তে তেওঁৰ ইজ্জত ক’ত থাকিব? সেয়ে নিজৰ ইজ্জত বচাবলৈ তেওঁ নিজৰ লৰাক শাস্তি দিলে| অনুশোচনা হৈছেনে? হৈছে? কিন্তু নিজৰ লৰা-বোৱাৰীক হত্যা কৰা কাৰণে অনুশোচনা হোৱা নাই| এতিয়া যে ১৪ বছৰ জেল হ’ব, তাৰ পিছত গাঁৱত উভতি গৈ যে পুনৰ পঞ্চায়তৰ মুখীয়া হ’ব নোৱাৰিব সেই কথাটোতহে অনুশোচনা হৈছে| নিজকে অপৰাধী বুলি ভাবেনে? নাই, নাভাবে| কি অপৰাধ কৰিলে তেওঁ? বিপথে যোৱা নিজৰ পুতেকটোৰ মূৰত দুটা গুলী মাৰি দিলে শাস্তি হিচাপে| আৰু লগতে সেই ছোৱালীজনীকো গুলীয়াই মাৰি পেলালে, কাৰণ তাইৰ কাৰণেহে লৰাটো বিপথে গ’ল| নিজৰ পুত্ৰক হত্যা কৰি কেনে লাগিছিল? কেনে লাগিছিল মানে? লাগিবলৈ কিটো আছে? একো লগা নাছিল, শাস্তি দিবই লাগিব| হাঁয় ভাৰতবৰ্ষ |\nএটা কথা লক্ষ্য কৰিছোঁ| বিদেশী সকলে ভাৰতত ফূৰিবলৈ আহিলে সাধাৰণতে মিনাৰেল ৱাটাৰৰ বাদে আন পানী নাখায় | তাকে দেখি সৌ সিদিনা বিদেশলৈ যোৱা আমাৰ খাৰখোৱা এটাই যদি তেনেকুৱাখন কৰে কেনে লাগিব ?\nকিছুদিন আগতে লগৰ ল’ৰা এটা সস্ত্ৰীক আহিছিল আমাৰ ঘৰলৈ| বিদেশত থকা আজি ৫ বছৰমান হৈছে| আগতে সি অলপ কৰাইচ্ টাইপৰ আছিল| আজিকালি বাং কৰাইচ্ হ’ল| ইণ্ডিয়াত চব বস্তুৰে হেনো অবাইচ দাম| আনকি কেডবেৰীৰ সাধাৰণ চকলেট এটাৰ দামো হেনো বহুত বেছি| লগত দুটা ডাঙৰ ডাঙৰ মিনাৰেল ৱাটাৰৰ বটল লৈ আহিছে| গিলাচত দিয়া পানীখিনি পেলাই নিজে অনা বটলৰপৰা পানী বাকি খালে| চাহ নাখাও বুলি কলত কফি দিয়া হ’ল| তাহানি একেলগে হোটেলত গাখীৰ নিদিয়া ’চিংগোল চাহ’ গিলাচত খোৱা কথাটো মনত পৰি গ’ল| কথা পতা আৰম্ভ কৰি সি কবলৈ ধৰিলে ইণ্ডিয়া কিমান লেতেৰা দেশ, অসম কিমান বেকৱাৰ্ড ইত্যাদি|কথাবোৰ আধা ইংৰাজীত ক’লে| পিছে কি হ’ব, ইণ্ডিয়ান ইংৰাজী আৰু খাৰখোৱা জিভা|মই বোলো – “হেৰৌ, মোৰ লগত অসমীয়াতে কথা পাত|” কথা-কাণ্ড চাই আছোঁ, শুনি আছোঁ| ভাত বাঢ়িলে, খাবলৈ বহি সি চালাডৰ প্লেটখন লৈ উঠি গৈ নিজে অনা পানীৰে চালাডখিনি এবাৰ ধুই ললে| কিমান আৰু চাই থাকিম| সুধিলোঁ বোলো – “তই যে চালাডখিনি ধুই ললি, কেচটো কি? আমি দেখোন ধুয়েই দিছো| আৰু এতিয়া ভাত-দাইলখিনি কেনেকে ধুবি?” সি ক’লে বোলে – “ইণ্ডিয়াত পানীৰ কাৰণেই চব বেমাৰ হয়| আমাৰ তাত … |” মই বোলো – “হব থ’, ভাত খা| বৰ টেপেৰ টেপেৰ কৰি নথাকিবি| ইয়াত মিনাৰেল ৱাটাৰৰ বটলত কেনেকে ক’ৰ পানী কোনে ভৰাই তোক দেখুৱাম এদিন| আৰু কাষত সেইখিনি ভূত জলকীয়াৰ আচাৰ| ভুলতে একেবাৰতে বাই নিদিবি| দেদাউৰি পাৰি দেওপাৰি ফূৰিব লাগিব|” মোৰ কথা শুনি সি অলপ সময় মুখখন মেলি চাই থাকিল |\n← ৰূপকোঁৱৰ জ্যোতি প্ৰসাদ আগৰৱালাৰ এটি কবিতা..(-সংগ্ৰহ:নিবেদিতা হাজৰিকা)\nঘটনাটো কালিৰ-(ভাস্কৰ দাস) →\nঅসাধাৰণ ৰিক্সাচালক (-হিৰণ্য বৰা)\nহৈ যায় এনেকুৱা কেতিয়াবা (দিগন্ত কুমাৰ ভট্টাচাৰ্য)\nMay 14, 2014 March 10, 2021 1


সুললিত কন্ঠৰ গৰাকী আৰু কৰ্মৰ প্ৰতি নিষ্ঠাৱান আৰ.জে পাহিঃ | Rupaliparda.com\n“ৰেড এফ এম লভ ষ্টৰী” আপোনালোক সকলোৰে প্ৰিয়। সেই প্ৰেমৰ গল্পটিয়ে যদিও আপোনাক আকৰ্ষণ নকৰে তেতিয়াও সেই গল্পটিক কিন্তু এৰিব পৰা নাযায়। কিয় এনে হয় বাৰু?? ইয়াৰ কাৰণ মাত্ৰ এটাই; সেইটো হৈছে গল্পটি বৰ্ণনা কৰি থকা সেই ছোৱালীজনী। কন্ঠত মাদকতা থকা লগতে প্ৰেমৰ গল্পটিত আৰু অধিক প্ৰেমময় ৰস সনা সেই আৰ.জে গৰাকী। চিনাকী কৰাই দিয়াৰ হয়টো একেবাৰেই প্ৰয়োজন নাই; সেইগৰাকী হৈছে সকলোৰে মৰমৰ আৰ.জে পাহী ওৰফে প্ৰণামিকা ভূঞা।\nকন্ঠৰ যাদুৰে শুনোতাৰ হৃদয় জিনা এই আৰ.জে গৰাকীয়ে “ৰেড এফ এম” ত সম্পূৰ্ণ কৰিলে ১১ টা বৰ্ষ। প্ৰত্যেকটো বৰ্ষতে তেওঁৰ কন্ঠই আলোড়িত কৰা ব্যক্তিৰ সংখ্যা বৃদ্ধি পাই গৈ আছে।\n১১ টা বৰ্ষই নিজৰ কৰ্মৰ প্ৰতি নিষ্ঠাৱান আৰ.জে পাহিক ৰূপালী পৰ্দাৰ ফালৰ পৰা তেওঁৰ অনুভৱৰ বিষয়ে যেতিয়া সুধিছিলো তেতিয়া তেওঁ কৈছিল-\n“আছলতে এঘাৰ বছৰ কেনেকৈ পাৰ কৰিলো মই গমেই নাপালো। কিন্তু এতিয়া ভাৱ হয় সঁচাকৈ মই এটা যুগ ৰেড.এফ.এমত পাৰ কৰিলো। মোৰ এই যাত্ৰাটোৰ আৰম্ভণি হৈছিল ১ চেপ্তেম্বৰ, ২০০৮ ত আৰু মই ইয়াত আহিব দিনাৰ পৰাই “শ্ব” কৰিবলৈ আৰম্ভ কৰিছিলো। তেতিয়াৰ পৰাই কৰি কৰি মই এই এঘাৰটা বছৰ কেনেকৈ পাৰ কৰিলো গমেই নাপালো।\nঅভিজ্ঞতা বুলি ক’লে মই ভাল-বেয়া দুয়োটাৰে সন্মুখীন হৈছো। কিন্তু বেয়াতকৈ ছাগে ভালৰ সংখ্যাটো বেছি; সেইবাবেই মই যোৱা এঘাৰটা বছৰ একেটা কোম্পানীতে কাম কৰিছো। মৰম-শ্ৰদ্ধা যথেষ্ট পাইছো।\nযেনেকৈ মই বৰ্তমান নিষ্ঠাৰে কাম কৰিছো আগন্তুক সময়তো মোৰ কামৰ প্ৰতি নিষ্ঠাৱান হ’ম। লগতে দায়িত্বও আছে মোৰ, মই আজি যিমানখিনি মানুহৰ পৰা মৰম পাইছো সেই আটাইৰে প্ৰতি মোৰ দায়িত্ব আছে। নৱ প্ৰজন্ম, অভিভাৱক সকলোৰে প্ৰতি থকা মোৰ দায়িত্ব পালন কৰিম। আৰু কিমান বছৰ কাম কৰো নাজানো কিন্তু যিমান দিন কৰিম শ্ৰদ্ধা আৰু নিষ্ঠাৰে কৰিম।”\nপি.ৱি সিন্ধুৱেও বিচাৰিছে দীপিকাকঃ\nভৃগু কাশ্যপৰ নতুন গীতত অভিনয় কৰিব “গোপী বহু” য়ে-\nযেতিয়া ছুপাৰষ্টাৰে জেৰিফাক কৈছিল — ‘ তুমি ডাঙৰ অভিনেত্ৰী হ’বা ! ‘ || – উৎপল মেনা\nসম্ভৱতঃ ২০০০ চনৰ কোনো এটা দিনত জেৰিফা ৱাহিদক প্ৰথমবাৰ লগ পাইছিলো ! — সেই সময়ত মোৰ কৰ্মস্থান আছিল মুম্বাই । কেইদিন মানলৈ গুৱাহাটীলৈ আহিছিলো । ” বিস্ময় “ৰ কাৰ্যালয়ত আড্ডা দি আছিলো । চিনেমা কেন্দ্ৰীক...\nগুৱাহাটী মহানগৰীৰ মাজেৰে নিৰৱিচ্চনিভাৱে বৈ যোৱা নৈ “ব্ৰহ্মপুত্ৰ” খন ছাগে ক’ত কাহিনীৰ সাক্ষী হৈছে! গুৱাহাটীৰ সিটো পাৰে থকা সৰু ঠাইখনেই হৈছে উত্তৰ গুৱাহাটী; যদিও উত্তৰ গুৱাহাটীলৈ যাবলৈ পকী ৰাষ্টাৰ...


তেলীৰ মুৰত তেল – বিজয় মহন্ত – ফটাঢোল\nFebruary 1, 2018 লটিঘটি\t18 Comments\nতেলীৰ মুৰত তেল – বিজয় মহন্ত\nতেলৰ ক্ৰমবৰ্দ্ধিত দামে মহাৰাজ যমক চিন্তাত পেলাবলৈ লৈছে। ইফালে পাপীৰ সংখ্যাও দিনক দিনে বেছিহে হৈছে। কোনোবাই যদি আগৰ জনমত কৰা পাপৰ বাবে কেন্সাৰৰ বাবে মৃত্যু হৈ গৰম তেলত উতলিব লগা হৈছে, কোনোবাই এই জনমত কৰা পাপৰ বাবেই গৰম তেলত উতলিব লগা হৈছে। গোটে গোটে মানুহ খিনিক উতলাওতে কম খিনি তেল লাগেনে? ইফালে বজাৰত তেলৰ দাম বানপানীৰ দৰে বেছি হৈ গৈয়ে আছে। উপায়হীন হৈ যমে তেওঁৰ প্ৰাইভেট সচিব চিত্ৰগুপ্তক পঠালে পৃথিৱীলৈ কেনেকৈ পাপীৰ সংখ্যা ইমান বেছি হৈছে তাৰ এক প্ৰতিবেদন প্ৰস্তুত কৰিবলৈ। চিত্ৰগুপ্ত আহিল যি আহিল। দিন বাগৰি মাহ হ’ল। কিন্তু চিত্ৰগুপ্তৰ খবৰ নাই। উপায়হীন যমে অৱশেষত তেওঁৰ আইফোনটো উলিয়াই চিত্ৰগুপ্তৰ ফোন নাম্বাৰ ডায়েল কৰিলে। বহুত বাৰ ট্ৰাই কৰাৰ পিচত চিত্ৰগুপ্তৰ ফোনত ধুম ধাম কিবা কিবি বজাত যমে ভয় খাই ফোনটো কাটি দিলে। অকনমান সময়ৰ পিচত বুকুত সাহস গোটাই আকৌ এবাৰ ডায়েল কৰিলত ধুম ধাম শব্দ কৰি নাকেৰে মতাৰ দৰে গান এটা বাজি উঠিল, –\n“ডিস্ক’ ভন্টি নানাচিবা বেয়া লাগে বেয়া লাগে\nতাকে ক’লে তুমি বেয়া পাবাই চাগে”\n“হেল্ল ম ঠেং ঠুং হা।”\nনাই তাৰ পিচত যমে আকৌ একো নুশুনা হ’ল। আকৌ ডায়েল কৰাত এসোপামান অফাৰৰ কথা কৈ কৈ নাৰী কন্ঠই কৈ উঠিল,- “আপুনি যি জন গ্ৰাহকৰ লগত কথা পাতিব বিছাৰিছে তেওঁ সংযোগ সীমাৰ বাহিৰত আছে। অনুগ্ৰহ কৰি ক্ষন্তেক পিচত চেষ্টা কৰক”।\nযম মহা সমস্যাত পৰিল। না চিত্ৰগুপ্ত ঘুৰি আহিছে না ফোনত কিবা খবৰ পাইছে। চিন্তা কৰি থাকোতেই যমৰ ফোন বাজি উঠিল। চিত্ৰগুপ্তৰ ফোন,-\n“কি হে তুমি যে ঘুৰিও নহা হ’লা, একো খবৰো নাই? আছা ক’ত তুমি? ফোন কৰিলেও নাপাও যে?”\n“প্ৰভূ মই অসমত আছো। ইয়াত মবাইল নেটৱৰ্ক নাপাই আপোনাক ফোন কৰিবলেও।ইফালে কামো একেবাৰে হোৱা নাই ঘুৰি যাবলৈও।”\n“কি কথা কোৱাহে? তুমি ডিজিটেল ইণ্ডিয়াৰ এটা পাৰ্টত আছা আৰু কৈছা মবাইলৰ নেটৱৰ্ক নোপোৱা?”\n“প্ৰভূ ঠিকেই কৈছে। হওঁতে ইয়াত আটাইকেইটা মোবাইল কোম্পানীৰে টাৱাৰ আছে। আপুনি যদি ইয়ালৈ আহে দেখিব যে কোম্পানী কেইটাৰ ডাঙৰ ডাঙৰ হৰ্ডিঙৰ প্ৰকোপত বেলেগ একো নেদেখে। পিচে নেটৱৰ্ক হে এটাৰো ভাল নহয়। ইফালে বিদ্যুতৰ অভাৱত টাৱাৰ বিলাক দিনটো অফেই থাকে। বিশেষ কৈ গাওঁ বিলাকত।”\n“কি কথা কোৱাহে? নতুন চৰকাৰে দেখোন ২৪ ঘন্টা বিদুৎ যোগানৰ প্ৰতিশ্ৰুতি দিছিল আৰু টাৱাৰ বিলাকত দেখোন এটাকৈ জেনেৰেটৰ থাকেই।”\n“এ প্ৰভূ ভাল কথা কয় আৰু। চৰকাৰৰ প্ৰতিশ্ৰুতি প্ৰতিশ্ৰুতি হৈয়েই থাকিল” -ইয়াত বিদুৎ নাথাকে। আহেহে। আৰু জেনেৰেটৰ? কোম্পানী বিলাকে জেনেৰেটৰ ঠিকেই দিলে। পিছে জেনেৰেটৰ চলাবলৈ যি খিনি তেল দিয়ে সেইখিনি কোম্পানীৰ মানুহে চকীদাৰৰ লগত মিলি বিক্ৰী কৰি দিয়ে। গতিকে লাইন থকা খিনি সময়ত নেটৱৰ্ক থাকে বাকী সময় খিনি নেটৱৰ্ক নাথাকেই।”\n“চেহ মানুহ খিনি বৰ বেয়া হ’ল হে। পিচে তুমি কেতিয়ালৈ ঘুৰিবা?”\n“প্ৰভূ সেয়াহে ক’ব নোৱাৰিম। ৰাস্তা-ঘাটৰ যি হে অৱস্থা, এদিন ঘুৰিলে দুদিন শুব লাগে”।\n“কি কোৱাহে। আকৌ বোলে অসমত ৰাস্তা-পদুলীৰ খুব উন্নতি হৈছে। ফ’ৰ লেনৰো কাম হৈ আছে।”\n“হে হে প্ৰভূ, ফ’ৰ লেনৰ কথা নক’ব আৰু! মস্ত ঘোটালা হৈ আছে। চৰকাৰী কৰ্মচাৰীৰ কৃপা দৃষ্টিত কাৰোবাৰ এজোপা তামোলেই লাখ টকা পাইছে। মণ্ডলৰ পৰা ডিচি লৈকে চব কোটিপতি হৈছে। পিছে ৰাস্তাত হে এচপৰা মাটিও পৰা নাই। আপাৰ আছামলৈ গ’লে ৰাস্তাত খাল আছে নে খালৰ মাজত ৰাস্তা আছে ধৰিবই নোৱাৰি।”\n“ইমান কেলেংকাৰী হৈ আছে, চৰকাৰ খনে কি কৰি আছে?”\n“প্ৰভূ, তদন্ত ঘোষণা কৰি বহি আছে। ডাঙৰ ডাঙৰ বিষয়া সকল সুৰুঙাৰে ওলাই মণ্ডল কানুনগো বিলাকক জেইলত ভৰাই থৈছে।”\n“বাৰু সেইবোৰ যি হয় হওক , তুমি তোমাৰ কাম কৰি সোনকালে ঘুৰি আহা”\n“হ’ব প্ৰভূ। মই যিমান পাৰো সোনকালেই ঘুৰিব চেষ্টা কৰিম।”\nচিত্ৰগুপ্তই প্ৰায় এমাহ জুৰি অসম মুলুকৰ বিভিন্ন অফিচ কাছাৰী ঘুৰি এদিন গৈ যমৰ ভৰিত দীঘল দি পৰিল গৈ।\n“প্ৰভূ, মাৰে কাটে যি কৰে কৰক। মই আপোনাক প্ৰতিবেদন দিব নোৱাৰো।”\n“উৱা কিয়, কি হ’ল? অসমত পাপী মানুহ নায়েই নেকি?”\n“প্ৰভূ, মই যদি প্ৰতিবেদন দিওঁ আপুনি গোটেই খিনিকে ধৰি বান্ধি আনি উতলা তেলত দিব বিছাৰিব। কিন্তু ইমান খিনি তেল আপুনি পাব ক’ত? হেড অফিচৰ পৰা ইমান তেল চেংচন কৰাব কেনেকৈ?”\n“কি কোৱা হে চিত্ৰগুপ্ত? অসমত ইমান পাপী মানুহ ওলাল নে?”\n“নক’ব আৰু প্ৰভূ। এই ডেৰ-দুমাহ অসমত থাকি দেখিলো-শুনিলো বহুত কথা। প্ৰথম দহ পোন্ধৰ দিন মান অসমৰ কথা ভালকৈ জানিবলৈ মই সহায় লৈছিলো তাৰ লোকেল চেনেল কেইটাৰ। কি ক’ম প্ৰভূ, তিনি-চাৰিটা চেনেল দিনটো চাওঁ, একেটা বাতৰিকে এটাই যদি চৰকাৰক সমালোচনা কৰে আনটোৱে চৰকাৰৰ সিদ্ধান্তক শুদ্ধ দেখুৱাবলৈ দিনটো ৰেপি থাকে। আকৌ কালিলৈকে এটা চেনেলত গালি পাৰি থকা সাংবাদিকজন আজি বেলেগ এটা চেনেলত আহি চৰকাৰক প্ৰশংসা কৰি আছে। সেই লিলিমাই খিনি চাই চাই আমনি লগাত বাতৰি কাকত দুখন মানকে চাওঁ বুলি ভাবিলো। তাতো একেই। প্ৰথম পৃষ্ঠাতে বিজ্ঞাপনৰ নামত যি বিলাকহে ফটো দিয়ে, নাজানো আৰু দেই তাৰ মানুহবোৰে পৰিয়ালৰ মানুহৰ সন্মুখত সেইবোৰ কেনেকৈ খোলে। বাতৰি কাকত, চেনেল এইবোৰ বাদ দি ভাবিলো ৰাষ্টাই-ঘাটে, অফিচে-কাছাৰীয়ে ঘূৰা যাওক। প্ৰভূ, কি ক’ম আৰু? কোনোবাটো অফিচত যদি কৰ্মচাৰী বাৰ বজালৈকে নাহে, কোনোবাটোত আকৌ কৰ্মচাৰী আহি প্ৰভূ ৰামচন্দ্ৰৰ খৰম জোৰ ৰাজসিংহাসনত থোৱাৰ দৰে জেকেটটো চকীত থৈ মানুহ নাই। স্কুলৰ মাষ্টৰে ল’ৰা-ছোৱালী স্কুললৈ আহিলে ভাল পোৱাৰ সলনি বেয়া পাই।কাৰণ বেছিকৈ আহিলে দুপৰীয়া আহাৰৰ চাউল এক কেজী ঘৰলৈ কম কৈ যাব। গাড়ীৰ ধোঁৱাৰে মানুহৰ মুখ ক’লা কৰি যায় তথাপিও চলি থাকে, কাৰণ তাহাতৰ পলিউচন চাৰ্টিফিকেট থাকে। প্ৰভূ, কেৱল অফিচ-কছাৰীতেই নহয়, সাধাৰন মানুহ খিনিও আজিকালি সহজ পইছাৰ পিচত দৌৰা হ’ল। খেতি-বাতি নকৰি চৰকাৰে দিয়া তিনিটকীয়া চাউলৰ আশাত বহি থাকে। এনৰেগা নামৰ আঁচনি এখন আছে। তালৈ দা-কটাৰী-কোৰ লৈ ওলাই যায় ঠিকেই, কিন্তু কাম একোদাল নকৰে। আড্ডা মাৰি দিনটো কটায়। কিছুমানে কাৰ্ড খন লৈ ঘৰত সোমাই থাকে। পঞ্চায়তৰ সভাপতি সদস্যই লগ-লাগি এনেই পইচা লৈ আছে। যিটো কাম ঠিকাত এদিনত কৰি শেষ কৰে, হাজিৰা লগালে তিনিদিন লাগে। মন্ত্ৰী-এমেলেৰ পৰা সাধাৰণ মানুহলৈকে চব দুৰ্ণীতিৰ অংশীদাৰ হৈছে। আপুনি কাক আনিব পাপী বুলি? গোটেই খিনিকে যদি লৈ আহে আপোনাৰ ইমান তেল হ’ব জানো প্ৰভূ?”\nইমান দেৰি কথা কৈ কৈ চিত্ৰগুপ্তই ওচৰতে থকা পানী গিলাচৰ পৰা পানী এঢোক গিলিলে।যমেও চিন্তাত পানী এগিলাচ কোট কোট কৈ গিলিলে।\n“তেনেহলে চিত্ৰগুপ্ত পাপ কমোৱাৰ উপায় কি ?”\n“প্ৰভূ, উপা এটাই আছে। ইমান দিন অসম মুলুকত ঘূৰি এটা কথাই বুজি পালো, তাৰ মানুহ খিনি মায়া-মোহত আৱদ্ধ হৈয়েই দুৰ্নীতিৰ দৰে পাপ কৰ্মবোৰ কৰি আছে।গতিকে প্ৰভূ এটা কাম কৰক। দহ জনী মান মহিলা একেলগে উঠাই আনি গৰম তেলত উতলাই দিয়ক। দেখিব তাত পাপ কমি যাব।”\n“হাও কি কথা কোৱা হে? মাইকী মানুহক গৰম তেলত দিলে পাপ কমিব কেনেকৈ?”\n“প্ৰভূ অসমত থকা কেইদিন লক্ষ্য কৰিছিলো মাইকী মানুহ খিনিৰ উৎপাতৰ বাবেই মতা মানুহ খিনিয়ে দুৰ্নীতি কৰিবলৈ বাধ্য হয়। শইকীয়াৰ ঘৰত নতুন গাড়ী ল’লে, কলিতাৰ ঘৰৰ চৰুৰ চৌকা কলিতানী য়ে নজ্বলাই। বাধ্য হৈ কলিতাই দুপইচা বাহিৰা কৈ গোটাই গাড়ী এখন লয়। বৰানীয়ে পাটৰ কাপোৰ ল’লে দত্তনী ৰোহঘৰত। দত্তই আকৌ বাহিৰাকৈ দুপইচা গোটাই এযোৰ আনি নিদিয়ালৈকে দত্তনীৰ গোবৰ পাচি হৈ থকা মুখ খনৰ পৰা মাত নোলায়। প্ৰভূ, অসম মুলুকত থাকোতে দুখন মান বিয়া খাব পাইছিলো। তাত দেখিছিলো জোৰোণত দৰা ঘৰৰ পৰা কি দিলে তাকো চৰ্চা কৰে মাইকী মানুহ খিনিয়ে। ছোৱালীয়ে যৌতুকত কি আনিলে তাকো চৰ্চা কৰে মাইকী মানুহ খিনিয়ে। মতা মানুহ খিনিয়ে মদে-মঙহে যদি এসাজ খাব পাইছে তাতে সুখী। গতিকে মাইকী মানুহ দহজনী মান আনি যদি উতলা তেলত দি দিয়ে, সেই ভয়তে তেওঁলোকে মতা মানুহ খিনিক পাপত লিপ্ত নকৰাব আৰু পাপীৰ সংখ্যা কমি যাব। তেতিয়া আপোনাৰো তেল ৰাহি হ’ব প্ৰভূ।”\n“বৰ ভাল কথা ক’লা চিত্ৰগুপ্ত। তুমি গিৰিয়েকক পাপ কৰ্মত লিপ্ত কৰা দহজনী মানৰ লিষ্ট বনোৱা আৰু সৈন্য বোৰক তেল ৰেডী কৰিব কোৱা।”\n« মাল, অনলাইন মাৰ্কেটিং ইত্যাদি – ৰাজীৱ শৰ্মা\nমই আধুনিকা হ’ব আজিও পৰা নাই সমীৰণ – জোনমণি বৰুৱা »\nসুন্দৰ লিখনী, পিছে আধাতে শেষ হ’ল যেন লাগিল। আৰু দীঘল কৰাৰ স্কো’প আছিল।\nভাল লিখিছা বিজয়। সুন্দৰ ব্যংগ ৰচনা।\nমজ্জা লিখিছা বিজয়, দুটামান বানান ঠিক কৰিলো দেই!\nবেলেগ ধৰণত লিখনি। এইটো পঢ়ি বিজয়ে যে লিখিবলৈ এলাহ কৰে বুলি অনুভৱ হ’ল। এলাহ এৰা দেই!\nঅসমখনত সচাঁকৈ পাপী বেছি হল, ভাল লাগিল.\nঝাক্কাচ্ লিখনি ৷ দুৰ্ণীতি নিবাৰণৰ উপায়টো কিন্তু মানিব লগীয়া ৷\nবাস্তৱিক ছবিৰ সুন্দৰ লিখনি। আধৰুৱা হ’ল বুলি মোৰো মনে কয়……..\nআপুনি লিখি থাকক। কিবা বেলেগ আছে অইনতকে\nআজিৰ যুগৰ লগত মিলা সুন্দৰ ব্যংগ।\nবেমাৰী ভাল কৰাতকৈ বেমাৰৰ উৎসটো নাইকিয়া কৰাই ভাল।অতি সুন্দৰ লিখনি।পাপীও কমিল যমৰ তেলো বাচিল\nধুনীয়া আৰু সত্য ব্যংগ লিখিছা ।\nব্যংগ কিন্তু বাস্তৱিক\nমজা হৈছে । ভাল পালো দিয়ক ।\nবঢ়িয়া লাগিল বিজয়দা


NRC-য়ে মাতি অনা ন মাইলৰ দুৰ্ঘটনাটো... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nNRC-য়ে মাতি অনা ন মাইলৰ দুৰ্ঘটনাটো…\nৰাষ্ট্ৰীয় নাগৰিকপঞ্জীৰ চূড়ান্ত তালিকা প্ৰকাশ পাব ৩১ আগষ্টত। এই তালিকা প্ৰকাশৰ পূৰ্বে নাগৰিকত্বৰ পুনৰ নিৰীক্ষণৰ বাবে ২৪ ঘন্টা সময় দি শুনানিৰ বাবে ৩০ সহস্ৰাধিক লোকক মতাক কেন্দ্ৰ কৰি হাহাকাৰৰ সৃষ্টি হৈছে। জাননী লাভ কৰা কামৰূপ (গ্ৰাম্য) জিলাৰ বকো, ছয়গাঁও, নগৰবেৰা, গৰৈমাৰী আৰু ছমৰীয়া ৰাজহ চক্ৰৰ অন্তৰ্গত লোকসকলক উজনি অসমৰ বিভিন্ন স্থানত শুনানিৰ বাবে মতা হৈছিল।\nশুনানিৰ বাবে মতা এখন জাননী\nনগৰবেৰা, টোপামাৰী, সোণতলী, কালাতলী, জামলাই-কল্যাণপুৰ, মালিবাৰী, জাওকাটা, বগৰীগুৰি, ডেকাচাং আদি গাঁৱৰ সংখ্যালঘু লোকসকলক কেইবাশ কিলোমিটাৰ দূৰৈৰ গোলাঘাট, নগাঁও, যোৰহাট, দৰং, চৰাইদেউ, শিৱসাগৰ আদি অঞ্চলত অনুষ্ঠিত হোৱা শুনানিত উপস্থিত থাকিবলৈ নিৰ্দেশ দিয়া হৈছিল।\nএই নিৰ্দেশ অনুসৰি বহু লোকে দেওবাৰে নিশাই গাড়ী ভাড়া কৰি শুনানিৰ স্থানলৈ ৰাওনা হৈছিল। বান বিধ্বস্ত সোণতলী অঞ্চলৰ পৰাও কেইবাখনো গাড়ীৰে জাননী লাভ কৰাৰ পাছত বিভিন্ন উৎসৰ পৰা ধন সংগ্ৰহ কৰি এই প্ৰক্ৰিয়াত চামিল হ’বলৈ যথেষ্ট সংখ্যক লোক গন্তব্যস্থানলৈ ওলাই গৈছিল দেওবাৰৰ নিশা।\nসোণতলী বজাৰৰ পৰা গোলাঘাটলৈ ৰাওনা হোৱা অভিশপ্ত বাছখন!\nদেওবাৰৰ নিশা প্ৰায় ৯ বজাত এএছ০১ এফচি ৩২৪২ নম্বৰৰ বাছখনেৰে ৫২ জন লোক সোণতলী বজাৰৰ পৰা গোলাঘাট অভিমুখে ওলাই আহিছিল। চেলেগুটি গাঁৱৰ এই লোককেইজনক এন আৰ চিৰ নথি পত্ৰ পুনৰ নিৰীক্ষণৰ বাবে মাতি পঠিওৱা হৈছিল গোলাঘাটলৈ।\nএন আৰ চি কৰ্তৃপক্ষই অতি কম সময় দি শুনানি কেন্দ্ৰত এই লোক সকলক হাজিৰ হ’বলৈ দিয়াৰ বিৰুদ্ধে দেওবাৰে অৰ্থাৎ ৪ আগষ্ট, ২০১৯ত ছয়গাঁৱৰ হাতীপাৰাত এখন প্ৰতিবাদী সভাও অনুষ্ঠিত হৈছিল। এই প্ৰতিবাদী সভাত এন আৰ চিৰ নথি পত্ৰ পুনৰ নিৰীক্ষণৰ নামত হঠাৎ মাতি পঠোৱা আৰু উজনি অসমৰ বিভিন্ন স্থানত সেই পুনৰ নিৰীক্ষণ অনুষ্ঠিত কৰাৰ বিৰুদ্ধে প্ৰতিবাদ সাব্যস্ত কৰা হৈছিল।\nদেওবাৰে পুৱাৰ ভাগত বকোৰ ডেকাচাঙত ইয়াৰ বিৰুদ্ধে এটা প্ৰতিবাদী সমদলো বাহিৰ কৰা হৈছিল। কিন্তু এই দৰিদ্ৰ লোকসকলক সেই শুনানি কেন্দ্ৰত উপস্থিত থাকিবলৈ প্ৰশাসনে বুজনি দিয়াত লোকসকলে দহো বন কাটি কৰি, টকা-পইচাৰ ব্যৱস্থা কৰি হাতত নথি পত্ৰ লৈ ওলাই গৈছিল।\nন মাইল অঞ্চলত সংঘটিত দুৰ্ঘটনাৰ ৰাতিৰ দৃশ্য!\nসোণতলীৰ পৰা ৫২ জন যাত্ৰী লৈ অহা ‘ৰাজা’ নামৰ গাড়ীখন প্ৰায় ১২ বজাত উপস্থিত হৈছিলহি ন মাইলত। গণেশ মন্দিৰ পোৱাৰ পূৰ্বে এটা টাৰ্ণিঙত এক পথ দুৰ্ঘটনাত পতিত হয় এই যাত্ৰীবাহী বাছখন। দুৰ্ঘটনাত এখন বাইকত থকা ২ যাত্ৰী ক্ৰমে এলবাৰ্ট নংৰুং আৰু বনী নাৰলেঙৰ থিতাতে মৃত্যু হয়। এই দুই বাইক যাত্ৰী আছিল এএছ-১ বিকে ৬৬৬৫ নম্বৰৰ বাইকখনত।\nবিপৰীত দিশৰ পৰা অহা এখন ডাম্পাৰে বাছখনত খুন্দা মৰাৰ ফলত ডাম্পাৰখনত থকা বিটুমিন মিশ্ৰিত শিল বাগৰি পৰে গাড়ীখনৰ ওপৰত। এএছ১৪ চি ০৫৯৮ নম্বৰৰ ডাম্পাৰখনত থকা গৰম আলকতৰা মিশ্ৰিত শিল বাগৰি পৰাৰ ফলত কি পৰিৱেশ হ’ব পাৰে, সেয়া সহজেই অনুমান কৰিব পাৰি।\nদেওবাৰে নিশা দুৰ্ঘটনা সংঘটিত হোৱা স্থানৰ পুৱাৰ ভাগৰ ফটো…\nগৰম শিল গাড়ীখনৰ ওপৰত বাগৰি পৰাৰ ফলত চালকৰ ফালে থকা খিৰিকিৰ আইনা ভাঙি গাড়ীৰ ভিতৰত সেই শিল সোমাই পৰে। তাৰ পাছত কি পৰিৱেশ হ’ব পাৰে, সেয়া অকল্পনীয়।\nদুৰ্ঘটনাৰ পাছত গাড়ীখনৰ ভিতৰভাগৰ দৃশ্য!\nএই দুৰ্ঘটনাত বিপৰীত দিশৰ পৰা অহা ডাম্পাৰখনৰ সন্মুখৰ ভাগটো চূৰ্ণ বিচূৰ্ণ হৈ পৰিছিল। ইফালে, বাছখনৰে এন আৰ চিৰ শুনানিৰ বাবে গৈ থকা যাত্ৰীসকলৰ মাজত হাহাকাৰ পৰিস্থিতিৰ সৃষ্টি হয়।\nদুৰ্ঘটনা সংঘটিত কৰা ডাম্পাৰখনৰ দৃশ্য\nদুৰ্ঘটনাস্থলীৰ সমীপতে বিপৰীত দিশত আছে এখন হোটেল। হোটেলখনৰ এজন কৰ্মচাৰীয়ে জানিবলৈ দিয়া মতে, নিশা প্ৰচণ্ড শব্দ হোৱাত তেওঁলোকে সেই দৃশ্য দেখি উদ্ধাৰ কৰিবলৈ ওলাই গৈছিল। গৰম শিল গাত পৰি যোৱাত মানুহবোৰে যন্ত্ৰণাত চটফটাই আছিল। লগতে তেওঁ জানিবলৈ দিলে, সেই স্থানত পথ মেৰামতিৰ বাবে ডাম্পাৰখনে বিপৰীত দিশৰ পৰা শিল লৈ আহিছিল।\nকেনেকৈ এই দুৰ্ঘটনা সংঘটিত হৈছিল তেওঁ দেখা পোৱা নাছিল যদিও এখন বাইকৰ ওপৰতো শিল পৰাৰ কথা তেওঁ কৈছিল। পুৱাৰ ভাগত সেই স্থানত উপস্থিত হৈ দুৰ্ঘটনাস্থলীত দেখা পোৱা গৈছিল তেতিয়াও ৰাস্তাৰ ওপৰত পৰি আছিল কাৰোবাৰ চেণ্ডেল, কাৰোবাৰ জোতা আৰু কাৰোবাৰ বেগ তথা আলকাতৰা লগা কাপোৰ।\nদুৰ্ঘটনাস্থলীত এনেদৰে পৰি ৰৈছিল বেগ, চেণ্ডেল, কাপোৰ আৰু জোতা…\nসেই স্থানত ডাম্পাৰখনত থকা শিলবোৰ পথৰ ওপৰতো পৰিছিল যদিও নিচেই পুৱাতে ঠাইডোখৰ চাফ চিকুণ কৰি শিলবোৰ পথৰ কাষলৈ আতৰাই পেলাই দিয়া হ’ল। এগৰাকী প্ৰত্যক্ষদৰ্শীয়ে জানিবলৈ দিয়া মতে, দুৰ্ঘটনাৰ পাছত গাড়ী দুখন আৰু বাইকখন আতৰাই নিয়াৰ লগতে সেই ঠাইডোখৰ পুৱাই আহি পৰিস্কাৰ কৰিছিলহি কেইজনমান লোকে।\nপথৰ কাষলৈ পেলাই দিয়া শিলবোৰ…\nআহত সকলক জিএমচিএইছলৈ প্ৰেৰণ কৰে ৰাতিয়েই। প্ৰত্যক্ষদৰ্শীসকলৰ মতে দুৰ্ঘটনা সংঘটিত হোৱাৰ আধা ঘন্টা মানৰ পাছতহে ঘটনাস্থলীত উদ্ধাৰ কাৰ্যত নামিছিলহি আৰক্ষী। এই দুৰ্ঘটনাত আহত সকলৰ ১০ জনৰ অৱস্থা অতি সংকটজনক।\nদুৰ্ঘটনাত আহত সকলক চিকিৎসালয়লৈ নিয়াৰ মুহূৰ্তত…\nআহত সকলৰ ভিতৰত শিশুও আছিল। গুৱহাটী চিকিৎসা মহাবিদ্যালয়ত চিকিৎসাধীন হৈ থকা কেইজনমান আহত ব্যক্তিৰ অৱস্থা আছিল অবৰ্ণনীয়। এজন ৰোগীৰ হাতে ভৰিয়ে প্লাষ্টাৰ। তেওঁৰ পিঠিত সম্পূৰ্ণৰূপে আলকাতৰাৰ দাগ। এতিয়াও লাগি আছে শিলৰ সৰু সৰু টুকুৰা। প্ৰচণ্ড যন্ত্ৰণাত তেওঁ চটফটাই আছিল বিচনাত।\nজিএমচিএইছত চিকিৎসাধীন এজন আহত…\nআহত সকলৰ অৱস্থা ইমানেই দুখজনক আছিল যে গৰম আলকাতৰাই তেওঁলোকৰ মুখবোৰ পোৰাৰ লগতে গাত আলকাতৰা বৈ গৈছিল। বাছখনৰ পিছৰ অংশত বাগৰি পৰিছিল ডাম্পাৰখনৰ আলকাতৰাযুক্ত শিলবোৰ।\nআহত শিশুসহ একাংশ ৰোগী…\nবাছখনৰ ভিতৰৰ দৃশ্য প্ৰত্যক্ষ কৰিলেই সেই দুৰ্ঘটনা কিমান ভয়াবহ আছিল অনুমান কৰিব পাৰি। দুৰ্ঘটনাস্থলীৰ পৰা বাছ আৰু ডাম্পাৰখন যান বাহন নিয়্ন্ত্ৰণ শাখাৰ লোকে খানাপাৰা অভাৰব্ৰীজৰ তলত ৰখাই থয়হি। পুৱাই সেই স্থানত এই বাহন দুখন প্ৰত্যক্ষ কৰিবলৈ যথেষ্ট ভিৰ লগাৰ লগতে জিএমচিএইছতো বিভিন্ন দল-সংগঠন তথা জনপ্ৰতিনিধি সকলেও সোমবাৰে পুৱা ভিৰ কৰেগৈ।\nদুৰ্ঘটনাৰ পাছত বাছখনৰ ভিতৰভাগৰ অৱস্থা আৰু বাগৰি পৰা ডাম্পাৰখন\nএই দুৰ্ঘটনাত আহত হৈ চিকিৎসাধীন হোৱা সকল ক্ৰমে- আব্দুল কালাম আজাদ (৬০), আহমেদ আলী ভূঞা (৪৫), আমিলা খাতুন (৩৫), আফিজা বেগম (৩৫), আশ্ৰাফুল ভূঞা (১৫), আয়াৰুল ভূঞা (৩২), এলিজা খাতুন (২০), ফজনুৰ আলী ভূঞা (৪০), ফাৰুক আব্দুল্লা (৩), ফাতিমা বেগম (৩৩), জাহাংগীৰ আলম (৪০), কাদৰ আলী ভূঞা (৪২), কুলচুম বেগম (৫), লখিৰা ভূঞা (৩৪), মেহেৰুনা মেছা (২৫), মবিৰা খাতুন (৫০), নলবানু নেছা (৩৫), নিলীমা খাতুন (১৭), ৰব্বুল হক ভূঞা (৪০), ৰবিউল হুছেইন (৬০), ছবিয়া খাতুন (৪০), শচীন শৰ্মা (২৭), চাহিৰা খাতুন (৫০), চন্দুৰা বেগম (৮)।\nবাছৰ ভিতৰত এতিয়াও পৰি আছে কাৰোবাৰ জোতা, গামোছা…\nবাছখনৰ ভিতৰত পৰি ৰ’ল কাৰোবাৰ গামোছা, শিশুৰ জোতা, বিচনী, পানীৰ বটল ইত্যাদি। গোলাঘাটলৈ ৰাওনা হোৱা এইসকল যাত্ৰীৰ ২৪ জনেই এতিয়া চিকিৎসালয়ত। কেইবাখনো গাড়ীৰে উক্ত অঞ্চলটোৰ পৰা এন আৰ চিৰ নথিৰ পুনৰ নিৰীক্ষণৰ বাবে গোলাঘাট তথা উজনিলৈ যাত্ৰা আৰম্ভ কৰা আনসকল গৈ উপস্থিত হ’লগৈ পুৱা গোলাঘাটত।\nতেওঁলোকক স্থানীয় একাংশ লোকে এই প্ৰক্ৰিয়াত সহায় সহযোগ কৰি দিছে। গোলাঘাটলৈ যোৱা সকলক পুৱাই সহায়ৰ হাত আগবঢ়াইছে স্থানীয় সমাজকৰ্মী সোণেশ্বৰ নৰহে।\nগোলাঘাটত উপস্থিত হোৱা একাংশক দিহা-পৰামৰ্শৰে সহযোগ কৰিছে সোণেশ্বৰ নৰহে।\nচিকিৎসালয়ত দুৰ্ঘটনাগ্ৰস্থসকলৰ খবৰ ল’বলৈ যোৱা জন প্ৰতিনিধি তথা দল-সংগঠনৰ নেতৃত্বই এন আৰ চিৰ নামত এই লোকসকলক হাৰাশাস্তি কৰাৰ অভিযোগত তুলিছে। এই দুৰ্ঘটনাৰ পাছত তেনে অভিযোগেৰে চৰকাৰ তথা এন আৰ চি কৰ্তৃপক্ষৰ বিৰুদ্ধে সৰৱ হৈছে বিভিন্ন দল-সংগঠন।\nএন আৰ চিৰ তথ্য পুনৰ নিৰীক্ষণ কৰাত কাৰো আপত্তি থাকিব নোৱাৰে। কিন্তু এই প্ৰক্ৰিয়া কিমান যুক্তিসংগত আৰু এই লোকসকলক অতি কম সময়ৰ জাননীৰে শ শ কিলোমিটাৰ দূৰৈৰ পুনৰ নিৰীক্ষণ কেন্দ্ৰলৈ মাতি পঠিওৱা কাৰ্যক কেতিয়াও মানৱীয় দৃষ্টিকোণেৰে সমৰ্থন কৰিব নোৱাৰি।\nশুদ্ধ এন আৰ চি এখনৰ প্ৰয়োজন আছে। ইয়াৰ বাবে বিভিন্ন জনে উত্থাপন কৰা অভিযোগ, উচ্চতম ন্যায়ালয়ৰ নিৰ্দেশৰ ভিত্তিত নিৰ্দিষ্ট সময়সীমাৰ ভিতৰত সকলোবোৰ দিশ পৰীক্ষা কৰাটো প্ৰয়োজন। কিন্তু বানে গৰকা আৰু বিশেষ ধৰ্মাৱলম্বীৰ লোক হোৱাৰ বাবে তেওঁলোকৰ প্ৰতি কৰা এনে আচৰণত আন কিবা উদ্দেশ্য আছে নেকি, তাক লৈও প্ৰশ্ন উঠিছে এতিয়া।\nদুৰ্ঘটনাস্থলীত আহত একাংশ…\nএই দুৰ্ঘটনাৰ পাছতে এক পক্ষই সুযোগ গ্ৰহণ কৰি ইয়াৰ বিৰুদ্ধে অপপ্ৰচাৰতো লিপ্ত হৈছে। প্ৰথম অৱস্থাত ১২ জনকৈ লোক নিহত হোৱা বুলি প্ৰচাৰ চলোৱা হৈছিল। কিন্তু পিছত গম পোৱা গ’ল সেয়া আছিল মিছা।\nএন আৰ চিত নাম অন্তৰ্ভূক্ত কৰিবলৈ প্ৰস্তুত কৰা খচৰাত নাম থকা এই লোকসকলৰ তথ্য বা লিগেচি ডাটা পুনৰ পৰীক্ষা কৰিবলৈ চৰকাৰে ওচৰতে কোনো পৰীক্ষণ কেন্দ্ৰ স্থাপন কৰিব পাৰিলেহেঁতেন। তাকে নকৰি উজনিত তেওঁলোকক পৰীক্ষণৰ বাবে মতা কাৰ্যক সহজভাৱে লোৱা নাই।\nএই দুৰ্ঘটনাৰ পাছতে দুৰ্ঘটনাত পতিত হোৱা বাছখনত থকা ৫২ জন লোকৰ ক্ষেত্ৰত স্থানীয় জিলা প্ৰশাসনে উদ্যোগ লৈ এন আৰ চিৰ ৰাজ্যিক সমন্বয়ক প্ৰতীক হাজেলাৰ সৈতে যোগাযোগ কৰাত তেওঁলোকৰ পুনৰ নিৰীক্ষণ গোলাঘাটৰ সলনি কামৰূপ (গ্ৰাম্য) জিলাৰ আমিনগাঁৱত কৰা হ’ব বুলি জানিব পৰা গৈছে।\nঅৱশ্যে এই পুনৰ নিৰীক্ষণৰ তাৰিখ এতিয়াও ঘোষণা কৰা হোৱা নাই। এন আৰ চিৰ নামত কোনো ভাৰতীয়ই হাৰাশাস্তি ভোগ কৰিব নালাগে। সেই কথা জাতি-ধৰ্ম নিৰ্বিশেষে প্ৰতিজন প্ৰগতিশীল চিন্তা চৰ্চাৰে পুষ্ট ব্যক্তিয়ে দাবী কৰি আহিছে। ন মাইলৰ এই দুৰ্ঘটনাৰ পাছত এন আৰ চিৰ নামত সংখ্যালঘুক হাৰাশাস্তি কৰা বুলি এক পক্ষই তোলা অভিযোগ আৰু এই প্ৰক্ৰিয়াত সহযোগ কৰাসকলৰ বিৰুদ্ধে অতি কৌশলেৰে আন এচামে প্ৰচাৰ চলোৱাত ব্যস্ত হৈ পৰিছে।\nইফালে, ১৩খন গাড়ীৰে পুনৰ উক্ত অঞ্চলটোৰ পৰা আন কিছু লোক সোমবাৰেও নথিপত্ৰ নিৰীক্ষণৰ বাবে জাননীত উল্লেখ কৰা স্থানলৈ ৰাওনা হয়। এই ঘটনাৰ পাছতো জাননী নিৰীক্ষণ পৰ্ব চলি থাকিব বুলি ইতিমধ্যে সদৰী কৰা হৈছে।\nসেই সকলো ৰাজনীতিৰ উৰ্ধ্বলৈ গৈ এই দুৰ্ঘটনাগ্ৰস্থ লোকসকলক সু চিকিৎসাৰ ব্যৱস্থা কৰা উচিত। দৰিদ্ৰ লোকসকলে গোলাঘাটলৈ যাবলৈ গাঁঠিৰ ধন ভাঙি যাব লগা হৈছিল। সোণতলীৰ পৰা যোৱা এখন গাড়ীৰ ভাড়া ৩৮ হাজাৰলৈকে লোৱা বুলি অভিযোগ উঠিছে। তাকো এএছটিচি গাড়ীতেই লৈছিল এই ভাড়া।\nশুদ্ধ এন আৰ চি অসমবাসীক লাগে। কিন্তু বিভেদ সৃষ্টি কৰি এন আৰ চিৰ নামত অস্বস্তিকৰ পৰিৱেশ কাকোৱে নালাগে। খানাপাৰাৰ এই দুৰ্ঘটনা দুৰ্ভাগ্যজনক। একেদৰে দুৰ্ভাগ্যজনক সেই লোকসকলৰ সৈতে কৰা এনে আচৰণ…!\nকংগ্ৰেছো এৰিলে ভূবনেশ্বৰ কলিতাই\n৩৫০০ টকাৰ বাবে এমাহতে কেইবাবাৰো কৰে ৰক্তদান, শিলচৰ চিকিৎসা মহাবিদ্যালয় হাস্পতালত সোমবাৰে পুনৰ এজনক গ্ৰেপ্তাৰ


ৰাগ-বিৰাগ - অসমীয়া ৱিকিপিডিয়া\nছবিৰ এটা দৃশ্যত প্ৰাঞ্জল শইকীয়া আৰু সাগৰ সংগম সৰকাৰ\nভবেন বৰুৱা, খনিন বৰুৱা\n১৩ ডিচেম্বৰ, ১৯৯৬\nৰাগ-বিৰাগ (ইংৰাজী: Rag-Birag) ১৯৯৬ চনত মুক্তি পোৱা এখন ৰঙীন অসমীয়া চলচ্চিত্ৰ। ভবেন বৰুৱা আৰু খনিন বৰুৱা প্ৰযোজিত আৰু বিদ্যুৎ চক্ৰৱৰ্তী পৰিচালিত ছবিখনৰ সঙ্গীত পৰিচালনা কৰিছে শ্বেৰ চৌধুৰীে। মূল চৰিত্ৰত অভিনয় কৰিছে জ্ঞানদা কাকতি, প্ৰাঞ্জল শইকীয়া, সাগৰ সংগম সৰকাৰ, চিমি আদিয়ে। ছবিখনত কোনো গীত অন্তৰ্ভুক্ত কৰা হোৱা নাই। ৪৪তম ৰাষ্ট্ৰীয় চলচ্চিত্ৰ মহোৎসৱত ৰাগ বিৰাগে পৰিচালকৰ শ্ৰেষ্ঠ প্ৰথম ছবিৰ ইন্দিৰা গান্ধী বঁটা লাভ কৰিছিল।\nনব্বৈৰ দশকৰ এটা নগৰীয় মধ্যবিত্তীয় পৰিয়ালৰ কাহিনী। প্ৰতিজন সদস্যৰ মোক্ষ, মুক্তি আৰু সুখ সম্পৰ্কে নিজানিজা দৃষ্টিভঙ্গী। সুখৰ সন্ধান আৰু ই সৃষ্টি কৰা ভ্ৰমক এজন সন্ন্যাসী আৰু গাভৰুৰ মাজেৰে প্ৰতীকাত্মক ৰূপত উপস্থাপন কৰা হৈছে।\nএই মধ্যবিত্তীয় পৰিয়ালটোৰ এজন সদস্য ভাৰ্গৱ, যিয়ে ভক্তিমাৰ্গী সন্ন্যাসী হৈ ঘৰৰ পৰা ওলাই গৈছিল। পোন্ধৰ বছৰ পিছত পুনৰ ঘৰখনত উৎকণ্ঠাৰ সৃষ্টি হয়, যেতিয়া ভাৰ্গৱৰ এজন ভতিজাক সুৰজিতে সন্ন্যাসী হোৱাৰ প্ৰস্তুতি চলায়। সুৰজিতকে ধৰি ভাৰ্গৱৰ ভতিজাক তিনিজন। এজন অৰ্ণৱ- সি ইতিমধ্যে বিপ্লৱী সংগঠনত যোগদান কৰি ঘৰৰ পৰা ওলাই গৈছে। আনজন মণ্টু, যিয়ে ৰোষ্টুৰাঁৰ ব্যৱসায়ত জড়িত।\nছবিখনত পৰী নামৰ নাৰী চৰিত্ৰ এটাৰ বিশিষ্ট ভূমিকা আছে। তাইৰ এসময়ত অৰ্ণৱৰ সৈতে অন্তৰঙ্গ সম্পৰ্ক আছিল যদিও সি বিদ্ৰোহী সংগঠনলৈ গুছি যোৱাৰ পিছত সেই সম্পৰ্ক সিমানতে শেষ হ’ল। পিছলৈ সুৰজিতৰ সৈতে তাইৰ বন্ধুত্ব হ’ল যদিও সন্যাসৰ প্ৰতি আকৰ্ষিত হোৱাৰ পিছত সি তাইক এৰি চলিবলৈ ধৰিলে।\nসুৰজিতে সন্ন্যাস গ্ৰহণ কৰিবলৈ ওলোৱাত আইতাককে ধৰি সকলোৱে ঘৰ এৰি নাযাবলৈ বুজালে। কিন্তু বুজনিয়ে কাম নিদিয়াত আইতাকে সন্ন্যাসী ভাৰ্গৱক মাতি আনিবলৈ ক’লে, কিজানি ভাৰ্গৱে বুজালে কাম হয়েই। সেইমতে পৰীয়ে গৈ আশ্ৰমৰ পৰা তেওঁক ঘৰলৈ লৈ আহিল। সুৰজিতক বুজাওঁতে বুজাওঁতে ভাৰ্গৱে এদিন অনুভৱ কৰিলে যে তেওঁ নাৰীৰ প্ৰেম নাপালে। তেওঁ পৰীৰ প্ৰতি আকৰ্ষিত হৈ পৰিল আৰু পৰীক তেওঁৰ এই আসক্তিৰ কথা জনালে। কিন্তু তাইৰ বাবে এই প্ৰেম গ্ৰহণ কৰা সম্ভৱ নহয়।\nভাৰ্গৱৰ অনুশোচনা হ’ল। তেওঁৰ ইমান দিনৰ সাধনা ভ্ৰষ্ট হৈ গ’ল। পুনৰ নকৈ সাধনা কৰাৰ সংকল্পেৰে ভাৰ্গৱ আশ্ৰমলৈ যাত্ৰা কৰিলে। সুৰজিতেও ঘৰ ত্যাগ কৰি সন্যাস গ্ৰহণ কৰিবলৈ গুৰুদেৱৰ ওচৰলৈ গ’ল। আৰু পৰীয়েও কৰ্মৰ মাজেৰে জীৱনৰ সুখৰ সন্ধান কৰা মণ্টুৰ সৈতে এক নতুন পৰিক্ৰমাৰ আৰম্ভণি কৰিলে।\nজ্ঞানদা কাকতি (আইতাক)\nডাঃ হাদি আলম বৰা\nপ্ৰাঞ্জল শইকীয়া (ভাৰ্গৱ)\nসাগৰ সংগম সৰকাৰ (সুৰজিৎ)\nকৌশিক নাথ (মণ্টু)\nজোৱান দত্ত (অৰ্ণৱ)\nনীলু চক্ৰৱৰ্তী (সুৰজিতৰ গুৰু)\nমুনিন বৰুৱা আদি\n১৯৯৭ত অনুষ্ঠিত হোৱা ৰাষ্ট্ৰীয় চলচ্চিত্ৰ মহোৎসৱত ছবিখন পৰিচালকৰ শ্ৰেষ্ঠ প্ৰথম ছবিৰ ইন্দিৰা গান্ধী বঁটা লাভ কৰিছিল। এই বঁটাত প্ৰযোজকলৈ স্বৰ্ণ কমলৰ সৈতে নগদ ২৫০০০টকা আৰু পৰিচালকলৈও স্বৰ্ণকমলৰ সৈতে সম পৰিমাণৰ ধন আগবঢ়োৱা হয়।\nৰাগ-বিৰাগৰ সম্পাদনাৰ বাবে এ শ্ৰীকৰ প্ৰসাদে শ্ৰেষ্ঠ সম্পাদকৰ ৰাষ্ট্ৰীয় চলচ্চিত্ৰ বঁটা (১৯৯৭) লাভ কৰে।\nৰাগ-বিৰাগ তথা অদাহ্য ছবিৰ চিনেমেট'গ্ৰাফীৰ বাবে মৃণাল কান্তি দাসক শ্ৰেষ্ঠ চিনেমেট'গ্ৰাফাৰৰ ৰাষ্ট্ৰীয় বঁটা (১৯৯৭) প্ৰদান।\nভাৰতীয় পেনোৰামত (১৯৯৭) ৰাগ-বিৰাগক উদ্বোধনী ছবি হিচাপে প্ৰদৰ্শন কৰা হয়।\nইজিপ্তৰ কাইৰো চলচ্চিত্ৰ মহোৎসৱত প্ৰদৰ্শন।\n↑ 1.0 1.1 1.2 1.3 1.4 1.5 1.6 Das Arunlochan (2013). ১০০ অসমীয়া চলচ্চিত্ৰৰ কাহিনী আৰু গীত. Shashi Shisu Prakashan, Guwahati. পৃষ্ঠা. 423.\n↑ 2.0 2.1 2.2 2.3 2.4 "44th National Film Festival". Directorate of Film Festival, India. পৃষ্ঠাসমূহ: 8, 35,42, 135. http://dff.nic.in/Archive.aspx?ID=6। আহৰণ কৰা হৈছে: 10 October 2020.\n↑ মনোজ বৰপূজাৰী, অনুভূতি প্ৰৱণ সততাৰে পূৰ্ণ শিল্প-ব্যক্তিত্বক হেৰুৱালো, আমাৰ অসম, ১ম পৃষ্ঠা, ১৭ এপ্ৰিল, ২০১৫\n"https://as.wikipedia.org/w/index.php?title=ৰাগ-বিৰাগ&oldid=248864"ৰ পৰা অনা হৈছে\nএই পৃষ্ঠাখন ১১ অক্টোবৰ, ২০২০ তাৰিখে ১২:২৭ বজাত অন্তিম সংশোধন কৰা হৈছিল।


সময়ৰ শৰ (সময়ৰ ২ খণ্ড)-নয়নজ্যোতি বৰঠাকুৰ – ফটাঢোল\nMarch 1, 2022 ধাৰাবাহিক\nসময়ৰ শৰ (সময়ৰ ২ খণ্ড)-নয়নজ্যোতি বৰঠাকুৰ\nমেজিৰ তলত খটাসুৰে প্ৰৱেশ কৰিয়ে ভেলাঘৰৰ তলত বহিয়েই চিঞৰি চিঞৰি কোৱা, “পৰী বা জনীয়ে লগত তাইৰ মৰমৰ আমলৰীয়া হাঁহটোও লৈহে পলাই গৈছে ঔ !”\nকথাষাৰে গোটেই মেজি তল মিছিকিয়া হাঁহিৰে ভৰাই তুলিলে। পৰীৰ দেউতাকে সময়ৰ কথা কৈ বিদায় লৈ ঘৰমূখী হোৱাৰ লগে লগেহে যেন সকলোৰে মূখবোৰ মোৰফালে উৎকণ্ঠাৰে ঘূৰি গ’ল। মইও পাশুপাত অস্ত্ৰ এৰি পুনৰ একো নজনাৰ ভাওত মেজিৰ জুইত হাতখন সেকি নৰাৰ ওপৰতে বহি দিলোঁ।\nতেনেতে খটাসুৰে মেজিৰ তলৰপৰা অলপ আঁতৰলৈ কিবা এটা আনিব যাওঁতে আগনিশা চুৰি কৰি নিয়া হাঁহৰ আধাজ্বলা পাখিবোৰ দেখি আকৌ চিঞৰি উঠিল, “কালি ইয়াত ৰাতি ৰখিবলৈ অহাবোৰে হাঁহ আনি ভোজ খালে ঔ, পাখি কিছুমান ইয়াতে জ্বলাই থোৱা আছে ।”\nসকলোৱে এইবাৰ তাৰফালে বেছি গুৰুত্ব দিয়াত সি হাঁহৰ আধা পুৰা পাখি অলপমানেই আনি একেবাৰে মেজিৰ তল পোৱাত কাৰো বুজিবলৈ বাকী নাথাকিল যে সেইবোৰ আমলৰীয়া হাঁহৰেই পাখি । এইবাৰহে যেন মই চক খাই উঠিলোঁ কাৰণ এনেই এটা অপবাদেই পাইছিল তাতে আকৌ এইটো চুৰি কাৰ্যৰো কৈফিয়ৎ তলব কৰিব এইবাৰ। তেনেতে যেনিবা মণি দাদাই ক’লে, “সেইবোৰ কথা বাদ দে, পৰী বায়েৰৰ বিয়াত তইও হাঁহ খাবলৈ পাবি। এইটো আগতেই খোৱা হাঁহৰ পাখি।”\nসিফালে পৰীৰ ককায়েকেও কাহিনী কি সুধিবলৈ মেজিৰ তললৈ মোক লগ কৰিবলৈ খৰ খোজেৰে আহিল। ইণ্টাৰেষ্টিং কথাটো হ’ল পৰীৰ ককায়েক বিনন্দ হ’ল অসম পুলিছৰ কনিষ্টবল আৰু প্ৰীতম ডিফেন্সৰ। গতিকে আমি দুয়োটাকে অলপ জ্বলাই থাকোঁ। বিনন্দই পৰীৰপৰা প্ৰীতমক আঁতৰাবৰ বাবে মাজতে ধমকিও দিছিল যিটো কথাত প্ৰীতমেও তাইকেই বিয়া পাতিম বুলি চেলেঞ্জো কৰিছিল। গতিকে দুই ম’হৰ যুঁজ যে হ’বই তাক বুজি উঠিছিলোঁ । কিন্তু এই যুঁজত বিৰিণাৰ মৰণো অৱশ্যম্ভাৱী আছিল।\nমেজিৰ তল পায়েই বিনন্দই মোক উদ্দেশ্য কৰি এটাই প্ৰশ্ন, “প্ৰীতমে তোক ফোন কৰি এতিয়া ক’ত আছে বুলি ক’লে ? তাৰ ফোনটো অফ হৈ আছে কিয় ?”\n-“সি পেহীয়েকৰ ঘৰত আছে বুলি ক’লে। ফোনটো কেলৈ অফ হৈ আছে মই নাজানোঁ দেই।”\n-“তই নাজানিলে কোনে জানিব। আৰু মইও পুলিছৰেই মানুহ, তাক মই সুখেৰে এৰি নিদিওঁ। মেজিৰ তলত শপত খাই কৈছোঁ অকল তাকে নহয় তাক সহায় কৰা কোনোবাক পালেও মই চাই ল’ম।”\n-“মই সেইবোৰ কি জানোঁ, মোক ফোন কৰি কোৱাতহে ক’লো।”\n-“একো নাই, মই এতিয়াই থানালৈ গৈ অপহৰণ আৰু ঘৰৰপৰা সোণৰ অলংকাৰ পইছা এইবোৰ নিয়াৰো এজাহাৰ দি আহিমগৈ।”\n-“যি কৰ কৰি থাক, এইবোৰত মোক সাঙুৰি নাথাকিবি। মন্দিৰত দহ বজাত গৈ ভনীয়েৰক বুজাই ঘৰলৈ লৈ আহিলেও আহিবি, নহ’লে বিয়া পাতি দিয়েই আহিবি। এনেও তোৰ দেউতাৰ দেখোন হাঁহি হাঁহিয়েই মিশ্ৰ খুৰাৰ ঘৰলৈ বিয়াৰ দিন চাবলৈ যাওঁ বুলি কৈ গৈছে।”\n-“মই দৰকাৰ হ’লে পুলিছ লৈ তাইক লৈ আহিম তথাপিতো প্ৰীতমলৈ তাইক বিয়া নিদিওঁ , লিখি ৰাখ তই।”\n-“লিখি থৈ মই কি কৰিম, মই সিহঁতৰ বিয়া ঠিকা লোৱা নাই নহয়। তাৰ সলনি ঘৰলৈ গৈ আলোচনা কৰি ল’গৈ যা।”\n-“ঘৰতটো আলোচনা নকৰোৱেই এতিয়া যি আলোচনা হয় থানাত হ’ব।”\n-“থানাত যোৱাতকৈ সেইকেইটা টকাৰে খানা এটা খোৱাই দে বুজিছ।” অলপ ধেমালিৰ সুৰতেই ক’লো এইবাৰ।\nতেনেতে মোৰ লগৰ জানেও ধেমালিতেই ক’লে, “তই পুলিছৰ মানুহ হৈ ডিফেন্সৰ জোৰ নাপাওঁ বুজিছ এইবোৰ কৰাতকৈ ঘৰলৈ ব’ল তহঁতৰ ঘৰতেই বিয়াৰ আলোচনাটো কৰোঁগৈ।”\nমইও ক’লো- “এইখন কৰি থাকিলে বিহুটোৰ ছুটী লৈ একসপ্তাহৰ কাৰণে আহিছোঁ আৰু প্ৰীতমৰো আৰু ১০ দিন মানহে ছুটী আছে। তাৰ বিয়াও নহ’ব আৰু মইও খাবলৈ নাপাম।”\nলগে লগে যেন জুইকুৰা জ্বলি গ’ল এইবাৰ। সি গুজৰি উঠিল -“জানে কি ক’লি পুলিছে ডিফেন্সৰ জোৰ নাপায়। ৰ’হ দেখুৱাই আছোঁ তঁহতক এতিয়াই আৰু বিয়া খাবলৈ কি পাবি নাজানোঁ কিন্তু ঘৰৰ হাঁহ যি চোৰ কৰি আনি খাইছিলি সিহঁতৰো হাঁহ খোৱা মুখেৰে বাহিৰ কৰি আছোঁ।”\nলগে লগে মেজিৰ তলৰ সকলোৰে হাঁহিয়েই উঠিল নে কি নাজানোঁ কিন্তু মোৰ ইমানেই হাঁহি উঠিল যে ৰখাব নোৱাৰিলোঁ। মই হাঁহি হাঁহি ক’লো, “উৰুকাৰ হাঁহ চোৰৰ কেচো পুলিছ থানাত এণ্ট্ৰি হ’বগৈ নেকি এইবাৰ। বাঃ দুটা কেচ ৰেজিষ্ট্ৰাৰ একে ঘৰৰে- এটা ছোৱালী অপহৰণ আৰু এটা হাঁহ চোৰ। পাৰিলে হাঁহটোও অপহৰণ হোৱা বুলিয়ে কৈ দিবি কাৰণ হাঁহটো আকৌ চোৰ কৰা বুলি ক’লে হাঁহৰো ইজ্জত যাবগৈ।”\nলগৰ সৱেই এইবাৰ যেন হাঁহি ৰাখিব নোৱাৰিলে, এটাই ক’লে- “কি ক’লি অ’ নয়ন, হাঁহৰো অপহৰণ ?? হা হা হা।”\n-“ই নিজেই পুলিছ, এইবোৰ থানাত থকা মানুহ ভাই, সৱ কৰিব পাৰে।”\nবেছেৰাই এইবাৰ খঙত অগ্নিশৰ্মা হৈ “তহঁত সৱকে চাই ল’ম ৰ’হ, মোৰ ঘৰত এজনী ছোৱালী নাই আৰু তহঁতৰ ফটুৱামি কৰাৰহে সময়।”\n-“হেৰৌ পৰী হেৰুৱা নাই নহয়, গন্ধৰ্ব বিবাহে হৈছে।”\n-“বিয়া এতিয়ালৈকে হোৱা নাই, সি ফুচুলাই নিছে বুজিছ।”\n-“মাষ্টাৰ ডিগ্ৰী নহয় তাই এইবাৰ বৃত্তিহে পাছ কৰিছিল নেকি? প্ৰীতমে কিন্তু কাশ্মীৰৰপৰা কাশ্মীৰি মৰ্টন লৈ আহিছিল চাগে। ঐ জান তইও তাৰপৰা মৰ্টন এটা লৈ থ’বি বুজিছ। ৰাতি ১:৩০ বজাতো গোন্ধ পাই ছোৱালী বিছনাৰপৰা উঠি পলায় যায় । লগত যোৱাটোৱেও একো গমকে নাপায়।”\n-“তই কেনেকৈ জানিলি ১:৩০ বজাত পলাইছে বুলি । মোৰ অনুমান ঠিকেই আছে তইয়ে আছিলি তাৰ লগত।”\n-“তাকেইটো, পাছৰখিনি শুনিলি নাই নে আন অসম পুলিছৰদৰে আধা শুনি কথা কোৱাৰ অভ্যাস কৰিলি? লগত থকাটোৱেও গম নাপায় বুলি ক’লোৱেই দেখোন।”\n-“তই তাৰ লগত আমাৰ ঘৰলৈ ৰাতি ১:৩০ বজাত কি কৰিবলৈ গৈছিলি? হাঁহ চোৰ কৰিবলৈ তইয়ে গৈছিলি চাগে।”\nএইবাৰহে মৰিলোঁ মই নিজৰ মুখতে ধৰা পৰিলোঁ বাপেকে, তথাপিতো পাছ হুঁহকি নিদিয়াৰ পণ বান্ধি ল’লো মিনিটতে -” হাঁহ চোৰ কৰিবলৈ যোৱাৰ প্ৰমাণ কি আছে ঔ বোপাই তোৰ লগত।”\n-“গঁড়ালৰ কাষত থকা সেই জেকা মাটিখিনিত চোৰ কৰিবলৈ যোৱাটোৰ জোতা চিন ধুনীয়াকৈ আছে, ম’বাইলত ফটো মাৰি থৈছোঁ। পুলিছৰ কাৰণে সেইয়াই যথেষ্ঠ।”\nএইবাৰ ধুনীয়াকৈ মই মোৰ পিন্ধিথকা জোতাযোৰ আগবঢ়াই দি ক’লো, “হু, এইযোৰ মোৰ জোতা তইয়ে লগত লৈ থানালৈ যা, চোৰ ধৰা কামত পুলিছৰ কামত আহিব। স্নিফাৰ ড’গ কেইটাৰো কাম অলপ কমিব।”\nলগৰ গোটেই গালে এইবাৰ গিৰিজনী পাৰি হাঁহিব ধৰিলে। তাকে দেখি সি খঙত ভোৰভোৰাই মেজি তলৰপৰা গুছি গ’ল।\nসি যোৱাৰফালে চাই মই ক’লো, “ঐ বিনন্দ, তই হাঁহ অপহৰণৰ কেচটোত মোৰ নামটো লিখি থৈ আহিবি আৰু পৰী অপহৰণত প্ৰীতমৰ। পুলিছ বুলি সেইকণ সহায় কৰি দিলোঁ যা। আৰু ম’বাইলৰ ফটো কেইকপি google drive অত save কৰি থ’বি ঔ। জীৱন মৰণৰ লগতে তোৰ পুলিছৰ সন্মানৰ কথা আছে।”\nমেজিৰ তলত থকা সৱেই যেন এইবাৰ প্ৰাণ খুলি হাঁহিলে। এইবাৰ সৱেই মোক আগুৰি ধৰি ঘটনাটো কেনেকৈ হ’ল ক’বলৈ ক’লে। তেনেতে মিছেছৰ ফোন অহাত ফোনটো ধৰাৰ লগে লগে ফোনটে গোটেই ঢোলে-দগৰে বজা যেন লাগিল। মুঠতে দুটা দিনলৈ ঘৰলৈ আহিও কিয় নলগা জেঙত লাগিব লাগে। মইও সময়ৰ দোহাই দি ক’লো, “সময়বোৰ কেতিয়া কাৰ লগত কেনেকুৱা হয় সেইয়া ভগৱানেহে জানে ঔ আই। মাত্ৰ সময়ৰ শৰ সময়ত মাৰিবলৈ শিকিব লাগে।”\nফোনটো কাটি ক’লো, “তহঁতক এতিয়া সেইবোৰ নকওঁ কিন্তু প্ৰকৃততেই মই একো গম নাপাওঁ। প্ৰীতমক ফোন কৰি সুধিম ৰ’হ সি কিয় মোক ঠগন দি হাঁহ চোৰ নকৰি ছোৱালী চোৰ কৰিলে? তাৰপাছত সন্ধিয়া আড্ডাত নহ’লে দুপৰীয়া নামঘৰত কম। সেইডালৰ লগত মুখচুপতি মাৰি থাকোঁতেই সময়ো ৮ টা বাজিলেই, বিহু বুলি মিছেছৰ লগত চাহ কাপ নাখালেও জগৰ লাগিব। প্ৰীতমক ফোন কৰি ক’ব লাগিব পৰীৰ দেউতাকে বিয়াৰ দিন ল’বলৈ যোৱাৰ কথাটো আৰু বিনন্দই পুলিছ কেচ দিবলৈ লোৱা কথাটো। টেনচন অকল মইয়ে নলওঁ সিও ল’ব লাগিব ৰ’হ।”\nসকলো ঘৰমুখী হ’লো মেজিৰ তলৰপৰা। ঘৰত আহি প্ৰীতমলৈ ফোন কৰাত সিহঁতৰ পলুৱাৰ ঘটনা শুনি হাঁহিত বিচনা বাগৰি ফুৰিলোঁ আৰু সিফালে বিনন্দই দেউতাকে নজনাকৈয়ে সঁচাকৈয়ে থানাত কেচ দি আহিল আৰু দেউতাকে বিয়াৰ দিন লৈ আহিল। তাৰ পাছৰ ঘটনায়ে গাঁৱ একেবাৰে ন-দিনমান তল ওপৰ কৰি থাকিল। প্ৰতিযোগিতা আহিল এইবাৰ কোনে সময়ৰ শৰ সময়ত উপস্থিত বুদ্ধিৰে মাৰিব পাৰে।\n« ৰাছিয়া-ইউক্ৰেইন সংঘাত- ইতিহাসৰ পাতৰ পৰা বৰ্তমানলৈ-সাক্ষৰ জ্যোতি মহন্ত\nকণা বিধি – ৰঞ্জিত কুমাৰ শৰ্মা »


Candid Chronicles ..বিক্ষিপ্ত : February 2016\nঅলপ অফবীট চিন্তা\nকালি ছোৱালীজনীক শিক্ষা দি আছো-\nমাঘ বিহুৰ দিনা ৰাতিপূৱা ইমান কষ্টেৰে সঁজা ভেলাঘৰটো জ্বলাই দিয়ে কিয়? বহাগত হুঁচৰি উৰুৱা দিনা ঢোলৰ কোবনি চালখন ফুটাই দিয়ে কিয়?\nPosted by abhijitK at 11:16 PM No comments:\nআমাৰ ফকৰা-যোজনা আৰু প্ৰবচনবোৰ আজিকালি আউটডেটেড হৈ যোৱা দেখি অলপ আপ টু ডেট কৰি দিলোঁ.. ৰাইজৰ কামত আহিলে শ্ৰম সাৰ্থক হব।\n১।মা-মছলা বেছিকে ঢালিবা, ভিনেগাৰেৰে মেৰিনেট কৰিবা,\nতাপ কমাবা, সময় বঢ়াবা, চিকেন তন্দুৰীৰ সোৱাদ তেৱেসে পাবা।\n২। প্ৰেচাৰ বুলি নেখায় লোণ, চাকনাত যায় তিনিগুণ\n৩। মোবাইল চাবা গধুলি, লেপটপ চাবা পূৱা,\nফেচবুকতে ছোৱালী চাবা, কোন কেনেকুৱা\nPosted by abhijitK at 11:09 PM No comments:\n== দুঃসহ ==\n(হৰৰ গল্প, পেৰেনচিয়েল ডিচক্ৰিচন এডভাইজড)\nসদায়ৰ দৰেই,.... তাই মোৰ বিছনাখনৰ ভৰিৰ ফালে চকী এখনত বহি একেথৰে মোলে চাই আছে, সেই একেই তীব্ৰ ঘৃণা ভৰা ভয়ংকৰ চাৱনিটোৰে। তাইৰ গাৰ আঘাতৰ দাগবোৰ শুকুৱাতো নায়েই বৰঞ্চ গেলিবলেহে আৰম্ভ কৰিছে, ভাঁহি আহিছে অকটা দূৰ্গন্ধ...চকুৰ পৰা বৈ অহা তেজবোৰ শুকাই কৰাল মাৰিছে, আউল বাউল চুলিবোৰে মূখখনৰ আধা ঢাকিয়েই পেলাইছে। সেই ধূলি ময় ,ফটা, বগা চুৰিদাৰজোৰেই তেতিয়াৰ পৰাই পিন্ধি আছে তাই। যোৱা প্ৰাহ দুমাহ ধৰি তাইক মই আন একো কৰা দেখা নাই, কেৱল মোক চাই থকাৰ বাদে। মই যলৈকে গৈছো, যিহকে কৰিছো, তাই সকলোতে মোৰ পিছফালে থিয় হৈ আছে, আৰু মোলে সেই ঘোলা চকুকেইটাৰে চাই আছে। চকুৰ দৃষ্টি নহয় যেন ঘৃণাৰ দাবানল, শব্দৰে বুজাব নোৱাৰা এক অসহ্যকৰ চাৱনি। দিন ৰাতি সকলো সময়তে, কেৱল চাই আছে, চায়েই আছে ...এটা কথাও কোৱা নাই, চকুৰ পলক এটাও পেলোৱা নাই।\nPosted by abhijitK at 11:00 PM No comments:\n==== পুণৰ্মুচিকো ভৱঃ =====\nআকাশবাণীৰ (এফ এম) বিজ্ঞাপন ...\nমহিলাঃ- কামিনী, তই বৰ ভালকৈ কাপোৰ বব জান নহয়, মোৰ ভাগিনীজনীৰ বিয়া, কেইজোৰ মান ভাল কাপোৰ বৈ দিবি দেই।\nকামিনীঃ- বাইদেউ, আপোনাৰ ঘৰত তাঁতশাল আছে নহয়? মই আপোনাৰ ঘৰতে গৈ কাপোৰ বৈ দিম ।\nমহিলাঃ- কি, তোৰ নিজৰ তাঁতশাল নাই নেকি?\nPosted by abhijitK at 10:52 PM No comments:\nভেলেণ্টাইন ডে' কে পাৱন অৱচৰ পৰ, চভী প্ৰেমীয়োঁ, খেপাৰু ( য' অভি তক কোছিচ মে লগে হেঁ), ডুবাৰু (য প্যাৰ কৰকে ডুব গয়ে হেঁ), নহৰু (যিচকে মুঁহ কে গন্ধ চে কঈ পাচ নেহি আতা) কো, তহ-এ-দিল চে ইস্তখবাল কৰতে হুৱে, ঔৰ হালাত-এ-মকাম কি জৰুৰতোঁ কো মদ্দ-এ-নজৰ ৰখতে হুৱে, ............. য়ে নাচীঝ দোঁ পক্তিয়াঁ... পেইছ -এ-খিদমত... কৰনা চাহতে হেঁ। উম্মিদ-এ-দিল, পুকাৰ পুকাৰ কে কেহ ৰাহা হেঁ, মেৰে হুজুৰ-এ-আলা, মেৰে জান-ও-জিগৰ কে মালিক, মেৰে দিল-নচী, মেৰে প্যাৰে দোস্তোঁ কো য়েঁ পচণ্ড আয়েগা। আপকী মেহফিল-এ-তামাম মেঁ, মেৰে দৰ্দ -এ-মোহব্বত কে দো-চাৰ নগমেঁ এইচে হেঁ-\nPosted by abhijitK at 10:30 PM No comments:\n॥॥॥ বিজ্ঞাপন॥॥॥॥Advertisement ॥॥॥॥॥\n"অসমী আইৰ সুযোগ্য সন্তান যোৰহাটৰ শ্ৰী অভিজিত কলিতাই সুখ্যাতিৰে আভিযান্ত্ৰিক পাঠ্যক্ৰম সমাপ্ত কৰি নেপক'ত কাৰ্যৰত হয় আৰু অপৰিসীম শ্ৰম তথা ত্যাগেৰে বিদ্যুৎ উৎপাদন কৰি অসমীৰ গাঁও চহৰ উজলাই তোলে। তেখেত হ'ল অসমীয়া সংস্কৃতিৰ নীৰৱ সাধক আৰু চিৰ চেনেহী ভাষা জননীৰ পূজাৰী..... অসমৰ সামাজিক সমস্যাসমূহ দূৰ কৰিবলৈ তেখেতে আজীৱন নিৰৱিচ্ছিন্ন ভাৱে প্ৰচেষ্টা চলাই আহিছে....."\nPosted by abhijitK at 10:18 PM No comments:\nMy definition of Freedom (including freedom of speech). among other things, DOESN'T include the following,\n- You can morph videos/audios to establish that someone is A CRIMINAL\n- You can keep on saying whatever you want, publicly, even if it creates SOCIAL NUISANCE\n- You can publicly deface anyone you wish, irrespective of whether he/she is genuinely at fault or not.\nPosted by abhijitK at 10:01 PM No comments:


খাদ্য - অসমীয়া ৱিকিপিডিয়া\nখাদ্য হৈছে জীৱৰ পুষ্টিত সহায়তা প্ৰদানৰ বাবে খোৱা কিছুমান পদাৰ্থ। খাদ্যত সাধাৰণত উদ্ভিদ বা প্ৰাণীজ উৎস থাকে আৰু প্ৰয়োজনীয় পুষ্টি উপাদান যেনে শৰ্কৰা, চৰ্বী, প্ৰটিন, ভিটামিন বা খনিজ লৱণ থাকে। শক্তি আহৰণ, জীৱন ধাৰণ আৰু বৃদ্ধি উদ্দীপনৰ বাবে জীৱই বা জীৱকোষে খাদ্য গ্ৰহণ কৰে।\nবিভিন্ন প্ৰকাৰৰ খাদ্য\nঐতিহাসিকভাৱে, মানুহে দুটা পদ্ধতিৰ মাধ্যমেৰে খাদ্য সুৰক্ষা কৰিছিল: চিকাৰ আৰু সংগ্ৰহ আৰু কৃষিকাৰ্যৰ দ্বাৰা, ফলত আধুনিক মানুহ প্ৰধানকৈ সৰ্বভক্ষী হয়। বিশ্বজুৰি মানৱ সমাজে ঔষধি, মছলা আদিকে ধৰি খাদ্যৰ বিভিন্ন প্ৰকাৰৰ কৌশল আৰু অসংখ্য ৰন্ধন প্ৰকৰণ আৱিষ্কাৰ কৰিছে।\nবৰ্তমান, বিশ্বৰ ক্ৰমবৰ্ধমান জনসংখ্যাৰ বাবে প্ৰয়োজনীয় খাদ্যশক্তিৰ সিংহভাগেই খাদ্য শিল্পই সৰবৰাহ কৰে। খাদ্য সুৰক্ষা আৰু খাদ্য সংৰক্ষণ International Association for Food Protection, World Resources Institute, World Food Programme, Food and Agriculture Organization, আৰু International Food Information Councilৰ দৰে সংস্থাৰ দ্বাৰা পৰ্যবেক্ষণ কৰা হয়। এই সংস্থাবোৰে খাদ্যৰ স্থায়িত্ব, জৈৱ বৈচিত্ৰ্য, জলবায়ু পৰিবৰ্তন, পুষ্টি অৰ্থনীতি, জনসংখ্যা বৃদ্ধি, জল সৰবৰাহ আৰু উপলভ্যতাৰ দৰে বিষয়সমূহ পৰিচালনা কৰে।\nখাদ্যৰ উৎসসম্পাদনা কৰক\nবেছিভাগ খাদ্য উদ্ভিদৰ পৰা আহৰণ কৰা হয়। কিছুমান খাদ্য উদ্ভিদৰ পৰা পোনপতীয়াকৈ আহৰণ কৰা হয়; আনকি খাদ্য উত্স হিচাপে ব্যবহৃত প্ৰাণীসমূহেও উদ্ভিদকেই খাদ্য হিচাপে গ্ৰহণ কৰে। চিৰিয়াল শস্য হ'ল বিশ্বৰ সকলোতকৈ বেছি খাদ্য শক্তি নিহিত শস্য। সকলো প্ৰকাৰৰ শস্যৰ ভিতৰত ভুট্টা (ভুট্টা), ঘেঁহু আৰু চাউলৰ পৰা বিশ্বব্যাপী সমস্ত শস্য উত্পাদনৰ ৮৭% আহৰণ কৰা হয়। বিশ্বব্যাপী উত্পাদিত বেছিভাগ শস্য পোহনীয়া প্ৰাণীক খাবলৈ দিয়া হয়।\nকিছুমান খাদ্য উদ্ভিদ বা প্ৰাণীৰ পৰা আহৰণ কৰা নহয়, যেনে কাঠফুলা। এইবিলাক বিভিন্ন ধৰণৰ ভেঁকুৰৰ পৰা আহৰণ কৰা হয়। পাওৰুটি, সুৰাজাতীয় পানীয়, পনীৰ, আচাৰ, দৈ আদি প্ৰস্তুতকৰণত ভেঁকুৰ বা বেক্টেৰিয়া ব্যৱহাৰ কৰা হয়। খাদ্যৰ সংৰক্ষণ তথা ৰূপান্তৰণৰ বাবে নিমখ, বেকিং চডা আদিৰ দৰে অজৈৱিক পদাৰ্থও ব্যৱহাৰ কৰা হয়।\n↑ "food" (en ভাষাত). Encyclopedia Britannica. Archived from the original on 2017-07-27. https://web.archive.org/web/20170727134023/https://www.britannica.com/topic/food। আহৰণ কৰা হৈছে: 2017-05-25.\n↑ Society, National Geographic (2011-03-01). "food" (en ভাষাত). National Geographic Society. Archived from the original on 2017-03-22. https://web.archive.org/web/20170322145917/http://www.nationalgeographic.org/encyclopedia/food/.\n↑ "ProdSTAT". FAOSTAT. Archived from the original on 2012-02-10. https://web.archive.org/web/20120210214103/http://faostat.fao.org/site/567/DesktopDefault.aspx.\n↑ Favour, Eboh (en ভাষাত). Design and Fabrication ofaMill Pulverizer. Archived from the original on 2017-12-26. https://web.archive.org/web/20171226191619/http://www.academia.edu/27186173/DESIGN_AND_FABRICATION_OF_A_MILL_PULVERIZER.\n↑ Engineers, NIIR Board of Consultants & (2006) (en ভাষাত). The Complete Book on Spices & Condiments (with Cultivation, Processing & Uses) 2nd Revised Edition: With Cultivation, Processing & Uses. Asia Pacific Business Press Inc.. ISBN 978-81-7833-038-9. Archived from the original on 2017-12-26. https://web.archive.org/web/20171226191618/https://books.google.com/books?id=039ZCwAAQBAJ&lpg=PP1&pg=PA846#v=onepage&q&f=false.\n"https://as.wikipedia.org/w/index.php?title=খাদ্য&oldid=245790"ৰ পৰা অনা হৈছে\nশেষ সম্পাদনা কৰা হৈছে 11 September 2020 তাৰিখে 09:07 বজাত\nএই পৃষ্ঠাখন ১১ ছেপ্টেম্বৰ, ২০২০ তাৰিখে ১৪:৩৭ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=62920।


হেমা মালিনি বৃদ্ধ হৈছে, কেটৰিনা কাইফৰ গালৰ দৰে নিৰ্মাণ কৰা হ'ব ৰাস্তাঃ কোনে কলে? পঢ়ক... - NEWS8 NorthEast\nHome/অসমীয়া/অসম/হেমা মালিনি বৃদ্ধ হৈছে, কেটৰিনা কাইফৰ গালৰ দৰে নিৰ্মাণ কৰা হ’ব ৰাস্তাঃ কোনে কলে? পঢ়ক…\nহেমা মালিনি বৃদ্ধ হৈছে, কেটৰিনা কাইফৰ গালৰ দৰে নিৰ্মাণ কৰা হ’ব ৰাস্তাঃ কোনে কলে? পঢ়ক…\nৰাষ্ট্ৰীয় জনতা দলৰ প্ৰধান লালু প্ৰসাদ যাদৱক আপোনালোকৰ নিশ্চয় মনত আছে। যিয়ে সময়ে সময়ে খুহুতীয়া কথা কৈ সকলোকে আমোদ দিয়ে।\nতেওঁ ২০০৫ চনত যেতিয়া ৰে’লমন্ত্ৰী আছিল, তেওঁ এটা মন্তব্য দিছিল। যিটো মন্তব্যই পৰৱৰ্তী সময়ত যথেষ্ট বিতৰ্কৰ সৃষ্টি কৰিছিল। তেওঁৰ মন্তব্যটো আছিল যে যদি বিহাৰৰ ৰাস্তা নিৰ্মাণ হয়, সেইয়া হেমা মালিনীৰ গালৰ দৰে হ’ব। তেওঁৰ এই মন্তব্যৰ বাবে যথেষ্ট বিতৰ্ক হৈছিল।\nএইবাৰ ঠিক অনুৰূপ মন্তব্য কৰিছে এজন মন্ত্ৰীয়ে। পিছে এইবাৰ হেমা মালিনী নহয়, এইবাৰ কেটৰিনা কাইফহে। তেওঁ কয় যে এতিয়া হেমা মালিনী বৃদ্ধ হৈছে, গতিকে কেটৰিনাৰ গালৰ দৰেহে ৰাস্তা হ’ব।\nএই মন্তব্য কৰে ৰাজস্থানৰ সামৰিক কল্যাণ দপ্তৰৰ ৰাজ্যিক মন্ত্ৰী ৰাজেন্দ্ৰ সিং গুধাই।\nদৰাচলতে মঙলবাৰে ঝুনঝুনুৰ পোংখ গাঁৱৰ প্ৰশাসনে গাওঁসমূহৰ সৈতে এটা অভিযান চলাইছিল। য’ত গড়কাপ্তানী বিভাগৰ জ্যেষ্ঠ অভিযন্তা এন কে যোশীয়ে ৰাস্তাবোৰৰ বিষয়ে তথ্য দি আছিল।\nসেই সময়তে মন্ত্ৰী ৰাজেন্দ্ৰ সিং গুধাই অভিযন্তাৰ পৰা মাইকটো লৈ কয় যে, “ৰাস্তা নিৰ্মাণ কৰা উচিত… হেমা মালিনীৰ গালৰ দৰে।” কিন্তু পিছত তেওঁ কয় যে, “হেমা মালিনী এতিয়া বৃদ্ধ হৈছে।” সেয়েহে তেওঁ উপস্থিত জনতাক সুধিছিল, “আজিকালি কোনগৰাকী অভিনেত্ৰী ধুনীয়া। মই নামটো নাজানো।” মানুহে তেতিয়া কেটৰিনা কাইফৰ নাম লৈছিল। গুধাই তেতিয়া কৈছিল, “অভিযন্তা চাহাব শুনক, ৰাস্তাবোৰ কেটৰিনা কাইফৰ গালৰ দৰে হ’ব লাগে।”\nতেওঁৰ এই মন্তব্যই উপস্থিত সকলোকে হাঁহিৰ খোৰাক যোগাইছিল।\nউল্লেখ্য যে, এনে মন্তব্য কৰা ৰাজনীতিক এওঁৱেই প্ৰথম নহয়, ইয়াৰ পূৰ্বেও বহুজনে কৰিছে এনে মন্তব্য।\n২০০৫ চনত তদানীন্তন ৰে’ল মন্ত্ৰী লালু প্ৰসাদ যাদৱে প্ৰথমে বিহাৰৰ ৰাস্তাবোৰৰ বিষয়ে কৈছিল যে ৰাস্তাবোৰ হেমা মালিনীৰ গালৰ দৰে মসৃণ হ’ব। ইয়াৰ পিছত ২০১৩ চনত তদানীন্তন উত্তৰ প্ৰদেশৰ মন্ত্ৰী ৰাজাৰাম পাণ্ডেও হেমা মালিনিৰ গালৰ সৈতে ভাল ৰাস্তাৰ প্ৰসংগ সংযোগ কৰিছিল।\n২০১৯ চনৰ অক্টোবৰ মাহত মধ্য প্ৰদেশৰ তদানীন্তন মন্ত্ৰী পি চি শৰ্মাই এটা মন্তব্য দিছিল যে বিজেপি নেতা কৈলাশ বিজয়বৰ্গীয়াই দেখিব, হেমা মালিনীৰ গালৰ দৰে পথ নিৰ্মাণ কৰা হ’ব।\nপৰৱৰ্তী সময়ত ২০১৯ চনৰ নৱেম্বৰত ছত্তীশগড়ৰ তদানীন্তন মন্ত্ৰী কাৱাচী লাখমাইও হেমা মালিনিৰ গালৰ দৰে ৰাস্তা নিৰ্মাণৰ এক মন্তব্য দিছিল।\nআপােনাৰ দিনটােৰ ৰাশিফল\nআপােনাৰ সাপ্তাহিক ৰাশিফল\nআচৰিত! বিয়াৰ গান শুনি ৬৩ টা কুকুৰাৰ মৃত্যু, এজাহাৰ দাখিল...\nঅৰুণাচল প্ৰদেশৰ ২২৫ চৰকাৰী কৰ্মচাৰীয়ে নিচাযুক্ত দ্ৰব্য ব্যৱহাৰ কৰাৰ কথা স্বীকাৰ...


জাখারিয়া7- पवित्र बाइबिल [ইণ্ডিয়ান ৰিভাইচ ভাৰচন] - (জাখা 7)\nপাছত ৰজা দাৰিয়াবচৰ ৰাজত্বৰ চতুৰ্থ বছৰৰ কিশ্লেব নামেৰে নৱম মাহৰ চতুৰ্থ দিনা, জখৰিয়াৰ ওচৰলৈ যিহোৱাৰ বাক্য আহিল।\nসেই সময়ত, যিহোৱাৰ অনুগ্ৰহ প্ৰাৰ্থনা কৰিবলৈ বৈৎএলৰ লোকসকলে চৰেচৰ, ৰেগক-মেলক আৰু তেওঁলোকৰ লোকসকলক পঠিয়াই দিলে।\nতেওঁলোকে যিহোৱাৰ গৃহত উপস্থিত থকা বাহিনীসকল আৰু ভাববাদীসকলক ক’লে “মই ইমান বছৰ যি দৰে শোক কৰি আহিছোঁ, সেইদৰে নিজকে পৃথক ৰাখি পঞ্চম মাহত ব্রত ৰাখিম নে”?\n“তুমি দেশৰ সকলো লোকসকলক আৰু পুৰোহিতসকলক এই কথা কোৱা, ‘যেতিয়া তোমালোকে যি পঞ্চম আৰু সপ্তম মাহত ব্ৰত আৰু শোক কৰিছিলা, তেতিয়া তোমালোকে সেই সত্তৰ বছৰত, মোৰে উদ্দেশ্যে প্রকৃততে ব্ৰত কৰিছিলা নে?\nআৰু যেতিয়া তোমালোকে ভোজন-পান কৰিছিলা, তেতিয়া তোমালোকে নিজৰ নিজৰ কাৰণে ভোজন-পান কৰা নাছিলা নে?\nএই কথাই পূৰ্বকালৰ ভাববাদীসকলৰ দ্বাৰাই যিহোৱাই ঘোষণা কৰি কোৱা সেই বাক্য নহয়নে, যি কালত যিৰূচালেম আৰু তাৰ চাৰিওফালে উন্নত অৱস্থাত থকা নগৰবোৰ আৰু তাৰে সৈতে দক্ষিণ অঞ্চল আৰু পশ্চিমাঞ্চলৰ নিম্নভুমিত তোমালোকে বাস কৰিছিলা’?”\nপুনৰায় জখৰিয়াৰ ওচৰলৈ যিহোৱাৰ বাক্য আহিল,\nবাহিনীসকলৰ যিহোৱাই এই কথা কৈছে: তোমালোকে সত্যৰে, বিশ্ৱাসেৰে আৰু দয়াৰে বিচাৰ কৰা, আৰু প্ৰতিজনে নিজ নিজ ভাইৰে সৈতে দয়া আৰু কৰুণা ব্যৱহাৰ কৰা;\nআৰু যি সকল বিধৱা, পিতৃহীন, বিদেশী আৰু দৰিদ্ৰ সেই লোকসকলক অত্যাচাৰ নকৰিবা; আৰু তোমালোক কোনেও নিজ নিজ ভাইৰ বিৰুদ্ধে নিজ মনত কু-কল্পনা নকৰিবা।’\nকিন্তু তেওঁলোকে শুনিবলৈ অসন্মত হ’ল; আৰু কান্ধ আঁতৰাবলৈ থিৰ কৰিলে; আৰু শুনাত সন্মত নহ’বলৈ নিজ নিজ কাণত সোপা দিলে।\nএনে কি তেওঁলোকে বাহিনীসকলৰ যিহোৱাই নিজ আত্মাৰ দ্বাৰাই আগৰ কালৰ ভাববাদীসকলৰ যোগেদি পঠোৱা বাক্য নুশুনিবৰ কাৰণে তেওঁলোকে নিজ নিজ হৃদয় হীৰাৰদৰে টান কৰিলে; এই কাৰণে বাহিনীসকলৰ যিহোৱাৰ মহাক্ৰোধ হ’ল।\nযেতিয়া বাহিনীসকলৰ যিহোৱাই লোকসকলক মাতিছিল, তেতিয়া লোকসকলে নুশুনিলে। ‘সেই একেধৰণে’ বাহিনীসকলৰ যিহোৱাই ক’লে, “তেওঁলোকে চিঞৰি মাতিব, কিন্তু মই নুশুনিম।\nকিন্তু মই তেওঁলোকে নজনাকৈ আটাই জাতিৰ মাজলৈ বা’মাৰলি বতাহেৰে তেওঁলোকক ছিন্ন-ভিন্ন কৰিম। এইদৰে তেওঁলোকৰ পাছত দেশখন এনেদৰে উচ্ছন্ন হ’ল, যে তাৰ মাজেদি কোনেও অহা-যোৱা নকৰিলে; কিয়নো তেওঁলোকৰ দ্বাৰাই মনোহৰ দেশখন উচ্ছন্ন হ’ল।’”